അടിപിടിയില്ലാത്ത വോട്ട് പോലീസിനും ആശ്വാസം | local body election\nഅടിപിടിയില്ലാത്ത വോട്ട് പോലീസിനും ആശ്വാസം\nപാലക്കാട്: തിരഞ്ഞെടുപ്പല്ലേ, അടിപിടിയും തമ്മിൽത്തല്ലുമൊക്കെ ഉറപ്പ്. എന്നാലിക്കുറി അങ്ങനെയായിരുന്നില്ല. ‘കോവിഡ് കേസുകൾ’ മാത്രമാണ് കഴിഞ്ഞ വോട്ടെടുപ്പുദിനത്തിൽ ആശങ്കപടർത്തിയത്.\nമുൻകാലങ്ങളിലെപ്പോലെ രാഷ്ട്രീയപാർട്ടിക്കാരുടെ പോർവിളിയും വെട്ടുംകുത്തുമൊന്നും വോട്ടെടുപ്പിനോടനുബന്ധിച്ച് ഉണ്ടായില്ല. തിരഞ്ഞെടുപ്പുമായി ബന്ധപ്പെട്ട് ജില്ലയിൽ രണ്ട് കേസുകൾ മാത്രമാണ് വോട്ടെടുപ്പുദിവസം പോലീസ് രജിസ്റ്റർ ചെയ്തത്. അതും കള്ളവോട്ട് സംബന്ധിച്ച കേസുകൾ. അക്രമക്കേസുകൾ ഒന്നുംതന്നെയില്ല. ജില്ലയിൽ ശ്രീകൃഷ്ണപുരം, ചെർപ്പുളശ്ശേരി ഭാഗങ്ങളിലാണ് കള്ളവോട്ട് സംബന്ധിച്ച പരാതികളുള്ളത്. പരാതിയിൽ കേസെടുത്ത് പോലീസ് അന്വേഷണം ആരംഭിച്ചു. ചിലയിടങ്ങളിൽ ചെറിയതോതിൽ രാഷ്ട്രീയപാർട്ടിക്കാരുടെ വാക്കേറ്റങ്ങൾ ഉണ്ടായെങ്കിലും അക്രമങ്ങളിലേക്ക് കടന്നിട്ടില്ലെന്നും പരാതികളായി വന്നിട്ടില്ലെന്നും പോലീസ് പറയുന്നു.\nപ്രശ്നങ്ങളെന്തെങ്കിലുമുണ്ടാവാൻ സാധ്യതയുളള 90 ബൂത്തുകളിൽ വെബ്കാസ്റ്റിങ് സംവിധാനം ഏർപ്പെടുത്തിയിരുന്നു. ഇതിൽ 24 ബൂത്തുകൾ മാവോവാദിസാന്നിധ്യമുള്ളതായിരുന്നു. കൂടാതെ മറ്റ് 300 ബൂത്തുകളിലും തിരഞ്ഞെടുപ്പ് നടപടിക്രമങ്ങൾ വീഡിയോയിൽ രേഖപ്പെടുത്തി.\nബൂത്തിനടുത്ത് പ്രചാരണബൂത്ത് തയ്യാറാക്കുന്നതുസംബന്ധിച്ചും പ്രചാരണം സംബന്ധിച്ചുമൊക്കെ വഴക്കുണ്ടാവാറുള്ള പതിവുകേന്ദ്രങ്ങൾ ജില്ലയിലുണ്ട്. പക്ഷേ, അവിടങ്ങളൊക്കെ ഏറെക്കുറെ ശാന്തമായിരുന്നു. കോവിഡ് സാഹചര്യങ്ങളെത്തുടർന്ന് കൂട്ടമായി നിൽക്കുന്നതിന് ഉൾപ്പെടെ നിയന്ത്രണം വന്നതോടെയാണ് അക്രമങ്ങൾ കുറഞ്ഞതെന്നാണ് വിലയിരുത്തൽ.\nബൂത്തുകളിലുംമറ്റും ഏജന്റുമാരും സ്ഥാനാർഥികളുമല്ലാതെ ആളുകൾ ഒത്തുചേരുന്നത് പോലീസ് ഇടപെട്ട് നിയന്ത്രിച്ചു. പോളിങ് ശക്തമായിരുന്നെങ്കിലും വോട്ടർമാർ ഒന്നിച്ചെത്താത്തതും തിരക്ക് ഒഴിവായതും ഗുണകരമായി.\n‘ഭൂരിപക്ഷം’ കോവിഡിനാവരുത്, ജാഗ്രത വേണമെന്ന് ആരോഗ്യവകുപ്പ്\nപാലക്കാട്: തിരഞ്ഞെടുപ്പാവേശമെല്ലാം തിളച്ചുമറിഞ്ഞുകഴിഞ്ഞു. ഇനി വോട്ടെണ്ണിത്തീർന്നാൽ ..


124 പേർക്ക് കോവിഡ് | 01Aug2020\n124 പേർക്ക് കോവിഡ്\nകല്പറ്റ : ജില്ലയിൽ വെള്ളിയാഴ്ച 124 പേർക്ക് കോവിഡ് സ്ഥിരീകരിച്ചു. I24 പേർക്കും വാളാട് ക്ലസ്റ്ററിൽ നിന്നുള്ള സമ്പർക്കത്തിലൂടെയാണ് രോഗബാധ. 19 പേർ രോഗമുക്തി നേടി.\nഇതോടെ ജില്ലയിൽ കോവിഡ് സ്ഥിരീകരിച്ചവരുടെ ആകെ എണ്ണം 624 ആയി. ഇതിൽ 313 പേർ രോഗമുക്തരായി. ഒരാൾ മരിച്ചു. 310 പേരാണ് ചികിത്സയിലുള്ളത്. ഇതിൽ ജില്ലയിൽ 302 പേരും കോഴിക്കോട് ഗവ. മെഡിക്കൽ കോളേജിൽ ഏഴും എറണാകുളത്ത് ഒരാളും ചികിത്സയിൽ കഴിയുന്നു. ആദ്യമായാണ് ജില്ലയിൽ ഒരുദിവസം നൂറിൽക്കൂടുതൽ പേർക്ക് രോഗബാധ സ്ഥിരീകരിക്കുന്നത്.\nഎടവക (15, 46, 12, 57), കണിയാമ്പറ്റ (ആറ്, 24), തൊണ്ടർനാട് (രണ്ട്, 35, 27), മൂപ്പൈനാട് (35, 11), അമ്പലവയൽ (36, 28), പൊഴുതന (37, 50), ചെതലയം (29), പുല്പള്ളി (26), പേര്യ (31), തരുവണ (42).\nപേർ പുതുതായി നിരീക്ഷണത്തിൽ:\nകോവിഡുമായി ബന്ധപ്പെട്ട് ജില്ലയിൽ വെള്ളിയാഴ്ച പുതുതായി നിരീക്ഷണത്തിലായത് 249 പേരാണ്. 92 പേർ നിരീക്ഷണ കാലം പൂർത്തിയാക്കി.\nനിലവിൽ നിരീക്ഷണത്തിലുള്ളത് 2753 പേർ. വെള്ളിയാഴ്ച വന്ന 42 പേർ ഉൾപ്പെടെ 309 പേർ ആശുപത്രിയിൽ നിരീക്ഷണത്തിലാണ്. ജില്ലയിൽ നിന്ന് വെള്ളിയാഴ്ച 1437 പേരുടെ സാംപിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 20,229 സാംപിളുകളിൽ 19,054 പേരുടെ ഫലം ലഭിച്ചു. ഇതിൽ 18,384 നെഗറ്റീവും 624 പോസിറ്റീവുമാണ്.\nആശങ്ക തൊണ്ടർനാട്ടിലും ഏച്ചോത്തും കെല്ലൂരും\nവാളാട് കോവിഡ് ക്ലസ്റ്ററിൽ നിന്നുള്ള രോഗവ്യാപനം തൊണ്ടർനാട്, ഏച്ചോം, കെല്ലൂർ തുടങ്ങിയ ഭാഗങ്ങളിലേക്കും കടക്കുന്നത് ആശങ്കയോടെയാണ് ആരോഗ്യവകുപ്പ് കാണുന്നത്. വാളാടിന് സമാനമായി വലിയതോതിലുള്ള രോഗവ്യാപനം തൊണ്ടർനാട്ടിലും ഉണ്ടായേക്കാമെന്നാണ് അധികൃതർ ഭയപ്പെടുന്നത്. വെള്ളിയാഴ്ച കുഞ്ഞോം സ്വദേശിയായ ഒരാൾക്കാണ് കോവിഡ് സ്ഥിരീകരിച്ചത്. ഇവരുടെ പ്രാഥമിക സമ്പർക്കപട്ടികയിൽ മാത്രം 25 പേരുണ്ട്. കഴിഞ്ഞദിവസം തേറ്റമല സ്വദേശിക്കും രോഗം സ്ഥിരീകരിച്ചിരുന്നു. തൊണ്ടർനാട് പഞ്ചായത്തിൽ മാത്രം വാളാട്ടെ വിവാഹ, മരണാനന്തര ചടങ്ങുകളിൽ പങ്കെടുത്ത 40 പേരുണ്ട്.\nഇവരുടെ സമ്പർക്കപട്ടികയിൽ അഞ്ഞൂറു പേരുണ്ട്. രണ്ട് ദിവസത്തിനുള്ളിൽ പഞ്ചായത്തിൽ എഫ്.എൽ.ടി. സെന്ററുകൾ പ്രവർത്തനം തുടങ്ങും.\nഏച്ചോം സ്വദേശിയായ രണ്ട് പേർക്കാണ് രോഗം സ്ഥിരീകരിച്ചത്. ഇവരുടെ വീട്ടിൽ തൊഴിലുറപ്പ് തൊഴിലാളികൾ ഉൾപ്പെടെ എത്തിയിരുന്നു. ഇവരെല്ലാം നിരീക്ഷണത്തിലാണ്.\nഎന്നാൽ നിരീക്ഷണത്തിലുള്ള ചിലരുടെ വീട്ടുകാർ പുറത്തിറങ്ങുന്നതായി നാട്ടുകാർ പരാതിപ്പെടുന്നുണ്ട്. കെല്ലൂരിൽ ഒരു വീട്ടിലെ ഏഴ് പേർക്കും മറ്റൊരാൾക്കുമാണ് രോഗം സ്ഥിരീകരിച്ചത്. മൂന്ന് കുട്ടികളും രോഗബാധിതരിൽ ഉണ്ട്. വാളാട് വിവാഹച്ചടങ്ങുകളിൽ പങ്കെടുത്ത കുടുംബത്തിലെ അംഗങ്ങളാണ് രോഗബാധിതർ. ഇവർ കൈതക്കലിലെ ഒരു വിവാഹച്ചടങ്ങിലും പങ്കെടുത്തിട്ടുണ്ട്. കൈതക്കൽ ഭാഗത്തും അതിനാൽ രോഗവ്യാപന സാധ്യതയുണ്ടെന്നാണ് നിഗമനം.\nഎടവകയിൽ നാലുപേർക്ക് ; ആന്റിജൻ പരിശോധനയിൽ മൂന്ന് പേർ കൂടി\nഎടവക പഞ്ചായത്തിലും വാളാട് ക്ലസ്റ്ററിൽ നിന്നുള്ള രോഗബാധ ആശങ്കയ്ക്കിടയാക്കുന്നു. വെള്ളിയാഴ്ച നാലുപേർക്ക് സ്ഥിരീകരിച്ചിട്ടുണ്ട്. മൂളിത്തോട് രണ്ടുപേർക്കും നല്ലൂർനാട് രണ്ടുപേർക്കുമാണ് രോഗബാധ.\nപ്രദേശത്ത് നടത്തിയ ആന്റിജൻ പരിശോധനയിൽ മൂന്നുപേർ കൂടി രോഗബാധിതരായിട്ടുണ്ട്. 74 പേരുടെ ആന്റിജൻ പരിശോധിച്ചതിൽ മൂന്നുപേർ രോഗബാധിതരാണെന്ന് കണ്ടെത്തിയിട്ടുണ്ട്. ഇവർക്കെല്ലാം സമ്പർക്കമുണ്ടായതും ആശങ്കയ്ക്കിടയാക്കി.


കൊച്ചി കപ്പല്‍ശാലയില് സ്‌ഫോടനം: അഞ്ചു പേര് മരിച്ചു. 13 പേര്‍ക്ക് പരുക്ക്. അട്ടിമറിയല്ലെന്ന് പൊലീസ്\nകൊച്ചി : കൊച്ചിയിലെ കപ്പല്‍ശാലയില് അറ്റകുറ്റപ്പണിയ്ക്കായി കൊണ്ടുവന്ന കപ്പലിനുള്ളില് പൊട്ടിത്തെറി. അപകടത്തില് അഞ്ച് പേര് മരിച്ചു. 13 പേര്‍ക്ക് പരിക്കേറ്റതായാണ് പ്രാഥമിക വിവരം. ഇന്ന് കപ്പല്‍ശാല അവധി ആയതിനാല് കപ്പലില് എത്രപേര് ഉണ്ടായിരുന്നുവെന്ന് വ്യക്തമല്ല. പരിക്കേറ്റവരെ സമീപത്തെ സ്വകാര്യ ആശുപത്രിയിലേയ്ക്ക് മാറ്റി. വൈപ്പിന് സ്വദേശി റംഷാദ്, പത്തനംതിട്ട സ്വദേശി കെവിന് എന്നിവരാണു മരിച്ച മലയാളികള്. മൂന്നു മൃതദേഹങ്ങള് തിരിച്ചറിയാനാവാത്ത വിധം പൂര്‍ണമായും പൊള്ളലേറ്റ നിലയിലാണ്. കപ്പലിനുള്ളില് ആരും കുടുങ്ങിക്കിടപ്പില്ലെന്നും സ്ഥിതിഗതികള് നിയന്ത്രണ വിധേയമാണെന്നും കൊച്ചി സിറ്റി പൊലീസ് കമ്മിഷണര് എന്.പി.ദിനേശ് അറിയിച്ചു.\nഎണ്ണപര്യവേക്ഷണത്തിന് ഉപയോഗിക്കുന്ന 46 വര്‍ഷം പഴക്കമുള്ള സാഗര് ഭൂഷണ് എന്ന ഒഎന്‍ജിസി കപ്പലില് ഇന്നു രാവിലെ പത്തോടെയാണ് പൊട്ടിത്തെറിയുണ്ടായത്. പരുക്കേറ്റു മെഡിക്കല് ട്രസ്റ്റ് ആശുപത്രിയില് ചികില്‍സയിലുള്ള നാലു പേരില് ഒരാളുടെ നില ഗുരുതരമാണ്. തൊണ്ണൂറു ശതമാനത്തോളം പൊള്ളലേറ്റ ഇയാള് തീവ്രപരിചരണവിഭാഗത്തിലാണ്. മറ്റു മൂന്നുപേരും അത്യാഹിത വിഭാഗത്തില് ചികില്‍സ തേടുന്നു. കപ്പല്‍ശാലയിലെ ഡ്രൈഡോക്കിലായിരുന്നു അപകടം. ഇവിടെയെത്തിച്ച കപ്പലിന്റെ ബല്ലാസ്റ്റ് ടാങ്കര് പൊട്ടിത്തെറിച്ചാണ് അപകടമുണ്ടായത്. കപ്പലിന്റെ 'സ്ഥിരത' നിലനിര്‍ത്തുന്നതിനു വേണ്ടി മുന്നിലും പിന്നിലും ടാങ്കുകളില് വെള്ളം നിറയ്ക്കാറുണ്ട്. അതില് മുന്നിലെ ടാങ്കിലായിരുന്നു അപകടം. എന്നാല് എങ്ങനെയാണു പൊട്ടിത്തെറിയുണ്ടായതെന്നു വ്യക്തമായിട്ടില്ല. അറ്റകുറ്റപ്പണി സമയത്ത് ടാങ്കിനു സമീപത്തുണ്ടായിരുന്ന ജീവനക്കാരാണു കൊല്ലപ്പെട്ടത്.\nപൊട്ടിത്തെറിയെത്തുടര്‍ന്നുണ്ടായ പുക കാരണമാണു മരണസംഖ്യ കൂടിയതെന്ന് പൊലീസ് കമ്മിഷണര് പറഞ്ഞു. ഇവരില് ഗുരുതരമായി പരുക്കേറ്റ അഞ്ചു പേരാണു മരിച്ചത്. രണ്ടു പേര് കപ്പലില് കുടുങ്ങിയതായി പ്രാഥമിക വിവരമുണ്ടായിരുന്നു. ഇവരെ രക്ഷിച്ചതായും കമ്മിഷണര് അറിയിച്ചു. തീ അണച്ച് അപകടം നിയന്ത്രണവിധേയമാക്കിയതായും കമ്മിഷണര് വ്യക്തമാക്കി. അപകടം സംബന്ധിച്ച് കപ്പല്‍ശാലയില് നിന്നുള്ള ഔദ്യോഗിക വിവരം ഇതുവരെ ലഭ്യമായിട്ടില്ല.\nചെങ്ങന്നൂരിലെ ഉപതിരഞ്ഞെടുപ്പില് നഴ്‌സുമാരുടെ പ്രതിനിധി മത്സരിക്കും: നഴ്‌സുമാരുടെ വോട്ട് വേണമെങ്കില് സര്‍ക്കാര് നീതി നടപ്പാക്കണം\n19കാരന്റെ കൊടും ക്രൂരത; സ്‌കൂളിലെ വെടിവെയ്പ്പില് 17 പേര് കൊല്ലപ്പെട്ടു, ഒരു വര്‍ഷത്തിനിടെ പതിനെട്ടാമത്തെ സംഭവം


മഹാരാഷ്ട്ര മുഖ്യമന്ത്രി സ്ഥാനം ദേവേന്ദ്ര ഫഡ്‌നാവിസ് രാജിവച്ചു. ഉപമുഖ്യമന്ത്രിയായി അജിത് പവാർ സ്ഥാനമൊഴിഞ്ഞതിന് പിന്നാലെയാണ് ഫഡ്‌നാവിസിന്റെ രാജി. നാളെ വിശ്വാസവോട്ടെടുപ്പ് നടത്തണമെന്ന് സുപ്രിംകോടതി ഉത്തരവിട്ടിരുന്നു. ഇതിന് കാത്ത് നിൽക്കാതെയാണ് ഇരുവരുടേയും രാജി.\nഇന്ന് വൈകീട്ട് 3.45 ഓടെ മാധ്യമങ്ങൾക്ക് മുന്നിൽവച്ചായിരുന്നു ഫഡ്‌നാവിസിന്റെ രാജി പ്രഖ്യാപനം. ബിജെപിക്ക് ഭൂരിപക്ഷമില്ലെന്ന് ഫഡ്‌നാവിസ് പറഞ്ഞു. ജനങ്ങൾ വോട്ട് ചെയ്തത് ബിജെപിക്കാണെന്നും ബിജെപിയാണ് ഏറ്റവും വലിയ ഒറ്റകക്ഷിയെന്നും ഫഡ്‌നാവിസ് പറഞ്ഞു.\nനാളെ മഹാരാഷ്ട്രയിൽ വിശ്വാസ വോട്ടെടുപ്പ് നടത്തണമെന്ന് ജസ്റ്റിസ് എംവി രമണയുടെ ഉത്തരവ് വന്നതിന് പിന്നാലെയാണ് ഫഡ്‌നാവിസും പവാറും രാജിവച്ചത്. ത്രികക്ഷി സഖ്യം സമർപ്പിച്ച ഹർജിയിലായിരുന്നു സുപ്രിംകോടതിയുടെ നിർണായക വിധി. വിശ്വാസ വോട്ടെടുപ്പിൽ രഹസ്യ ബാലറ്റ് വേണ്ടെന്നും തത്സമയ സംപ്രേഷണം നടത്തണമെന്നും കോടതി പറഞ്ഞു. ബിജെപിക്ക് അപ്രതീക്ഷിത തിരിച്ചടിയാണ് കോടതിയിൽ ഉണ്ടായത്.\nStory Highlights : Maharashtra, Devendra Fadnavis\nRead more on: devendra fadnavis | maharashtra


ഫിയറ്റ് അവെന്‍ചൂറ ബുക്കിംഗ് ആരംഭിച്ചുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഫിയറ്റ് അവെന്‍ചൂറ ബുക്കിംഗ് ആരംഭിച്ചു\n: സ്വന്തം ലേഖകന് in Automobiles, വാഹനപുരാണം on September 30, 2014\nഫിയറ്റ് ഈ വര്‍ഷം ഇന്ത്യയില് അവതരിപ്പിക്കാനിരിക്കുന്ന മൂന്നാമത് മോഡലായ അവെന്‍ചൂറയുടെ ബുക്കിംഗ് തുടങ്ങി. ഫിയറ്റിന്റെ വെബ്‌സൈറ്റില് നിന്നോ 1800 209 55567 എന്ന ടോള് ഫ്രീ നമ്പറില് വിളിച്ചോ അവെന്‍ചുറ ബുക്ക് ചെയ്യാം. ഒക്‌ടോബറില് അവെന്‍ചുറ വിപണിയില് എത്തും.\nഫിയറ്റിന്റെ ക്രോസ് ഓവര് പതിപ്പായ അവെന്‍ചുറ പുന്റോയെ അടിസ്ഥാനമാക്കിയാണ് രൂപകല്‍പ്പന ചെയ്തിരിക്കുന്നത്. പുതിയ പ്രൊജക്റ്റര് ഹെഡ്‌ലാംപുകള്, റൂഫ് റയില് എന്നിവയാണ് വാഹനത്തിന്റെ പ്രധാന സവിശേഷതകള്. പതിനേഴ് ഇഞ്ച്വലുപ്പമുള്ള ടയറുകളും 200 മിമീ ഗ്രൗണ്ട് ക്‌ലിയറന്‍സും വെന്‍ചുറയുടെ മറ്റ് സവിശേഷതകളാണ്.\nപെട്രോള്, ഡീസില് പതിപ്പുകള് വെന്‍ചുറയിലുണ്ട്. 89 ബിഎച്ച്പി കരുത്തുള്ള 1.3 ലീറ്റര് മള്‍ട്ടി എഞ്ചിനാണ് ഡീസല് മോഡലില് ഉള്‍പ്പെടുത്തിയിരിക്കുന്നത്. 1.4 ലീറ്റര് ടീ ജെറ്റ് എഞ്ചിനാണ് പെട്രോള് പതിപ്പിന് കരുത്ത് പകരുന്നത്. ആറ് ലക്ഷം രൂപ മുതല് എട്ട് ലക്ഷം രൂപ വരെയാണ് വെന്‍ചുറയ്ക്ക് വില പ്രതീക്ഷിക്കുന്നത്.


Sandesh Jhingan: കേരള ബ്ലാസ്‌റ്റേഴ്‌സിൻ്റെ പ്രതിരോധ കരുത്ത് സന്ദേശ് ജിങ്കാന് വിദേശ ക്ലബിലേക്ക് - indian footballer sandesh jhingan likely to leave kerala blasters | Samayam Malayalam\nindian footballer sandesh jhingan likely to leave kerala blasters\nകേരള ബ്ലാസ്‌റ്റേഴ്‌സിൻ്റെ പ്രതിരോധ കരുത്ത് സന്ദേശ് ജിങ്കാന് വിദേശ ക്ലബിലേക്ക്\nSamayam Desk | Samayam Malayalam | Updated: 20 May 2020, 02:49:00 PM\nഐഎസ്എല് ആദ്യ സീസണ് മുതല് കേരള ബ്ലാസ്‌റ്റേഴ്‌സിന്റെ പ്രതിരോധനിര താരമായിരുന്ന സന്ദേശ് ജിങ്കാന് ക്ലബ് വിടുന്നു. ബ്ലാസ്‌റ്റേഴ്‌സുമായി ധാരണയിലെത്തിയ താരം വിദേശ ക്ലബിലേക്കാണ് ചേക്കേറുകയെന്നാണ് സൂചന.\nസന്ദേശ് ജിങ്കാന് കേരള ബ്ലാസ്‌റ്റേഴ്‌സില് നിന്നും മറ്റൊരു ക്ലബ്ബിലേക്ക്\nആദ്യ സീസണ് മുതല് ബ്ലാസ്‌റ്റേഴ്‌സിനായി ഐഎസ്എല്ലില് ബൂട്ടുകെട്ടി\nദേശീയ ടീമിനായി 2015 മുതല് കളിക്കുന്ന താരം നാല് ഗോളുകളും നേടി\nകൊച്ചി: വര്‍ഷങ്ങളായി കേരള ബ്ലാസ്‌റ്റേഴ്‌സിന്റെ പ്രതിരോധത്തിലെ ഉരുക്കുകോട്ടയായിരുന്ന സന്ദേശ് ജിങ്കാന് ക്ലബ് വിടുന്നു. ഐഎസ്എല് ആദ്യ സീസണ് മുതല് ബ്ലാസ്‌റ്റേഴ്‌സില് കളിക്കുന്ന താരം മറ്റൊരു ക്ലബിലേക്ക് ചുവടുമാറുകയാണ്. ഇക്കാര്യത്തില് ബ്ലാസ്‌റ്റേഴ്‌സുമായി ധാരണയിലെത്തുകയും ചെയ്തു. പുതിയ പരിശീലകന് കിബു വികുന ബ്ലാസ്റ്റേഴ്‌സിലെത്തിയ ശേഷമുള്ള ആദ്യ പ്രധാന മാറ്റമായിരിക്കും ഇത്.\nAlso Read: ഡബിള് സെഞ്ച്വറി നേടിയിട്ടും ഡ്രസിങ് റൂമില് നിരാശ; കാരണം ഇതായിരുന്നെന്ന് രോഹിത്\nഅഞ്ചാം സീസണ് ഒടുവില് തന്നെ ജിങ്കാന് ഉള്‍പ്പെടെയുള്ള ചില കളിക്കാര്‍ക്ക് ക്ലബ് വിടാമെന്ന് ബ്ലാസ്റ്റേഴ്‌സ് അറിയിച്ചിരുന്നു. എന്നാല്, ചില കളിക്കാര് ചുവടുമാറിയപ്പോള് ജിങ്കാന് ബ്ലാസ്‌റ്റേഴ്‌സില് ഉറച്ചുനിന്നു. കഴിഞ്ഞ സീസണില് പരിക്കുമൂലം ഒരു കളിപോലും കളിക്കാന് താരത്തിന് കഴിഞ്ഞിരുന്നില്ല. സിക്കിം യുണൈറ്റഡിലൂടെയാണ് ഫുട്‌ബോളിലേക്ക് ചുവടുവെക്കുന്നത്. ദേശീയ ടീമിലും സ്ഥിര സാന്നിധ്യമാണ് ജിങ്കാന്.\nAlso Read: പ്രീമിയര് ലീഗില്6പേര്‍ക്ക് കൊറോണ; മാഞ്ചസ്റ്റര് യുണൈറ്റഡ് ടിക്കറ്റ് പണം തിരികെ നല്‍കും\nഐഎസ്എല്ലില് ഏറ്റവും കൂടുതല് പ്രതിഫലം വാങ്ങുന്ന കളിക്കാരില് ഒരാളാണ് ജിങ്കാന്. ബ്ലാസ്റ്റേഴ്‌സിലെ സാമ്പത്തിക പ്രതിസന്ധിയും ക്ലബ് വിടാനുള്ള കാരണമാണ്. വിദേശ ക്ലബ്ബിലേക്കാണ് ചേക്കേറുകയെന്നാണ് റിപ്പോര്‍ട്ട്. ഇക്കാര്യത്തില് വ്യക്തതയില്ല. ബ്ലാസ്റ്റേഴ്‌സ് വിടുമെന്ന് ഉറപ്പായതോടെ ഐഎസ്എല്ലിലെ മറ്റു ക്ലബുകള് ജിങ്കാനെ സ്വന്തമാക്കാനുള്ള ശ്രമം ആരംഭിച്ചിട്ടുണ്ട്.\nAlso Read: ഡേവിഡ് ഷെപ്പേർഡ്: ക്രിക്കറ്റ് ലോകം ഏറ്റവും ഇഷ്ടപ്പെടുന്ന അംപയർ\nബ്ലാസ്‌റ്റേഴ്‌സിനുവേണ്ടി 76 ഐഎസ്എല് മത്സരങ്ങളില് ജിങ്കാന് കളിച്ചിട്ടുണ്ട്. ബ്ലാസ്‌റ്റേഴ്‌സിനായി ഏറ്റവും കൂടുതല് മത്സരങ്ങള് കളിച്ചതും ജിങ്കാനാണ്. ബ്ലാസ്റ്റേഴ്‌സ് രണ്ടു തവണ ഫൈനലിലെത്തിയപ്പോഴും ജിങ്കാന് ടീമിന്റെ നേട്ടത്തില് പ്രധാന പങ്കുവഹിച്ചു. അഞ്ചാം സീസണില് ബ്ലാസ്റ്റേഴ്‌സിന്റെ ക്യാപ്റ്റനായിരുന്നു. ഇന്ത്യന് ടീമിലെ ഏറ്റവും മികച്ച പ്രതിരോധനിര താരമായി വിലയിരുത്തപ്പെടുന്ന താരത്തിന് അര്‍ജുന അവാര്‍ഡിന് ശുപാര്‍ശ ചെയ്തിട്ടുണ്ട്. 2014ല് ഓള് ഇന്ത്യ ഫുട്‌ബോള് ഫെഡറേഷന്റെ ഉയര്‍ന്നുവരുന്ന കളിക്കാരനുള്ള അവാര്‍ഡ് സ്വന്തമാക്കി. 2015ലാണ് ദേശീയ ടീമിലെത്തുന്നത്. രാജ്യത്തിനുവേണ്ടി നാല് ഗോളുകളും നേടിയിട്ടുണ്ട്.\nസഹല് പ്രതിഭ, രാഹുലിന്റെ അസിസ്റ്റ് ഗംഭീരം, കേരള ബ്ലാസ്റ്റേഴ്‌സ് കോച്ച് കിബു! ആര്‍ട്ടിക്കിള് ഷോ\nസന്ദേശ് ജിങ്കാന് ഫുട്‌ബോള് കേരള ബ്ലാസ്‌റ്റേഴ്‌സ് ഐഎസ്എല് Sandesh Jhingan Kerala Blasters Isl Football\nWeb Title : indian footballer sandesh jhingan likely to leave kerala blasters\nKeralaകേരളത്തിൽ ഇന്ന് 1420 പേർക്ക് കൊവിഡ്-19 സ്ഥിരീകരിച്ചു


കണ്ണന് പാട്ടാളിസ്മാരക കഥകളി ട്രസ്റ്റ് ഉദ്ഘാടനംചെയ്തു - MALABAR FLASH\nHome Kasaragod Palakunnu Udma കാസര്‍കോട് കേരള വാര്‍ത്ത കണ്ണന് പാട്ടാളിസ്മാരക കഥകളി ട്രസ്റ്റ് ഉദ്ഘാടനംചെയ്തു\nകണ്ണന് പാട്ടാളിസ്മാരക കഥകളി ട്രസ്റ്റ് ഉദ്ഘാടനംചെയ്തു\nഉദുമ: വടക്കന് കേരളത്തില് കഥകളിക്ക് പ്രചാരംനല്കിയ അഭിനേതാവും നാട്യശാസ്ത്രകാരനുമായ നാട്യരത്‌നം കണ്ണന് പാട്ടാളിയുടെ സ്മരണയില് കഥകളി ട്രസ്റ്റ് ഉദ്ഘാടനംചെയ്തു. കഥകളിയെ സ്‌നേഹിക്കുന്നവരുടെയും ശിഷ്യരുടെയും നാട്ടുകാരുടെയും സാന്നിധ്യത്തില് പാലക്കുന്ന് ബേക്കല് പാലസില് വാദ്യകലാകാരന് മട്ടന്നൂര് ശങ്കരന്‍കുട്ടി ഉദ്ഘാടനംചെയ്തു.\nട്രസ്റ്റ് ചെയര്‍മാന് ഡോ. എ.എം.ശ്രീധരന് അധ്യക്ഷനായിരുന്നു. പി.കരുണാകരന് എം.പി. മുഖ്യാതിഥിയായിരുന്നു. എന്.എ. നെല്ലിക്കുന്ന് എം.എല്.എ. ലോഗോ പ്രകാശനംചെയ്തു. ഇ.ചന്ദ്രശേഖരന് എം.എല്.എ. സുവനീര് പ്രകാശനംചെയ്തു. സദനം ബാലകൃഷ്ണന് സുവനീര് ഏറ്റുവാങ്ങി. ജില്ലാ സ്‌കൂള് കലോത്സവത്തില് തുടര്‍ച്ചയായി മൂന്നുതവണ കഥകളിക്ക് ഒന്നാംസമ്മാനം നേടിയ എ.കെ.നീതുവിനെ ആദരിച്ചു. മഹാത്മാഗാന്ധി സര്‍വകലാശാലാ പ്രോ വൈസ് ചാന്‍സലര് ഡോ. ഷീന ഷുക്കൂര് ഉപഹാരംനല്കി. എം.എ.റഹ്മാന് വിശിഷ്ടാതിഥിയായിരുന്നു.\nമുന് എം.എല്.എ. കെ.വി.കുഞ്ഞിരാമന്, കെ.കസ്തൂരി, കുന്നൂച്ചി കുഞ്ഞിരാമന്, എം.കുഞ്ഞിരാമന്, ബാലകൃഷ്ണന്, തച്ചങ്ങാട് ബാലകൃഷ്ണന്, കപ്പണക്കാല് കുഞ്ഞിക്കണ്ണന് ആയത്താര്, കാര്‍ത്ത്യായനിയമ്മ എന്നിവര് സംസാരിച്ചു. സന്തോഷ് പനയാല് സ്വാഗതവും ഉദയഭാനു നന്ദിയും പറഞ്ഞു. മോഹനന് പനയാലിന്റെ നേതൃത്വത്തിലുള്ള കേളികൊട്ടും വെള്ളോറ സുന്ദര കലാകേന്ദ്രത്തിന്റെ ദുര്യോധനവധം കഥകളിയും അരങ്ങേറി.


പിയര് റോഡിന്റെ മോടികൂട്ടല് പുനരാരംഭിച്ചു\nതലശ്ശേരി: നാട്ടുകാരുടെ പ്രതിഷേധത്തെ തുടര്‍ന്ന് ഒരു മാസമായി മുടങ്ങിയ പിയര് റോഡ് മോടികൂട്ടല് പ്രവൃത്തി ജില്ലാ കലക്ടര് മീര് മുഹമ്മദലിയുടെ ഇടപെടലിനെ തുടര്‍ന്ന് ഇന്നലെ മുതല് പുനരാരംഭിച്ചു. പ്രവൃത്തി തടസ്സപ്പെട്ടതിനെ തുടര്‍ന്ന് കലക്ടറും സംഘവും കഴിഞ്ഞ ദിവസം സ്ഥലം സന്ദര്‍ശിച്ചിരുന്നു. നിര്‍ത്തിവച്ച പ്രവൃത്തി ഉടന് ആരംഭിക്കണമെന്ന് ഊരാളുങ്കല് ലേബര് സൊസൈറ്റിയോട് കലക്ടര് നിര്‍ദേശിച്ചു.\nനഗരത്തില് പൈതൃക ടൂറിസം പദ്ധതി നടപ്പിലാക്കുന്നതിന്റെ ഭാഗമായാണ് പിയര് റോഡും പരിസരവും മോഡി പിടിപ്പിക്കുന്നത്. ഡ്രയിനേജ് കെട്ടി റോഡ് ഇന്റര്‍ലോക്ക് ഘടിപ്പിക്കല് പ്രവൃത്തി തുടങ്ങിയതോടെ വലിയ വാഹനങ്ങള്‍ക്ക് പ്രവേശന അനുമതി നിഷേധിച്ചിരുന്നു. ഇതുമായി ബന്ധപ്പെട്ട് വാഹനങ്ങള് കയറാന് പ്രയാസമുണ്ടെന്ന് ചൂണ്ടിക്കാട്ടി റോഡരികിലെ ചില വ്യാപാരികളും വീട്ടുകാരുമാണ് തര്‍ക്കം ഉന്നയിച്ചത്. അഭിപ്രായ ഭിന്നത പരിഹരിക്കാന് കഴിയാതിരുന്നതിനാല് സൊസൈറ്റി പ്രവൃത്തി നിര്‍ത്തി.\nവിനോദ സഞ്ചാരികളെ സ്വാഗതം ചെയ്യാനൊരുങ്ങുന്ന പിയര് റോഡിന് ഇരുവശവും പഴയ വാഹനങ്ങളുടെ ശവപ്പറമ്പു പോലെയാണുള്ളത്. മാലിന്യങ്ങളും നിറഞ്ഞു കൂടിയ നിലയിലാണ്. കുറച്ച് ദിവസം മുന്‍പ് മാലിന്യങ്ങള് നീക്കം ചെയ്‌തെങ്കിലും വീണ്ടും പഴയ രീതിയിലായി. നഗരസഭ ഹെല്‍ത്ത് ഇന്‍സ്‌പെക്ടര് പിയര് റോഡ് പരിസരം സന്ദര്‍ശിച്ച് മാലിന്യങ്ങള് നിക്ഷേപിക്കരുതെന്ന് കര്‍ശന നിര്‍ദേശം നല്‍കിയിരുന്നു. മാലിന്യം കൂമ്പാരമായതിനെ തുടര്‍ന്ന് നീക്കം ചെയ്യാന് സമീപവാസികള് ഉള്‍പ്പെടെയുള്ളവര് നഗരസഭയെ സമീപിച്ചെങ്കിലും പ്രശ്‌നത്തിനു പരിഹാരമായില്ല. വികസന പ്രവര്‍ത്തനങ്ങള് വേഗത്തില് പൂര്‍ത്തിയാക്കിയാല് മാലിന്യ പ്രശ്‌നത്തിനു പരിഹാരമുണ്ടാകുമെന്നാണ് അധികൃതര് കരുതുന്നത്. താഴെ അങ്ങാടിയില് പ്രവൃത്തി പൂര്‍ത്തിയായ ഫയര് ടാങ്കും കലക്റ്റര് സന്ദര്‍ശിച്ചു. ഡപ്യൂട്ടി കലക്റ്റര് എസ്. ചന്ദ്രശേഖര്, ഡിടിപിസി സെക്രട്ടറി ജിതേഷ് ജോസ്, ഊരാളുങ്കല് എന്‍ജിനീയര് കെ.ടി.കെ അജിത്ത് കുമാര് എന്നിവരും കലക്റ്ററുടെ സംഘത്തിലുണ്ടായിരുന്നു.\nദേശീയപാതയിലെ അപകടകൂഴികള് 30നകം അടക്കാന് നിര്‍ദേശം


ഒളിമ്പിക്സില് കണ്ടത് | അല്ലറ ചില്ലറ\n« സ്പീഡ് കില്‍സ്\nകണ്ട/കാണാന് പോകുന്ന ചില സിനിമകള് »\nടി വി ഇല്ലാതിരുന്ന കാലത്ത് ഞാന് ഇതിലും ഒളിമ്പിക്സ് മറ്റു വീടുകളില് പോയി കണ്ടിട്ടുണ്ട്.\nഎന്തോ ഇപ്രാവിശ്യത്തെ ഒളിമ്പിക്സ് തീരെ ആകര്‍ഷകമായി തോന്നുന്നില്ല.\nബീജിംഗിലെ ഉദ്ഘാടനചടങ്ങുകള് ഇതു വരെ കണ്ടതിലേക്കും ഏറ്റവും നല്ലതായി തോന്നിയെങ്കിലും!\nഎന്തിറ്റായിരുന്നു ചീനക്കാരുടെ പെര്‍ഫോര്‍മന്‍സ്!\nറ്റെക്നിക്കലി ഇത്രയും കണ്ണഞ്ചിപ്പിക്കുന്ന ഒരു പരിപാടി ഞാന് ജീവിതത്തില് ഇതുവരെ കണ്ടിട്ടില്ല. സമ്മതിച്ചു കൊടുത്തേ പറ്റൂ.\nപിന്നെ കല്ലുകടികള് ഉണ്ടായിരുന്നു…ക്ലോസപ്പ് ഷോട്ടുകളില് താളം തെറ്റല് വളരെ വ്യക്തമായിരുന്നു..ഏതാണ്ട് ചൈനയുടെ അവസ്ഥ പോലെ തന്നെ. ദൂരെ നിന്ന് നോക്കുമ്പോള് മനോഹരം, എല്ലാം സുന്ദരം..അടുത്ത് ചെന്ന് നോക്കിയാല് കാണാം, താളപ്പിഴകള്.\nഉത്ഘാടന ഗാനം പാടിയ പെണ്‍കുട്ടിയെ കാണാന് കൊള്ളില്ല എന്ന കാരണത്താല് മാറ്റി, പകരം ഡ്യൂപ്പിനെയിറക്കിയത് നീചമായ നീക്കമായി തോന്നി.\nഒളിമ്പിക്സ് അസോസിയേഷന് സായിപ്പന്മാര് വരെ “അതിനെന്താ, വളരെ പ്രൊഫഷണല് ആയ അപ്രൊചാണത്, ഒളിമ്പിക്സിലും അങ്ങിനെതന്നെ, ഒള്‍ലി ദി ബെസ്റ്റ് വില് ഗെറ്റ് ദ ചാന്‍സ് റ്റു പെര്‍ഫോം” എന്ന മുട്ടാപ്പോക്ക് ന്യായം നിരത്തിയെങ്കിലും വളരെ നിന്ദ്യമായ ഒരു ഏര്‍പ്പാടായി തോന്നിയത്.\nപെര്‍ഫോര്‍മന്‍സിനെ മാത്രം, നിറവും വംശവും രാജ്യവും സെക്ഷ്വല് ഓറിയന്റേഷനും പൊളിറ്റിക്കല് ചായ്‌വും ഒന്നും നോക്കാതെ, വകവെയ്കുന്ന ഒളിമ്പിക്സില് തന്നെ, കാണാന് കൊള്ളില്ല എന്ന ഒറ്റക്കാരണത്താല് ഒരു കുഞ്ഞിനെ കര്‍ട്ടനു പിന്നില് ഒളിപ്പിക്കണമായിരുന്നു! ഏത് കുഞ്ഞിനെയാണ് കാണാന് കൊള്ളാത്തത്!? അങ്ങനെ ശരിക്കും തോന്നുന്നവന് മിക്കവാറും മനോരോഗി ആയിരിക്കാനാണ് സാധ്യത. വളരെ കഷ്ടമായിപ്പോയി തോന്നി ആ വിവേചനം.\nക്ലാപ്പ് സ്റ്റിക്സും കൊടുത്ത് കൈയ്യടിക്കാനിരുത്തിയവരെ കാണുമ്പോള് കഷ്ടം തോന്നുന്നു. കൂലി മണിക്കൂറിനോ അതോ കൈയ്യടി നൂറ്റുക്ക് വെച്ചോ? ആര്‍ക്കറിയാം. ജിം‌നാസ്റ്റിക്സില് ചൈനയിലെ ഒരു കുഞ്ഞിന്റെ മാസ്മരിക പ്രകടനം കാരണം കാണികള് ഹര്‍ഷാരവം മുഴക്കിയപ്പോള് കമന്റേറ്റര് പറയാ..”ദിസ് ഈസ് ജെനുവിന് സപ്പോര്‍ട്ട്…ലുക്ക് അറ്റ് സി സ്റ്റേഡിയം, ദിസ് ഈസ് നോട്ട് ഓര്‍ക്കസ്ട്രേറ്റഡ് ” എന്ന്. ബെസ്റ്റ്.\nഅമേരിക്കന്/ചൈനീസ്-റഷ്യന് അത്‌ലെസ്റ്റ് തമ്മില് ഓണ് ആന് ആവറേജ്, എസ്പെഷ്യലി പ്രായം കുറഞ്ഞവരില്, എന്താണ് വ്യത്യാസം?\nജിംനാസ്റ്റിക്സ് ശ്രദ്ധിക്കൂ…ചൈനീസ് -റഷ്യന് കുഞ്ഞുങ്ങളുടെ മുഖത്ത് എന്തു സീരിയസ്സ്നെസ്സ് ആണ്. ചിരിയില്ല, സന്തോഷമില്ല…പേടി മാത്രം..റ്റെന്‍ഷന്..കൊല്ലാന് കൊണ്ടു പോകുന്ന മാടിന്റെ ഭീതി കണ്ണുകളില്. സ്വര്‍ണ്ണം നഷ്ടപ്പെട്ടാല് എന്റെ സ്ഥിതിയെന്ത് എന്നാണോ ചിന്ത? അടികിട്ടുമോ എന്നോ? അമേരിക്കക്കാരെ ശ്രദ്ധിക്കൂ..വളരെ കൂളാണ്..തലയും കുത്തി വീണാലും ചിരിച്ചു കൊണ്ടിറങ്ങി ചെലുമ്പോള് ചിരിയോടെ സമാധാനിപ്പിക്കുന്ന അച്ഛന്, കോച്ച്, കൂട്ടുകാര്.\nഎനിക്ക് തോന്നിയതാണോ എന്നറീയില്ല. അങ്ങനെ വ്യത്യാസം തോന്നി, മിക്കവരിലും.\nമെഡല് കിട്ടിയാല് എല്ലാവരും ഒരു പോലെയാണെന്നും തോന്നി, ആഘോഷിക്കുന്നതില്.\nഈ ഫ്രീഡം എന്നത് ഒന്നിനും പകരമാവില്ല അല്ലേ.\nട്രാക്ക് ആന്റ് ഫീല്‍ഡില് കറുപ്പിന്റെ സൊഉന്ദര്യം കണ്ടു. ഈ കറുത്ത ഓട്ടക്കാരികളെ കാണാന് എന്ത് ചന്തമാണ് ! കണ്ണെടുക്കാന് തോന്നില്ല..പ്രത്യേകിച്ച് ആഫ്രിക്കന് അമേരിക്കന്‍സ്. റിയലി ബ്യൂട്ടിഫുള്. ദേഹവും ,മുഖവും, പ്രത്യേകിച്ച് കണ്ണുകളും.\nഎന്തൊരു പ്രൊഫഷണിസം ആണവര്‍ക്ക്…ഒസൈന് ബോള്‍ട്ട് പറഞ്ഞത് പോലെ..”എന്റെ ദ്വീപ് നിവാസികളെ ഞാനോര്‍ക്കും, എങ്ങനെയവര്‍ക്ക് അഭിമാനിക്കാന് ഒരവസരമുണ്ടാക്കാം എന്ന്.വേറൊന്നും ഞാനോര്‍ക്കാറില്ല..റെക്കോര്‍ഡ് പോലും” ശരിയായിരിക്കും. അല്ലെങ്കില് നൂറ് മീറ്ററില് റെക്കോര്‍ഡിന് ശ്രമിക്കാതെ മുന്നിലാണെന്നറിഞ്ഞപ്പോള് ഗിയറ് മാറ്റി മെല്ലെയോട്വോ? നമിച്ചു പോയി-സൂപ്പര് ഹ്യുമന് എന്നൊക്കെ കേട്ടിട്ടേയുള്ളൂ.\nഅല്ലെങ്കില് ഫെല്പ്സ്. മൂപ്പര്‍ക്ക് മൂന്ന് കാര്യങ്ങളേ അറിയൂ പോലും. (നാല് എന്ന് ഞാന് പറയും) ഈറ്റിംഗ്, സ്ലീപ്പിംഗ്, സ്വിമ്മിംഗ്. അതാണ് ഡെഡിക്കേഷന്.\nഓട്ടമത്സരത്തില് ഇന്ത്യക്കാരിയുടെ പ്രകടനം കാണാനുള്ള അപൂര്‍വ്വ ഭാഗ്യം ഉണ്ടായി.\nകെനിയക്കാരി ഫിനിഷ് ചെയ്തപ്പോള് സെക്കന്റ് ലാസ്റ്റ് വട്ടം പൂര്‍ത്തീകരിക്കുകയായിരുന്നു ഇന്ത്യയുടെ അഭിമാനം.\nപതിവ് പടി തന്നെ. പാള ട്രൊസറ്, നീണ്ട പിന്നിയിട്ട മുടി, പന്തം കണ്ട പെരുച്ചാഴിയുടെ മുഖഭാവം.\nഅല്ല, ഈ ചളുക്കിന്റെയൊക്കെ തുടയും വയറും കാണാനാണോ ഈ കണ്ട ആയിരക്കണക്കിന് കാണികള് ഇരിക്കുന്നതെന്ന് തോന്നും, ഓരോ വേഷവും ഭാവങ്ങളും കാണുമ്പോള്. അല്ല, അത് മാറി മറ്റുള്ളവര് ഇടുന്ന ഡ്രസ്സിട്ടാലും, മുടി വെട്ടിയാലുമൊന്നും ഓട്ടത്തിന് മെച്ചമൊന്നും വരില്ല, അത് വേറെ കാര്യം..ആരെ തോല്പ്പിക്കാന്, ചുമ്മാ പോയി അങ്ങ് ഓടിത്തോറ്റാല് പോരെ, വെറുതെ കെട്ടുകാഴചയും വേണോ എന്ന് സ്പോണ്‍സേര്‍സ് വിചാരിച്ചു കാണും.\nഎന്നിട്ട് ഓട്ടമോ…ഒരു മാതിരി സ്റ്റോപ്പില് നിന്ന് മാറ്റി നിര്‍ത്തിയ ബസ്സ് പിടിക്കാനോടുന്ന ഗര്‍ഭിണി ഓടുന്ന ശേലില് -ദാരുണമായി.\nഅല്ല, മനസ്സിലാവാഞ്ഞിട്ട് ചോദിക്കുകയാ, ഇവറ്റകളെ എന്തിനാണ് ഇതിനൊക്കെ പൊക്കിക്കെട്ടി അയക്കുന്നത്?\nഅര്‍മ്മാദിക്കാന്! കുറേ കുടവയറന്മാരുടെ കുടുംബസ്വത്താണല്ലോ ഇന്ത്യന് ഒളിമ്പിക് കമ്മിറ്റി.\nആദ്യ ദിവസം സ്വന്തം ഇനത്തില് എട്ടു നിലയില് പൊട്ടിയ അത്‌ലെറ്റുകളും ഒളിമ്പിക്സ് തീരുന്നത് വരെ അവിടെ തങ്ങുന്നു എന്നറിയുമ്പോഴേ ഇങ്ങനെ ലഗ്ഗേജ് ക്യാറ്റഗറിയില് പെടുത്താവുന്ന ഇന്ത്യന് അത്‌ലെറ്റ്സ് അങ്ങോട്ട് പോകുന്നതിന്റെ ഗുട്ടന്‍സ് പിടി കിട്ടൂ.\nഅറ്റ്ലാന്റ ഒളിമ്പിക്സില് , ഒളിമ്പിക്സ് ഗ്രാമത്തില് തികയാതെ വന്ന ഒറ്റക്കാര്യമേ ഉണ്ടായിരുന്നുള്ളൂ–ഗര്‍ഭ നിരോധന ഉറകള്!-എന്നറിയുമ്പോഴേ അര്‍മ്മാദത്തിന്റെ വ്യാപ്തി മനസ്സിലാവൂ. ഇന്ത്യക്കാര് അങ്ങനെയെന്നല്ല…കുറേപേര്‍ക്ക് ഇത് വെറും ആഘോഷമാണ്. രാജ്യത്തിന്റെ ചിലവില് തിന്നു കുടിച്ചു കൂത്താടുക..പത്തുപൈസയുടെ ഗുണം ജനങ്ങള്‍ക്കില്ലെങ്കിലും.\nഎല്ലാത്തിനും മറുപടി പറയാന്, ജയിക്കുകയല്ല, പങ്കെടുക്കുകയാണ് പ്രധാനം എന്ന് ഏതോ പരാജിതന്റെ വാചകവും.\nപന്ത്രണ്ട് പേരെ അത്ലെറ്റിക്സിന് അയച്ച ജമൈക്ക എന്ന രാജ്യത്തിന് അവര് വാങ്ങിക്കൊടുത്ത മെഡലുകള് നോക്കുക. ഓ, അവര് വേറെ റ്റൈപ്പ് മനുഷ്യര് ആണല്ലേ..ആവും..എന്നാല് പിന്നെ ഇനി മാനുഷേരെല്ലാരും ഒന്നു പോലെ എന്നു പറഞ്ഞു കൊണ്ട് ചെല്ലരുത്.\nഏതായാലും ഒരു സ്വര്‍ണ്ണ (പ്രൈവറ്റ് ലിമിറ്റഡ്) മെങ്കിലും കിട്ടി എന്നാശ്വസിക്കാം. ദക്ഷിണ ആഫ്രിക്കയുടെ കാര്യമാണതിലും കഷ്ടം. അഞ്ച് മെഡല് കിട്ടിയ കഴിഞ്ഞ തവണയില് നിന്നും ഇപ്രാവശ്യം ഒറ്റ മെഡലുപോലും കിട്ടിയിട്ടില്ല.\nജനാധിപത്യം ഇവിടെയും പൊടിപൊടിക്കുന്നു എന്നു സാരം!\nറ്റി വിയില് ഒളിമ്പിക്സ് ഓട്ടമത്സരമാണ്.\nഅമ്മ: ഓ..ഇത് വലിയ ദൂരമുള്ള ഓട്ടമാണെന്ന് തോന്നുന്നു..ദേ എല്ലാരും പതുക്കെയാ ഓടുന്നത്..\nഞാന് : അത് സ്ലോ മോഷനില് റീപ്ലേ കാട്ടുവാണമ്മേ..ശോ!\nThis entry was posted on\tഓഗസ്റ്റ് 18, 2008 at 8:12 am\tand is filed under Uncategorized.\n8 പ്രതികരണങ്ങള് to “ഒളിമ്പിക്സില് കണ്ടത്”\nഓഗസ്റ്റ് 18, 2008 at 8:23 am\nnandakumar varma Says:\nഓഗസ്റ്റ് 18, 2008 at 12:21 pm\nജമൈക്കക്കാരെ വെല്ലുവിളിക്കാന് നമുക്കു കുറെ ചെറുമികളെ അയച്ചാലൊ?\nഓഗസ്റ്റ് 18, 2008 at 1:58 pm\nനമ്മടെ അഞ്ചു ചാടിയാ അണ്ണാ….\nചാടിയാല് മുറ്റ് ചാട്ടമായിരി‍ക്കും…\nഓന്ത് ചാടിയാല് വേലി വരെ..അതോ ഓടിയാലോ…\nഅപ്പച്ചാ എന്നാ മൊതലാ സാനിയ…\nഅവടെ അഭ്യാസം കഴിഞ്ഞാ…\nപേസിനേം പതീനേം.. ഫെഡറര് തല്ലിയൊതുക്കി..\nഇനി ബോക്സിങ് മാത്രം ബാക്കി..ഇന്നറിയാ..\nഓഗസ്റ്റ് 19, 2008 at 5:28 am\nചാത്തനേറ്:ഏതോ ഒരു ഓട്ടം കണ്ടു . തുടങ്ങിയപ്പോള് തന്നെ നമ്മടെ ഇന്ത്യന് താരം മുന്നേ കയറി ഓടെടാ ഓട്ടം. കൂടെ ഇരുന്ന വാമഭാഗം പറഞ്ഞു ഇതിനിനി നമ്മക്കു മെഡല് കിട്ടിയേക്കുമോ? പറഞ്ഞ് തീര്‍ന്നില്ല ഫിനിഷിങ് റൌണ്ട് എത്താനായപ്പോഴേക്കും ഓരോരുത്തരായി ഓവര്‍ടേക്ക് ചെയ്ത് താരം ഏറ്റവും പിന്നില്… ടിവി തല്ലിപ്പൊളിച്ചാല് എന്റെ കാശല്ലേ പോവാന്ന് ഓര്‍ത്തു.. എന്തിനാ ഈ ബേസിക് കാര്യങ്ങള്‍ല് പോലും അറിയാതെ അങ്ങ് ഓടാന് പോവുന്നേ… ഒരു പക്ഷേ മനോരമ റിപ്പോര്‍ട്ട് ചെയ്യുമായിരിക്കും ആദ്യ് മൂന്ന് റൌണ്ടിലും ഇന്ത്യന് താരം മറ്റുള്ളവരേക്കാള് മുന്നിലായിരുന്നു എന്ന്.. അതിനൂ വേണ്ടിയാണോ?\nപിന്നെ ബിന്ദ്ര ആരെങ്കിലും അവനൊരു അമേരിക്കന് പൌരത്വംസംഘടിപ്പിച്ചു കൊടുത്തേ… എന്നാപ്പിന്നെ ഈ പേപ്പറുകാരു എന്തെഴുതൂമെന്ന് കാണണം… അവന്റെ ജീവചരിത്രം എന്തായാലും ഒരു സീരീ‍സാവാന് വഴീണ്ട്.\nഓടോ: “ഈ കറുത്ത ഓട്ടക്കാരികളെ കാണാന് എന്ത് ചന്തമാണ് ! കണ്ണെടുക്കാന് തോന്നില്ല..” ഇതു ഞാന് അച്ചൂന്റമ്മയോട് പറഞ്ഞ് കൊടുക്കും ട്ടാ\nഓഗസ്റ്റ് 19, 2008 at 6:30 am\nഅരവിന്ദ്, നല്ല പോസ്റ്റ്…\nപിന്നെ, ഇനി ഇന്ത്യക്ക് കിട്ടിയതും മേടിച്ച് തിരിച്ചുവരാം എന്ന് തോന്നുന്നു. ആ അഞ്ജു ബോബി ജോര്‍ജ്ജ്3തവണയും ഫൌള് ജമ്പ് നടത്തി പുറത്തായി എന്ന് കേട്ടു.3തവണയും വര ക്രോസ് ചെയ്തു പോലും! അവളെയൊക്കെ വരച്ച വരയില് നിര്‍ത്തേണ്ടത് കോച്ചുകൂടിയായ ഹബ്ബിയുടെ കടമയല്ലേ? അതിനു പറ്റീല്ലേല് ഇങ്ങനെയൊക്കെ ഉണ്ടാകും…\nഇന്ത്യക്ക് ഒരു സ്വര്‍ണ്ണമെങ്കിലും കിട്ടിയത് ശരിക്കും ആശ്വാസം തന്നെ. യെന്നാലും ഈ പറഞ്ഞ വെടിവെപ്പ് ഐറ്റമൊക്കെ സാധാരണക്കാര്‍ക്ക് അപ്രാപമാണു എന്നതല്ലേ സത്യം? 10 കോടി രൂപയാണത്രേ ബിന്ദ്ര ട്രൈനിങ്ങ്നു വേണ്ടി ചിലവാക്കിയത്.\nഇന്നലെ റഷ്യയുടെ യെലീന സ്വന്തം വേള്‍ഡ് റെക്കോഡ് 24 ആം തവണയും തിരുത്തിക്കുറിച്ച പോള്‍വോള്‍ട്ട് ഇനം ടീവിയില് കണ്ടപ്പോള് സത്യത്തില് ചുമ്മാ ഒരു രോമാഞ്ഞമുണ്ടായി. 5.04 മീറ്ററൊക്കെ ചാടുന്ന ഏതേലും ഒരു ഇന്ത്യക്കാരി ഈ 100 കോടി+ ജനങ്ങളില് ഉണ്ടാവുമോ? ഭാവിയില് ഉണ്ടായേക്കാം എന്ന് പ്രതീക്ഷിക്കാമോ? യെവടെ? ചുമ്മാ മറ്റുള്ള രാ‍ജ്യക്കാര്‍ക്ക് വേണ്ടി രോമാഞ്ചിച്ച് സായൂജ്യമടയാം.\nപിന്നെ, അറ്റ്ലാന്റാ ഒളിമ്പിക്സിന്റെ ‘കാര്യം‘ വായിച്ചു! ജസ്റ്റ് മിസ്സ്…!! പോകാന് പറ്റീല്ല…. 🙂\nഓഗസ്റ്റ് 19, 2008 at 6:31 am\nനമ്മുടെ വിഷമം ഇങ്ങനെയൊക്കെ പറഞ്ഞു തീര്‍ക്കാം എന്നല്ലാതെ…\nഓഗസ്റ്റ് 19, 2008 at 6:56 am\nഇത് റ്റാലെന്റിന്റെ പ്രശ്നമല്ല സുഹൃത്തുക്കളേ\nമിസ്സ് മാനേജ്മെന്റാണ്. നിപോട്ടിസം, കറപ്ഷന്, മോറ്റിവേഷനില്ലായ്മ.\nഈ കോച്ചുകളും അഡിമിനിസ്ട്റേറ്റേര്‍സും ഒരു ചുക്കും ചെയ്തില്ലെങ്കിലും അവര്‍ക്ക് ഒന്നും പറ്റാന് പോകുന്നില്ല. അടുത്ത ഒളിമ്പിക്സിലും ഫാമിലി വിസയില് പോകാം.\nജനങ്ങളുടെ പൈസ ചിലവാക്കുന്നതില് ഒരു ഉളുപ്പെങ്കിലും വേണ്ടേ?\nകണ്ട മത്സരങ്ങള്‍ക്കെല്ലാം ആളെ കയറ്റി ഇരുത്താന് ഇതെന്താ ഡി ഇ ഓ ചെക്കിംഗിനു വരുന്ന സ്കൂളിലെ ക്ലാസ്സ് മുറിയോ? തിരഞ്ഞെടുത്ത ഇനങ്ങളില് നല്ല വണ്ണം പരിശീലനം കൊടുത്തതിന് ശേഷം അതില് മാത്രം പങ്കെടുത്താല് പോരേ?\nഒളിമ്പിക്സ് എന്നു പറഞ്ഞാല് ഇന്ത്യന് അത്ലെറ്റിന് ഒരു പ്രിവിലേജ് പോലെയാണ്..റിട്ടയര്‍മെന്റ് ചെയ്യുന്നതിന് മുന്‍പെയുള്ള ഒരു സമ്മാനം..പോയി അടിച്ചു പൊളിച്ച് പിന്നെ റ്റൈമുണ്ടെങ്കില് മത്സരിച്ച് ഇങ്ങ് പോരെ.\nനമുക്ക് അണുബോംബുണ്ട്, ഐ റ്റിയുണ്ട് മിസൈലുണ്ട് എന്നൊക്കെപ്പറഞ്ഞ് സമാധാനിക്കാം.\nഓഗസ്റ്റ് 19, 2008 at 9:25 am\nപ ടി ഉഷ TVയില്, നഷ്ടപ്പെട്ട് പോയ മെഡലിനെ കുറിച്ചൊര്‍്ക്കുന്നത് കണ്ടു..\nപാവം കഷ്ടം തോന്നി. നല്ല ട്രെയിനിംഗ് കൊടുത്തിരുന്നെങ്കില് …


മുംബൈ ബാര്‍ജ് ദുരന്തം - Express Herald മുംബൈ ബാര്‍ജ് ദുരന്തം Mumbai barge tragedy\nമുബൈ ബാര്‍ജ് അപകടമണ്ടായപ്പോള് തന്നെ അതില് മലയാളി ജീവനക്കാരുണ്ടെന്ന റിപ്പോര്‍ട്ടുകള് പുറത്തു വന്നിരുന്നു. അപകടത്തില്‍പ്പെട്ട ബാര്‍ജിലെ ജീവനക്കാരെല്ലാം രക്ഷപെടണേ എന്ന പ്രാര്‍ത്ഥനയിലായിരുന്നു മലയാളികള്. എന്നാല് അധികം വൈകാതെ ഞെട്ടിക്കുന്ന വാര്‍ത്തകള് കേരളത്തിലെത്തി. വയനാട് സ്വദേശി ജോമീഷിന്റേയും കോട്ടയം ചിറക്കടവ് സ്വദേശി സസിന്റെയും മരണ വാര്‍ത്തകളാണ് ആദ്യം ദു:ഖത്തിലാഴ്ത്തിയത്. പിന്നാലെ വയനാട്ടില് നിന്നു തന്നെയുള്ള സുമേഷിന്റെ മരണ വാര്‍ത്തയുമെത്തി.\nസസിന്റെ മരണവാര്‍ത്ത നാടിനും നാട്ടുകാര്‍ക്കും ഇരട്ടി ദു:ഖമാണ്. കാരണം അടുത്തമാസം വിവാഹം നടത്താനായി സന്തോഷിച്ചിരുന്ന വീട്ടിലേയ്ക്കാണ് ഈ വാര്‍ത്തയെത്തിയത്. ചിറക്കടവ് അരിഞ്ചിടത്ത് എംഎം ഇസ്മായിലിന്റെ മകനാണ് സസിന്. സസിന്റെ വിവാഹ നിശ്ചയം അടുത്തയിടെയായിരുന്നു നടന്നത്. നിശ്ചയത്തിനു ശേഷം ഇസ്മയില് മകന്റെ വിവാഹത്തിനായുള്ള മറ്റ് ഒരുക്കങ്ങള് നടത്തി വരികയായിരുന്നു. ഇതിനിടയില് പ്രിയ മകന് ഇനി വരില്ല എന്നറിഞ്ഞ ഇസ്മയിലിനേയും കുടുംബത്തേയും ആശ്വസിപ്പിക്കാന് നാട്ടുകാര്‍ക്ക് ആവുന്നില്ല. വിവാഹ ഒരുക്കങ്ങളുടെ സന്തോഷമാണ് കണ്ണീര്‍ക്കയത്തില് മുങ്ങിപ്പോയത്. ജോലിയില് പ്രവേശിച്ചിട്ട് മൂന്ന് വര്‍ഷമായ സസിന് മൂന്നുമാസം മുമ്പും വീട്ടില് വന്നിരുന്നു. കഴിഞ്ഞ ഞായറാഴ്ചയാണ് അവസാനമായി വീട്ടിലേയ്ക്ക് വിളിച്ചത്.\nവയനാട് പനമരം സ്വദേശിയായ ജോമീഷ് ജോലിയില് പ്രവേശിച്ചിട്ട് ആറു വര്‍ഷമായി. അപ്പനും അമ്മയും ഭാര്യയും കുഞ്ഞുങ്ങളുമടങ്ങുന്നതാണ് ജോമിഷിന്റെ കുടുംബം. ഭാര്യ ഡല്‍ഹിയില് നഴ്‌സായതിനാല് ജോമീഷ് തന്റെ കുഞ്ഞുങ്ങളെ മാതാപിതാക്കളെ ഏല്‍പ്പിച്ച് ഈ ജൂണില് ജോലി നിര്‍ത്തി മടങ്ങിയെത്തും എന്നും വാക്ക് നല്‍കിയിട്ടാണ് പോയത്. എന്നാല് ജൂണെത്തും മുമ്പേ വിധി ജോമീഷിന്റെ സ്വപ്‌നങ്ങള് കവര്‍ന്നു. അഞ്ചും മൂന്നും വയസ്സുള്ള കുഞ്ഞുങ്ങള് ഇതുവരെ പ്രിയപ്പെട്ട പപ്പയുടെ വിയോഗം അറിഞ്ഞിട്ടില്ല. വീട്ടിലെത്തുന്നവരോട് സന്തോഷത്തോടെയാണ് ഇവര് പപ്പയുടെ വിശേഷങ്ങള് പറയുന്നത്. ഇത് കാണുന്നവര്‍ക്ക് കരച്ചിലടക്കാന് കഴിയുന്നില്ല.\nവയനാട് മുപ്പൈനാട് വടുവന്‍ചാല് സ്വദേശിയാണ് സുമേഷ്. ദുരന്തവിവരം അറിഞ്ഞപ്പോള് ആശങ്കയിലായിരുന്ന പ്രിയപ്പെട്ടവരുടെ അടുത്തേയ്ക്കാണ് ഇനി സുമേഷ് മടങ്ങി വരില്ലെന്ന വാര്‍ത്ത എത്തിയത്. ദുരന്തത്തില് 50 പേരുടെ മരണമാണ് ഇതുവരെ സ്ഥിരീകരിച്ചിരിക്കുന്നത്. അഞ്ച് മലയാളികള് ഉള്‍പ്പെടെ 25 പേരെയാണ് ഇനി കണ്ടെത്താനുള്ളത്.\nന്യൂനപക്ഷ ക്ഷേമ വകുപ്പ് മുഖ്യമന്ത്രി ഏറ്റെടുത്തത് ഉചിതമായ തീരുമാനം : ഷെവലിയര് വി.സി. സെബാസ്റ്റ്യൻ


ദുബായ്: യു.എ.ഇയ്‌ക്കെതിരായ സൗഹൃദ ഫുട്‌ബോള് മത്സരത്തില് ഇന്ത്യയ്ക്ക് നാണംകെട്ട തോല്‍വി. എതിരില്ലാത്ത ആറു ഗോളുകള്‍ക്കാണ് യു.എ.ഇ ഇന്ത്യയെ പരാജയപ്പെടുത്തിയത്. ഫിഫ റാങ്കിങ്ങിൽ തങ്ങളെക്കാൾ 29 സ്ഥാനം പിന്നിലുള്ള ഇന്ത്യയെ കാഴ്ചക്കാരാക്കിയാണ് യുഎഇയുടെ ജയം. അലി മബ്ഖൂത് ഹാട്രിക് നേടി.\n12–ാം മിനിറ്റിൽ ഗോളടി തുടങ്ങിയ മബ്ഖൂത് 32–ാം മിനിറ്റിൽ പെനൽറ്റി കിക്ക് ലക്ഷ്യത്തിലെത്തിച്ചു. ഇന്ത്യൻ ഡിഫൻഡർ ആദിൽ ഖാന്റെ ഹാൻഡ്ബോ ളിനായിരുന്നു പെനൽറ്റി. ഖലീൽ ഇബ്രാഹിം, ഫാബിയോ ഡി ലിമ, സെബാസ്റ്റ്യൻ ടാഗ്ലിയാബ്യൂ എന്നിവരാണ് യുഎഇയുടെ മറ്റു സ്കോറർമാർ. ദുബായിലെ സബീല് സ്റ്റേഡിയത്തില് വെച്ചുനടന്ന മത്സരത്തില് ഇന്ത്യയ്ക്ക് ഒട്ടും അനുകൂലമായിരുന്നില്ല കാര്യങ്ങള്. കഴിഞ്ഞ മത്സരത്തില് ഒമാനെതിരേ കളിച്ച ടീമില് നിന്നും കാര്യമായ മാറ്റങ്ങള് വരുത്തിയാണ് കോച്ച് ഇഗോര് സ്റ്റിമാച്ച് ഇന്ത്യയെ ഇറക്കിയത്. പക്ഷേ കോച്ചിന്റെ കണക്കുകൂട്ടലുകള് പിഴച്ചു.\nയുഎഇ പൗരത്വം നൽകിയ കളിക്കാരാണ് അർജന്റീനക്കാരനായ ടാഗ്ലിയാബ്യൂവും ബ്രസീലുകാരനായ ഫാബിയോ ഡി ലിമയും. 2–ാം പകുതിയിലായിരുന്നു യുഎഇയുടെ4ഗോളുകളും. ഒമാനെതിരെ സമനില നേടിയ കഴിഞ്ഞ മത്സരത്തിൽ കാഴ്ച വച്ച പോരാട്ടവീര്യം ഇന്ത്യയ്ക്ക് ഇന്നലെ ഒരു ഘട്ടത്തിലും പുറത്തെടുക്കാനായില്ല. 2010ൽ കുവൈറ്റിനോട് 9–1നു തോറ്റ ശേഷം രാജ്യാന്തര ഫുട്ബോളിൽ ഇന്ത്യയുടെ വലിയ തോൽവിയാണിത്.\nപാപ്പുവന്യൂഗിനിയിൽ ശക്തമായ ഭൂചലനം; ആളപായമില്ല


Home - Mekhadooth\nnews reporter - June 14, 2021\nFEATURED news reporter - June 14, 2021 0\nസംസ്ഥാനത്ത് ഇന്ന് 11584 പേര്‍ക്ക് കോവിഡ്.\nCovid 19 news reporter - June 13, 2021 0\nപ്രേക്ഷകര് ഏറ്റെടുത്ത രണ്ട് കൂട്ടുക്കെട്ടാണ് പൃഥ്വിരാജ്- ബിജുമേനോന്.\nFEATURED news reporter - June 13, 2021 0\nസംസ്ഥാനത്ത് ഇന്ന് 14,424 പേര്‍ക്ക് കോവിഡ് .\nnews reporter - June 10, 2021 0\nസംസ്ഥാനത്ത് ഇന്ന് 14,424 പേര്‍ക്ക് കോവിഡ് സ്ഥിരീകരിച്ചു. കഴിഞ്ഞ 24 മണിക്കൂറിനിടെ 1,07,250 സാമ്ബിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 13.45 ശതമാനമാണ്. ഇന്ന് 194 മരണങ്ങളാണ് കോവിഡ് മൂലമാണെന്ന് സ്ഥിരീകരിച്ചത്. ഇതോടെ...\nഗോത്രവിഭാഗമായ ചോലനായ്ക്കര്‍ക്ക് പ്രത്യേക കോവിഡ് വാക്‌സിനേഷന് ക്യാമ്ബ് നടത്തി.\nFEATURED news reporter - June 8, 2021 0\nകരുളായി: ഉള്‍വനത്തില് കഴിയുന്ന പ്രാക്തന ഗോത്രവിഭാഗമായ ചോലനായ്ക്കര്‍ക്ക് പ്രത്യേക കോവിഡ് വാക്‌സിനേഷന് ക്യാമ്ബ് നടത്തി. വനത്തിനുള്ളില് 25 കിലോമീറ്റര് അകലെയായി കഴിയുന്ന മാഞ്ചീരി നിവാസികള്‍ക്കാണ് കരുളായി കുടുംബാരോഗ്യ കേന്ദ്രം മെഡിക്കല് ഓഫിസര് ഡോ....\nസംസ്ഥാനത്ത് ഇന്ന് കൊവിഡ് രോഗം സ്ഥിരീകരിച്ചത് 14,672 പേര്‍ക്ക്.\nFEATURED news reporter - June 6, 2021 0\nതിരുവനന്തപുരം: കേരളത്തില് ഇന്ന് 14,672 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 2126, എറണാകുളം 1807, മലപ്പുറം 1687, കൊല്ലം 1648, പാലക്കാട് 1494, തൃശൂര് 1417, കോഴിക്കോട് 960, ആലപ്പുഴ 925, കണ്ണൂര്...\nസംസ്ഥാനത്ത് ഇന്ന് 17,328 പേര്‍ക്ക് കോവിഡ്.\ncovid news reporter - June 5, 2021 0\nസംസ്ഥാനത്ത് ഇന്ന് 17,328 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 2468, മലപ്പുറം 1980, പാലക്കാട് 1899, കൊല്ലം 1787, എറണാകുളം 1769, തൃശൂര് 1582, കോഴിക്കോട് 1497, ആലപ്പുഴ 1212, കോട്ടയം 822,...\n40 വയസ്സിന് മുകളില് ഉള്ള എല്ലാവര്ക്കും ആദ്യ ഡോസ് വാക്‌സിന് ജൂലൈ 15ന് ഉള്ളില് നല്‍കാന് മുഖ്യമന്ത്രി നിര്‍ദേശിച്ചു .\nHEALTH news reporter - June 5, 2021 0\n40 വയസ്സിന് മുകളില് ഉള്ള എല്ലാവര്ക്കും ജൂലൈ 15ന് ഉള്ളില് ആദ്യ ഡോസ് വാക്‌സിന് നല്‍കാന് മുഖ്യമന്ത്രി പിണറായി വിജയന് നിര്‍ദേശിച്ചു. കോവിഡ് അവലോകന യോഗത്തില് സംസാരിക്കുകയായിരുന്നു അദ്ദേഹം. 45 വയസ്സിന് മുകളില്...\nബെന്നി തോമസ് കഥ ഏഴുതി സംവിധാനം ചെയ്യുന്ന ” മാര്‍ട്ടിന് ” എന്ന ചിത്രത്തിന്റെ ടീസർ റിലീസായി.\n“ബർമുഡ” എന്ന ചിത്രത്തിന്റെ ഫസ്റ്റ് ലുക്ക് പോസ്റ്റർ മമ്മൂട്ടിയുടെ ഫേസ്ബുക് പേജിലൂടെ റിലീസിന് ഒരുങ്ങുന്നു .\nമത്സരത്തിനിടെ ഡാനിഷ് താരം ക്രിസ്റ്റ്യന് എറിക്‌സണ് കുഴഞ്ഞുവീണു, ഫിന്‍ലന്‍ഡ് - ഡെന്‍മാര്‍ക്ക് മത്സരം റദ്ദാക്കി\nnews reporter - June 12, 2021 0\nEuro Cup 2020 മത്സരത്തിനിടയില് ഡെന്മാര്‍ക്ക് താരം ക്രിസ്ത്യന് എറിക്സണ് ബോധരഹിതനായി വീണു. താരം അത്യസന്ന നിലയില് ചികിത്സയിലാണ്. ഇന്ന് ഫിന്‍ലാന്‍ഡ് ഡെന്‍മാര്‍ക്ക് മത്സരം നടക്കുന്നതിനിടയിലാണ് താരം കളിക്കളത്തില് ബോധരഹിതനായി വീണത്. കളിയുടെ...\nഇപ്പോള് ടീമില് ഇടം ലഭിക്കാത്തതിന്റെ വേദന താരം വിശദമായി വ്യക്തമാക്കുകയാണ്.\nnews reporter - June 7, 2021 0\n' ഇംഗ്ലണ്ട് പര്യടനത്തില് കളിക്കാന് കഴിയാത്തത്തില് വിഷമമുണ്ട്. തീര്‍ച്ചയായും ഞാന് ഇംഗ്ലണ്ടിലെ ഇന്ത്യന് വിജയത്തിനായി മികച്ച പ്രകടനം കാഴ്ചവെക്കാം എന്ന് പ്രതീക്ഷിച്ചിരുന്നു. പക്ഷേ എനിക്ക് അതിനുള്ള അവസരം ലഭിച്ചില്ല. എല്ലാവരും ടീമില് തുടരാന് തന്നെയാണ്...\nആദ്യമായി ഒരു മലയാളി താരം ഒരു ഐപിഎൽ ടീമിന്റെ ക്യാപ്റ്റനാകുന്ന അപൂർവതയ്ക്കാണ് ഇന്ന് മുംബൈ വാങ്കഡെ സ്റ്റേഡിയം സാക്ഷിയാകുക. കേരളത്തിൻറെ സ്വന്തം സഞ്ജു സാംസൺ രാജസ്ഥാൻ റോയൽസിൻറെ ക്യാപ്റ്റനായി ഇന്നിറങ്ങും. 2013 മുതൽ...\nnews reporter - April 9, 2021 0\nഐപിഎൽ 14ആം സീസൺ ഇന്നുമുതൽ ആരംഭിക്കും. ഉദ്ഘാടന മത്സരത്തിൽ നിലവിലെ ചാമ്പ്യന്മാരായ മുംബൈ ഇന്ത്യൻസ് റോയൽ ചലഞ്ചേഴ്സ് ബാംഗ്ലൂരിലെ നേരിടും. ചെന്നൈ എംഎ ചിദംബരം സ്റ്റേഡിയത്തിൽ രാത്രി 7.30നാണ് മത്സരം. കൊവിഡ് ബാധയെ...\nഇന്ത്യയില് നിന്ന് യു.എ.ഇയിലേക്കുള്ള യാത്രാവിലക്ക് നീട്ടി.\nnews reporter - May 30, 2021\nപെട്രോള്, ഡീസല് വില വീണ്ടും ഉയര്‍ന്നു.\nKERALA news reporter - May 29, 2021 0\nപെട്രോള്, ഡീസല് വില വീണ്ടും ഉയര്‍ന്നു. ശനിയാഴ്ച പെട്രോളിന് 26 പൈസയും ഡീസലിന് 29 പൈസയുമാണ് വര്‍ധിച്ചത്. ഇതോടെ തിരുവനന്തപുരത്ത് ഒരു ലിറ്റര് പെട്രോളിന് 95.98 രൂപയും ഡീസലിന് 91.28 രൂപയും ആയി. കൊച്ചിയില്...\nവിദേശത്ത് പോകുന്നവര്‍ക്ക് രണ്ടാം ഡോസ് വാക്‌സിന് നേരത്തെ,പ്രത്യേക വാക്‌സിനേഷന് സര്‍ട്ടിഫിക്കറ്റും നല്‍കും.\ncovid news reporter - May 28, 2021 0\nവിദേശ രാജ്യങ്ങളില് പോകുന്നവര്ക്ക് കോവിഷീല്ഡ് രണ്ടാം ഡോസ് വാക്സിന്4മുതല്6ആഴ്ചയ്ക്കുള്ളില് നല്കാനും പ്രത്യേക വാക്സിനേഷന് സര്ട്ടിഫിക്കറ്റ് നല്കാനും ആരോഗ്യ വകുപ്പ് മാര്ഗനിര്ദേശങ്ങള് പുറത്തിറക്കിയതായി ആരോഗ്യ വകുപ്പ് മന്ത്രി വീണ...\nഅന്താരാഷ്ട്ര വിമാനങ്ങളുടെ യാത്രാ വിലക്ക് ജൂണ് 30 വരെ നീട്ടി.\nLifestyle news reporter - May 28, 2021 0\nരാജ്യത്ത് അന്താരാഷ്ട്ര വിമാനങ്ങളുടെ യാത്രാവിലക്ക് ജൂണ് 30 വരെ നീട്ടി. കൊവിഡ് പശ്ചാത്തലത്തിലാണ് തീരുമാനം. ഇന്ത്യന് ഏവിയേഷന് റെഗുലേറ്റര് ഡയരക്ടറേറ്റ് ജനറല് ഓഫ് സിവില് ഏവിയേഷന് (ഡി ജി സി എ) ആണ്...\nMekha-News-admin - December 12, 2020\nമലയോര കർഷകർക്ക് അടിയന്തരമായി പട്ടയം നൽകിയില്ലെങ്കിൽ ശക്തമായ പ്രതിഷേധം നേരിടേണ്ടി വരുമെന്ന് കെ.പി.സി.സി. ജനറൽ സെക്രട്ടറി ടോമി കലാനി\nreporter - January 5, 2021\nമലയോര കർഷകർക്ക് അർഹമായ ഉപാധിരഹിത പട്ടയം നല്കുന്നതിന് അടിയന്തര നടപടികൾ സ്വീകരിക്കണമെന്ന് അഡ്വ. സെബാസ്റ്റ്യൻ കുളത്തുങ്കൽ\nreporter - January 3, 2021\n“ആരും വൈകാരികമായി പ്രതികരിക്കേണ്ട കാര്യമില്ല” – കെ കെ ശൈലജ\nMekha-News-admin - May 18, 2021\nMekha-News-admin - December 13, 2020\nഇന്റർനെറ്റ് ലഭ്യതയുടെ അഭാവം ; എം എൽ എ സേവന ദാതാക്കളുടെ യോഗം വിളിച്ചു - പരാതി ഉള്ളവർ അറിയിക്കണംഅഡ്വ സെബാസ്റ്റ്യൻ കുളത്തുങ്കലിന്റെ ഫേസ്ബുക്ക് പോസ്റ്റ് ചുവടെ:-അറിയിപ്പ് പൂഞ്ഞാർ നിയോജക മണ്ഡലത്തിലെ വിവിധ...\nnews reporter - June 13, 2021 0\nതിരുവനന്തപുരം: കേരളത്തില് ഇന്ന് 11,584 പേര്‍ക്ക് കോവിഡ്-19 സ്ഥിരീകരിച്ചു. തിരുവനന്തപുരം 1775, തൃശൂര് 1373, കൊല്ലം 1312, എറണാകുളം 1088, പാലക്കാട് 1027, മലപ്പുറം 1006, കോഴിക്കോട് 892, ആലപ്പുഴ 660, കണ്ണൂര്...\nകൊച്ചി: പ്രേക്ഷകര് ഏറ്റെടുത്ത രണ്ട് കൂട്ടുക്കെട്ടാണ് പൃഥ്വിരാജ്- ബിജുമേനോന്. സച്ചി സംവിധാനം ചെയ്ത അയ്യപ്പനും കോശിയിലെയും ഇരുവരുടെയും മത്സരിച്ചുള്ള അഭിനയം ആരാധകര് ഇരും കൈയ്യും നീട്ടി സ്വീകരിച്ചിരുന്നു. സിനിമയ്ക്ക് പുറത്ത് നല്ല സുഹൃത്തുക്കളാണ് രണ്ടുപേരും....\nസുഷമാ സ്വരാജിന്റെ മാർഗ്ഗമാണ് ശരി; വഞ്ചിതരായ പെൺകുട്ടികളെയും മക്കളെയും സ്വീകരിക്കണം -റിഷി പല്പു\nകുഴൽപ്പണ വിവാദങ്ങളെത്തുടർന്ന് ബി ജെ പി യിൽ നിന്ന് പുറത്താക്കിയ റിഷി പല്പുവിന്റെ പുതിയ നിലപാടുകൾ ശ്രദ്ധേയമാണ്.റിഷി പല്പുവിന്റെ ഫേസ് ബുക്ക് പോസ്റ്റ് ചുവടെ:-അഫ്ഘാനിസ്ഥാൻ deport ചെയ്യാൻ തീരുമാനിച്ച വഞ്ചിതരായ നിമിഷ ഉൾപ്പടെയുള്ളവരെയും...\nമരംകൊള്ള കേസില് റവന്യൂ വകുപ്പ് പ്രതിക്കൂട്ടിലല്ലെന്ന് മന്ത്രി കെ. രാജന്.\nമരംകൊള്ള കേസില് ഉത്തരവില് റവന്യൂ വകുപ്പ് പ്രതിക്കൂട്ടിലല്ലെന്ന് മന്ത്രി കെ. രാജന് പറഞ്ഞു. മന്ത്രിമാരോ വകുപ്പുകളോ തമ്മില് ഭിന്നതയില്ലെന്നും മന്ത്രി വ്യക്തമാക്കി. എല്ലാ വകുപ്പുകള്‍ക്കും ഇക്കാര്യത്തില് കൂട്ടുത്തരവാദിത്തമാണുള്ളതെന്നും റവന്യൂ വകുപ്പ് മാത്രമായി മുള്‍മുനയില്...\nകോവിഡിന്റെ രണ്ടാം തരംഗവേളയില് വിവിധ രാജ്യങ്ങള് ഇന്ത്യയ്ക്ക് നല്‍കിയ പിന്തുണയ്ക്ക് നന്ദി അറിയിച്ച് പ്രധാനമന്ത്രി നരേന്ദ്രമോദി.\nന്യൂഡല്‍ഹി: കോവിഡിന്റെ രണ്ടാം തരംഗവേളയില് വിവിധ രാജ്യങ്ങള് ഇന്ത്യയ്ക്ക് നല്‍കിയ പിന്തുണയ്ക്ക് നന്ദി അറിയിച്ച് പ്രധാനമന്ത്രി നരേന്ദ്രമോദി. ജി-7 ഉച്ചകോടിയുടെ ആദ്യ വെര്‍ച്വല് ഔട്ട്റീച്ച് സെഷനില് പങ്കെടുത്ത് സംസാരിക്കവെയാണ് അദ്ദേഹത്തിന്റെ പ്രതികരണം. ആഗോള ആരോഗ്യപരിപാലത്തിന്...\nകുഴല്‍പ്പണ, കോഴ വിവാദങ്ങളില് ആരോപണം നേരിടുന്ന കെ സുരേന്ദ്രനെ ബിജെപി സംസ്ഥാന അധ്യക്ഷ സ്ഥാനത്തുനിന്നും ഉടന് മാറ്റിയേക്കുമെന്ന് സൂചന. സുരേന്ദ്രനെതിരായി സംസ്ഥാനനേതാക്കള് ശക്തമായി രംഗത്തുവന്ന പശ്ചാത്തലത്തിലാണ് സുരേന്ദ്രനെ നീക്കാന് സാധ്യതയേറുന്നത്. ബിജെപി കേന്ദ്രനേതൃത്വത്തിന്റെ...


നിയന്ത്രണങ്ങൾ വേണം: സെൻട്രൽ ജങ്ഷനിൽ അപകടം പതിവ് | karukachal\nകറുകച്ചാൽ സെൻട്രൽ ജങ്ഷനിലെ ഗതാഗതക്കുരുക്ക്\nകറുകച്ചാൽ: മൂന്നുറോഡുകൾ സംഗമിക്കുന്ന കറുകച്ചാൽ സെൻട്രൽ ജങ്ഷനിൽ ഗതാഗതം നിയന്ത്രിക്കാൻ സംവിധാനം വേണമെന്ന ആവശ്യം ശക്തമാകുന്നു. ഒരേസമയം വാഴൂർ, മണിമല, മല്ലപ്പള്ളി റോഡുകളിൽനിന്നെത്തുന്ന വാഹനങ്ങളുടെ എണ്ണം പ്രതിദിനം വർധിച്ചതോടെ നിയന്ത്രിക്കുവാൻ കഴിയാത്ത അവസ്ഥയാണ്.\nചങ്ങനാശ്ശേരി ഭാഗത്തുനിന്നുവരുന്ന വാഹനങ്ങൾ മണിമല റോഡിലേക്ക് തിരിയുമ്പോഴാണ് ഏറ്റവും അധികം അപകടങ്ങൾ സംഭവിക്കുന്നത്. കൂടാതെ വാഴൂരിൽനിന്നുവരുന്ന വാഹനങ്ങൾ റൗണ്ടാന ചുറ്റുമ്പോൾ മണിമല ഭാഗത്തുനിന്നെത്തുന്ന വാഹനങ്ങൾ ഇടിച്ചും അപകടം ഉണ്ടാകാറുണ്ട്. മല്ലപ്പള്ളി റോഡിലും ഇതേ അവസ്ഥയാണ്.\nവാഴൂർ റോഡിലേക്ക് പ്രവേശിക്കുമ്പോൾ ഇരുവശങ്ങളിൽനിന്നും ഒരേപോലയാണ് വാഹനങ്ങൾ വരുന്നത്. കൂടാതെ പാതയോരങ്ങളിലെ പാർക്കിങ് വർധിച്ചതോടെ തിരക്കേറിയ സമയങ്ങളിൽ ഗതാഗതക്കുരുക്കും പതിവാണ്. കഴിഞ്ഞ ദിവസം മല്ലപ്പള്ളി റോഡിൽനിന്ന് വാഴൂർ റോഡിലേക്ക് കയറിയ കാർ ടിപ്പർലോറിയുമായി കൂട്ടിയിടിച്ചിരുന്നു. ചെറുതും വലുതുമായി പ്രതിമാസം പത്തിലേറെ അപകടങ്ങൾ സെൻട്രൽ ജങ്ഷനിൽ മാത്രമായി നടക്കാറുണ്ട്്.\nദിശാസൂചികയില്ലാത്തതിനാൽ അന്യസ്ഥലങ്ങളിൽനിന്നെത്തുന്ന വാഹനങ്ങൾ വഴി അന്വേഷിക്കാൻ നിർത്തും. ഇതും അപകടങ്ങൾക്ക് ഇടയാക്കുന്നു. കഴിഞ്ഞദിവസം ബസ് ബൈക്കുമായി കൂട്ടിയിടിച്ച് ബൈക്ക് യാത്രികരായ യുവാക്കൾ റോഡിലേക്ക് തെറിച്ചുവീണിരുന്നു. തലനാരിഴയ്ക്കാണ് അപകടം ഒഴിവായത്.\nഇവിടുത്തെ സിഗ്നൽ സംവിധാനം നിലച്ചിട്ട് പത്തുവർഷത്തോളമായി. പതിവ് അപകടമേഖലയും തിരക്കേറിയതുമായ സെൻട്രൽ ജങ്ഷനിൽ സിഗ്നൽ സ്ഥാപിക്കുകയോ, റൗണ്ടാനയിൽ പോലീസിന്റെ സേവനമോ ഏർപെടുത്തണമെന്നാണ് യാത്രക്കാരുടെ ആവശ്യം.\nമഴപെയ്താൽ റോഡിൽ വെള്ളക്കെട്ട്; അടഞ്ഞഓടകൾ വൃത്തിയാക്കണം


കാലത്തിന് മുന്‍പേ സഞ്ചരിച്ച ദിലീപ് ചിത്രം! മരടിലെ ഫ്‌ളാറ്റുകള് പൊളിഞ്ഞത് സമാനമായ രംഗത്തോടെ, dileep's nadodi mannan movie scene viral during marad flats demolition - Malayalam Filmibeat\n| Updated: Sunday, January 12, 2020, 17:25 [IST]\nമരടിലെ ഫ്‌ളാറ്റുകള് പൊളിക്കുന്ന ദൃശ്യങ്ങള് സോഷ്യല് മീഡിയയില് ഒന്നടങ്കം വൈറലായികൊണ്ടിരിക്കുകയാണ്. സ്‌ഫോടനത്തില് ഇന്നലെയും ഇന്നുമായാണ് ഫ്‌ളാറ്റുകള് പൊളിച്ചത്. കായല് കയേറി നിര്‍മ്മിച്ചതിന് മരടിലെ നാല് ഫ്‌ളാറ്റുകളാണ് രണ്ടു ദിവസത്തെ ഇടവേളകളില് മണ്ണില് അമര്‍ന്നത്. സുപ്രീം കോടതി വിധിയെ തുടര്‍ന്നായിരുന്നു മരടിലെ ഫ്‌ളാറ്റുകള് പൊളിക്കാന് തീരുമാനമായത്.\nഅതേസമയം മരടിലെ ഫ്‌ളാറ്റ് പൊളിക്കല് സമയത്ത് ദിലീപ് ചിത്രം നാടോടി മന്നനിലെ ക്ലൈമാക്‌സ് രംഗം വീണ്ടും വെെറലാവുകയാണ്. വിജി തമ്പിയുടെ സംവിധാനത്തില് ദിലീപ് നായകനായി 2013ല് പുറത്തിറങ്ങിയ ചിത്രമായിരുന്നു നാടോടി മന്നന്. കാലത്തിന് മുന്‍പേ സഞ്ചരിച്ച ചിത്രം എന്നാണ് മരട് സംഭവത്തിന് ശേഷം നാടോടി മന്നനെ എല്ലാവരും വിശേഷിപ്പിക്കുന്നത്.\nമരട് ഫ്‌ളാറ്റ് പൊളിഞ്ഞുവീണ സംഭവത്തെ ഓര്‍മ്മപ്പെടുത്തുന്ന രംഗങ്ങളാണ് ചിത്രത്തില് ഉള്‍പ്പെടുത്തിയിരുന്നത്. ഗ്രാഫിക്‌സിന്റെ സഹായത്തോടെയാണ് ഈ രംഗങ്ങളുണ്ടാക്കിയത്. നാടോടി മന്നനില് മേയര് പദ്മനാഭന് എന്ന കഥാപാത്രമായിട്ടാണ് ദിലീപ് എത്തിയത്. സിനിമ തിയ്യേറ്ററുകളില് സമ്മിശ്ര പ്രതികരണമാണ് നേടിയത്. എന്നാല് ഈ രംഗം മുന്‍പും ചര്‍ച്ചയായി മാറിയിരുന്നു.\ndileep's nadodi mannan movie scene viral during marad flats demolition


മലപ്പുറം മന്ത്രിയുടെ രാജി ഉടന്: കെ. സുരേന്ദ്രന് | Malappuram Life\nമലപ്പുറം മന്ത്രിയുടെ രാജി ഉടന്: കെ. സുരേന്ദ്രന്\nമലപ്പുറം: തോമസ് ചാണ്ടിക്കു പിന്നാലെ മലപ്പുറം മന്ത്രിയുടെ രാജിയും ഉടന് ഉണ്ടാകുമെന്നു ബി.ജെ.പി സംസ്ഥാന ജനറല് സെക്രട്ടറി കെ. സുരേന്ദ്രന്. നിലവില് മലപ്പുറത്തുനിന്നുള്ള ഏക മന്ത്രി കെ.ടി ജലീലാണ്. തന്റെ ഫേസ്ബുക്ക് പേജിലാണ് സുരേന്ദ്രന് ഇത്തരത്തില് പ്രതികരിച്ചിരിക്കുന്നത്.\nഫേസ്ബുക്ക് പോസ്റ്റിന്റെ പൂര്‍ണ രൂപം ഇങ്ങിനെ:\nനില്‍ക്കക്കള്ളിയില്ലാതെയാണ് ഈ രാജി. തോമസ് ചാണ്ടിയേക്കാള് കൂടുതല് അവഹേളിതനായത് പിണറായി വിജയനാണ്. പഠിച്ച പണി പതിനെട്ടും പയറ്റി നോക്കിയിട്ടും പിണറായിക്ക് തോമസ് ചാണ്ടിയെ രക്ഷിക്കാന് പററിയില്ല എന്നതാണ് സത്യം. കോടതിയില് തോറ്റു തുന്നം പാടിയതുകൊണ്ടാണ് തോമസ് ചാണ്ടിക്കു രാജിവെക്കേണ്ടി വന്നത്. ഒരു രാഷ്ട്രീയ സദാചാരത്തിന്റെ വര്‍ത്തമാനവും സര്‍ക്കാരിന് അവകാശപ്പെടാനില്ല. രാജി വെച്ചില്ലായിരുന്നെങ്കില് സര്‍ക്കാരിന്റെ നിലനില്പു തന്നെ അപകടത്തിലാവുമായിരുന്നു. കൊടുക്കല് വാങ്ങലുകളുടെ എന്തെല്ലാം കണക്കുകളാണ് ഇനി പുറത്തുവരാനുള്ളതെന്നേ അറിയാന് ബാക്കിയുള്ളൂ. ഏതായാലും ഒരു മാലിന്യം കൂടി പുറത്തുപോയി എന്ന് ജനങ്ങള്‍ക്ക് ആശ്വസിക്കാം. മലപ്പുറം മന്ത്രി അടക്കം പലരുടേയും രാജി വരും മാസങ്ങളില് നമുക്കു പ്രതീക്ഷിക്കാം


പാഠം 88: ക്ഷമയോടെ കാത്തിരുന്നവര് നേടിയത് 15ശതമാനത്തിലേറെ ആദായം | Mutual funds jump from loss to double digit returns\nഎസ്‌ഐപിയെന്നാല് ദീര്‍ഘകാല സാമ്പത്തിക ലക്ഷ്യങ്ങള്‍ക്കുള്ള നിക്ഷേപമാര്‍ഗമാണ്. വിപണിയുടെ ഇറക്കത്തിലും കയറ്റത്തിലും നേട്ടത്തില് വ്യതിയാനമുണ്ടാകും. അതൊന്നും കണക്കിലെടുക്കാതെ ക്ഷമയോടെ ദീര്‍ഘകാലം നിക്ഷേപിച്ച് കാത്തിരിക്കുന്നവര്‍ക്ക് മികച്ചനേട്ടം ലഭിക്കുമെന്നതിന് തെളിവാണ് സമീപകാലത്തെ കണക്കുകള്.\nദീര്‍ഘകാല സാമ്പത്തിക ലക്ഷ്യത്തിനായി സുഭാഷ് എസ്‌ഐപി തുടങ്ങിയത് അഞ്ചുവര്‍ഷം മുമ്പാണ്. ചുരുങ്ങിയത് മാസത്തിലൊരിക്കലെങ്കിലും പോര്‍ട്ട്‌ഫോളിയോ പരിശോധിച്ച് നേട്ടക്കണക്കുള്‍കണ്ട് സംതൃപ്തിയടയുന്ന പതിവും സുഭാഷിനുണ്ട്. കോവിഡ് വ്യാപനത്തെതുടര്‍ന്ന് ഓഹരി വിപണി തകര്‍ന്നടിഞ്ഞപ്പോള് അദ്ദേഹം നിരാശനായി. നിക്ഷേപിച്ച ഫണ്ടുകളില് പലതും പത്തുശതമാനംവരെ നഷ്ടത്തിലായി.\nമാര്‍ച്ച് കഴിഞ്ഞു. ഏപ്രില് കഴിഞ്ഞു. മെയും ജൂണും കഴിഞ്ഞു. ഫണ്ടുകള് കാര്യമായി നേട്ടത്തിലെത്താതിരുന്നതിനെതുടര്‍ന്ന് നിരാശനായ അദ്ദേഹം മ്യൂച്വല് ഫണ്ടിലെ എല്ലാനിക്ഷേപവും പിന്‍വലിച്ച് സ്ഥിര നിക്ഷേപമാക്കി. ജൂലായ് പിന്നിട്ട് ഓഗസ്റ്റ് പകുതി കഴിഞ്ഞപ്പോള് വെറുതെയൊന്ന് പഴയ പോര്‍ട്ട്‌ഫോളിയോ അദ്ദേഹം പരിശോധിച്ചു. പോയബുദ്ധി തിരിച്ചുപിടിക്കാന്‍കഴിയില്ലല്ലോ!\nകോവിഡ് വ്യാപനത്തെതുടര്‍ന്നുള്ള തിരുത്തലില്‍നിന്ന് ഘട്ടംഘട്ടമായി മ്യൂച്വല് ഫണ്ടുകള് തിരിച്ചുവന്നുതുടങ്ങി. ഏതാനും ആഴ്ചകള്‍ക്കുമുമ്പ് നെഗറ്റീവ് വരുമാനം കാണിച്ചിരുന്ന പദ്ധതികളില് പലതും നേട്ടത്തിലായി.\nഒരുമാസത്തിനിടെ ബിഎസ്ഇ മിഡ്ക്യാപ് സൂചിക 11ശതമാനമാണ് ഉയര്‍ന്നത്. ബിഎസ്ഇ സ്മോള് ക്യാപാകട്ടെ നേട്ടമുണ്ടാക്കിയത് 12.50ശതമാനവുമാണ്. കൂടുതല് നഷ്ടംനേരിട്ട മിഡ് ക്യാപ്, സ്മോള് ക്യാപ് വിഭാഗത്തിലുള്ള ഫണ്ടുകളില് പലതും ഇതിനകം ഇരട്ട അക്ക ആദായത്തിലേയ്‌ക്കെത്തി.\nകഴിഞ്ഞ അഞ്ചുവര്‍ഷത്തെ ആദായം പരിശോധിക്കുമ്പോള് 210 ഫണ്ടുകളില് 13 എണ്ണം ഇതിനകം ഇരട്ട അക്ക ശതമാനംനേട്ടം രേഖപ്പെടുത്തിയതായി കാണാം.\n168 ഫണ്ടുകളില് 77 എണ്ണം പത്തുവര്‍ഷത്തെ ആദയത്തില് ഇരട്ട അക്കനേട്ടമുണ്ടാക്കി. 10 വര്‍ഷക്കാലയളവില് എല്ലാഫണ്ടുകളും മികച്ച ആദായത്തിലെത്തിയതായാണ് അസോസിയേഷന് ഓഫ് മ്യൂച്വല് ഫണ്ട്സ് ഇന്ത്യയുടെ കണക്കുകള് സൂചിപ്പിക്കുന്നത്. എസ്ഐപി വരുമാനത്തിലും ഫണ്ടുകള് മുന്നിലെത്തി.\nതിരുത്തലിന്റെ കാലത്ത് ക്ഷമകാണിച്ചവര്‍ക്കെല്ലാം ഫണ്ടുകള് മികച്ച ആദായം നല്‍കിയതിന് തെളിവാണ് ഈകണക്കുകള്.\nഎസ്ഐപി നിക്ഷേപത്തില് കഴിഞ്ഞമാസം വന്‍തോതിലാണ് കുറവുണ്ടായത്. നേട്ടംകൈപ്പിടിയിലെത്തുംമുമ്പ് പലരും നിക്ഷേപംതിരിച്ചെടുത്തു. ജൂലായില്‍മാത്രം 2,480 കോടി രൂപയുടെ നിക്ഷേപമാണ് ഇക്വിറ്റി ഫണ്ടുകളില്‍നിന്ന് പിന്‍വലിച്ചത്. ഇതോടെ എസ്‌ഐപി വഴിയെത്തിയ നിക്ഷേപം 22 മാസത്തെ താഴ്ന്ന നിലവാരത്തിലെത്തുകയുംചെയ്തു. അതേസമയം, മ്യൂച്വല് ഫണ്ടില് വിശ്വാസമര്‍പ്പിക്കുന്നവരുടെ എണ്ണത്തില് വര്‍ധനവുണ്ടായകാര്യം ശ്രദ്ധേയമാണ്. 11 ലക്ഷം എസ്‌ഐപി അക്കൗണ്ടുകളാണ് ജൂലായില്‍മാത്രം പുതിയതായി തുടങ്ങിയത്.\nപരാഖ് പരീഖ് ലോങ് ടേം ഫണ്ടാണ് അഞ്ചുവര്‍ഷക്കാലയളവിലെ നേട്ടത്തില്‍മുന്നില്. 14.72ശതമാനം നേട്ടമാണ് നിക്ഷേപകര്‍ക്ക് ഈകാലയളവില് ഫണ്ട് നല്‍കിയത്. ക്വാണ്ട് ആക്ടീവ് ഫണ്ട് 13.08ശതമാനവും ക്വാണ്ട് ടാക്സ് പ്ലാന് 12.81ശതമാനവും മിറ അസെറ്റ് ഏമേര്‍ജിങ് ബ്ലൂചിപ്പ് ഫണ്ട് 11.93ശതമാനവും ആക്സിസ് മിഡ് ക്യാപ് ഫണ്ട് 11.75ശതമാനവും നേട്ടമുണ്ടാക്കി.\nഐഐഎഫ്എല് ഫോക്കസ്ഡ് ഇക്വിറ്റി 11.60ശതമാനവും നിപ്പോണ് ഇന്ത്യ ഇടിഎഫ് 11.52ശതമാനവും ആക്സിസ് ബ്ലുചിപ് ഫണ്ട്10.73ശതമാനവും കനാറ റൊബേകോ ഇക്വിറ്റി ട്ാക്സ് സേവര് ഫണ്ട് 10.18ശതമാനവും(അഞ്ചുവര്‍ഷക്കാലയളവില്)നേട്ടം നല്‍കിയതായി കാണുന്നു. 210 ഫണ്ടുകളില് ഏഴെണ്ണമാണ് ഇപ്പോഴും നെഗറ്റീവ് ആദായത്തിലുള്ളത്.\nപത്ത് വര്‍ഷത്തെ എസ്ഐപി ആദായം പരിശോധിക്കുമ്പോള് മികച്ചനേട്ടമുണ്ടാക്കിയത് എസ്ബിഐ സ്മോള് ക്യാപ് ഫണ്ടാണ്. 19.59ശതമാനം. മിറ അസെറ്റ് എമേര്‍ജിങ് ബ്ലുചിപ്പ് ഫണ്ട് 19.50ശതമാനവും ഉയര്‍ന്നു. കനാറ റൊബേകോ എമേര്‍ജിങ് ഇക്വിറ്റി 17.13 ശതമാനവും പ്രിന്‍സിപ്പല് എമേര്‍ജിങ് ബ്ലുചിപ്പ് ഫണ്ട് 15.13ശതമാനവും ക്വാണ്ട് ആക്ടീവ് ഫണ്ട് 14.94ശതമാനവും നേട്ടത്തിലാണ്.\nപത്തുവര്‍ഷത്തിനിടെ മൂന്ന് ഫണ്ടുകള് 15ശതമാനത്തിലേറെ ആദായം നല്‍കി. 29 ഫണ്ടുകളാകട്ടെ 12ശതമാനത്തിലേറെയും എസ്ഐപി ആദായം നല്‍കി.\n15 വര്‍ഷത്തെ ആദായം\n15 വര്‍ഷത്തെ എസ്‌ഐപി ആദായം പരിശോധിക്കുമ്പോള് 13 ഫണ്ടുകള് 12ശതമാനത്തിലേറെ ആദായം നല്‍കിയതായി കാണാം. ഈ കാലയളവില് മികച്ച ആദായവുമായി കനാറ റൊബേകോ എമേര്‍ജിങ് ഇക്വിറ്റി ഫണ്ടാണ് മുന്നില്. 16.60ശതമാനം. ഐസിഐസിഐ പ്രുഡന്‍ഷ്യല് വാല്യു ഡിസ്‌കവറി 14.17ശതമാനവും എല്‍ആന്‍ഡ്ടി മിഡക്യാപ് 14.12ശതമാനവും എസ്ബിഐ ഫോക്കസ്ഡ് ഇക്വിറ്റി 14.38 ശതമാനവും നേട്ടം നിക്ഷേപകന് നല്‍കി.\nFund 10Yr SIP Ret(%) Category\nMirae Asset Emerg Bluechip 19.50 Large&Mid Cap\nSBI Small Cap 19.59 Small Cap\nCanara Robeco Emerging Equities 17.13 Large & Mid Cap\nPrincipal Emerging Bluechip 15.13 Large & Mid Cap\nQuant Active Fund 14.94 Large & Mid Cap\nAxis Long Term Equity 14.63 ELSS\nDSP Small Cap 15.03 Small Cap\nDSP Mid Cap 14.81 Mid Cap\nKotak Emerging Equity 14.65 Mid Cap\nInvesco India Mid Cap 14.67 Mid Cap\nEdelweiss Mid Cap 14.47 Mid Cap\nL&T Mid Cap 14.23 Mid Cap\nQuant Tax Plan 14.20 ELSS\nInvesco India Contra fund 13.64 Value Oriented\nQuant Large and Mid Cap 13.73 Large & Mid Cap\nSBI Focussed Equity 13.63 Multi Cap\nTaurus Discovery(Mid Cap)Fund 13.74 Mid Cap\nUTI Mid cap fund 13.58 Mid Cap\nTata Mid cap Growth 13.71 Mid Cap\nMirae Asset Large cap 13.20 Large Cap\nBNP Paribas Mid cap 13.40 Mid Cap\nHDFC Mid Cap Oppurtunities 13.46 Mid Cap\nFranklin India Prima Fund 12.97 Mid Cap\nL&T India Value fund 12.70 Value Oriented\nQunat focussed fund 12.70 Large cap\nKotak Standard Multicap 12.42 Multi cap\nInvesco India Tax plan 12.44 ELSS\nAxis Bluechip 12.22 Large Cap\nKotak Small cap 12.68 Small Cap\n*Data as on 21 Aug 2020\nമികച്ച ആദായം നല്‍കാന് തുടങ്ങുംമുമ്പെ ഫണ്ടുകള് വിറ്റൊഴിവാക്കിയവര് ഏറെയാണ്. ദീര്‍ഘകാല ലക്ഷ്യത്തിനായി എസ്‌ഐപി നിക്ഷേപം നടത്തുന്നവര് ക്ഷമയോടെ കാത്തിരുന്നാല് മികച്ച ആദായം ലഭിക്കുമെന്നതിന് തെളിവാണ് ഈ കണക്കുകള്.\nശ്രദ്ധിക്കാന്: കോവിഡ് വ്യാപനത്തെതുടര്‍ന്ന് നഷ്ടത്തിലായ ഫണ്ടുകള് നേട്ടത്തിലാകുന്നതിന്റെ കണക്കുകള് അവതരിപ്പിക്കുകയാണ് ഇവിടെ ചെയ്തത്. അതുകൊണ്ടുതന്നെ മുകളില് കൊടുത്ത ഫണ്ടുകള് നിക്ഷേപത്തിനുള്ള ശുപാര്‍ശയായി കണക്കാക്കേണ്ടതില്ല. സാമ്പത്തിക ലക്ഷ്യവും റിസ്‌ക് എടുക്കാനുള്ള കഴിവും വിലയിരുത്തിമാത്രം യോജിച്ച ഫണ്ടുകള് തിരഞ്ഞെടുത്ത് നിക്ഷേപിക്കുക.\nആരൊക്കെ എന്തൊക്കെ പറഞ്ഞാലും സുരേഷ് മേനോന് ബാങ്ക് എഫ്ഡിക്കപ്പുറം നിക്ഷേപ പദ്ധതികളില്ല. ..


abhaya birth day wishes to gopi sundar | ഭൂമിയിൽ തനിക്ക് ഏറ്റവും പ്രിയപ്പെട്ട മനുഷ്യൻ; നിങ്ങൾ എനിക്ക് മറ്റെന്തിനേക്കാളും ശ്രേഷ്ഠമാണ്; ഞാൻ നിങ്ങളെ ആരാധിക്കുന്നു,ഗോപി സുന്ദറിന് ജന്മദിന ആശംസകളുമായി ഗായിക അഭയ ഹിരൺമയി; ഏറ്റെടുത്ത് ആരാധകരും - MarunadanMalayalee.com\nസംഗീത സംവിധായകൻ ഗോപി സുന്ദറിന്റെ ജന്മദിനമായിരുന്നു കഴിഞ്ഞ ദിവസം. ഇപ്പോൾ ആരാധകരുടെ മനം കവരുന്നത് താരത്തിന് പിറന്നാൾ ആശംസകൾ അറിയിച്ചുകൊണ്ട് ഗായിക അഭയ ഹിരൺമയി പങ്കുവെച്ച കുറിപ്പാണ്. ഗോപി സുന്ദറിനോടുള്ള പ്രണയം നിറച്ചാണ് ഹിരൺമയിയുടെ കുറിപ്പ്. ഭൂമിയിൽ തനിക്ക് ഏറ്റവും പ്രിയപ്പെട്ട മനുഷ്യനാണ് ഗോപി എന്നാണ് അവർ പറയുന്നത്.\nഗോപി സുന്ദർ താളം പഠിപ്പിക്കുന്ന വിഡിയോയ്‌ക്കൊപ്പമാണ് ഹിരൺമയിയുടെ പോസ്റ്റ്. 'ഈ ഭൂമിയിൽ എനിക്കേറ്റവും പ്രിയപ്പെട്ട മനുഷ്യന്, നിങ്ങൾ എനിക്ക് മറ്റെന്തിനേക്കാളും ശ്രേഷ്ഠമാണ്. ഞാൻ നിങ്ങളെ ആരാധിക്കുന്നു, പ്രപഞ്ചം എല്ലാവിധത്തിലും നിങ്ങളെ സ്‌നേഹിക്കുകയും സമൃദ്ധമായി അനുഗ്രഹിക്കുകയും ചെയ്യട്ടെ.നിങ്ങലെ ഞാൻ എന്നെന്നും സ്‌നേഹിക്കുന്നു. ഓരോ ശ്വാസത്തിലും ഞാൻ കൂടെയുണ്ടാകും. എല്ലാവിധ നന്മകളും സന്തോഷവും സമാധാനവും ആശംസിക്കുന്നു. എന്നെ അദ്ദേഹം താളം പഠിപ്പിക്കുന്ന വീഡിയോ ആണ് ഇത്. ടീച്ചർ എന്നോട് സമാധാനപരമായി ഇടപെടുന്ന ഏക വീഡിയോയും ഇതാണ്. ഹാപ്പി ബർത്ത്‌ഡേ ഏട്ടാ- ഹിരൺമയി കുറിച്ചു.\nസോഷ്യൽ മീഡിയയിൽ ആക്റ്റീവായ ഇരുവരും പ്രണയം തുറന്നു പറഞ്ഞുകൊണ്ട് ചിത്രങ്ങൾ പങ്കുവെക്കാറുണ്ട്. കൂടാതെ ജീവിതത്തിലേയും സംഗീതത്തിലേയും വിശേഷങ്ങളും പങ്കുവെക്കാറുണ്ട്. ഗോപി സുന്ദറുമായുള്ള പ്രണയത്തെക്കുറിച്ച് അഭയ ഹിരൺമയി തന്നെയാണ് തുറന്നു പറഞ്ഞത്. തുടർന്ന് ഹിരൺമയിക്ക് രൂക്ഷ വിമർശനം നേരിടേണ്ടി വന്നിരുന്നു.\nTo my favourite human being on earth! you are my superlatives of everything ..I adore you☺ Let the universe love you abundantly with all the spirit and kindness You are forever loved by me ...I am with you in your every breath ... Wishing you more and more happiness and peace This isamoment where he is teaching me abt Taalam “as always ...this is the only vedeo where the teacher is in peace with me


ശീലോഹാം മിനിസ്ട്രീസ് ഫുൾ ഗോസ്പൽ ചർച്ച് വാർഷിക കൺവെൻഷൻ ഡിസംബർ 28 – 30 വരെ – Faith Track\nശീലോഹാം ഫുൾ ഗോസ്പൽ ചർച്ചിന്റെ 24-ാമത് വാർഷിക കൺവെൻഷൻ ഡിസംബർ 28 മുതൽ 30 വരെ ബാനസവാടി ശീലോ ഹാം ആസ്ഥാന മന്ദിരത്തിൽ നടക്കും. എസ്.എഫ് .ജി. മിഷൻ ആൻഡ് മിനിസ്ട്രീസ് സ്ഥാപക പ്രസിഡന്റ് റവ.ഡോ. കെ.വി ജോൺസൻ ഉദ്ഘാടനം ചെയ്യും. പാസ്റ്റർമാരായ സാം ജോസഫ് കുമരകം , ഡോ. കെ.വി.ജോൺസൻ എന്നിവർ മുഖ്യ പ്രസംഗകരായിരിക്കും. വെള്ളി ,ശനി രാവിലെ 9.30 ന് പ്രത്യേക ഉപവാസ പ്രാർഥനയും ദിവസവും വൈകിട്ട് 6ന് ഗാനശുശ്രൂഷ , സുവിശേഷയോഗം എന്നിവുണ്ടായിരിക്കും. സമാപന ദിവസമായ ഞായറാഴ്ച രാവിലെ9-ന് കർണാടക, തമിഴ്നാട് ,ആന്ത്ര എന്നിവിടങ്ങളിലെ ശുശ്രൂഷകരും വിശ്വാസികളും പങ്കെടുക്കുന്ന സംയുക്ത ആരാധനയോടെ കൺവൻഷൻ സമാപിക്കും.


ഇന്ത്യ- വെസ്റ്റിന്‍ഡീസ് ഏകദിനം: ടിക്കറ്റ് നിരക്കുകള് നിശ്ചയിച്ചു | india west indies odi trivandrum- Sports news | Madhyamam\ndate_range 8 Sep 2018 1:46 PM GMT\nനിശ്ചിത തുക മുഖ്യമന്ത്രിയുടെ ദുരിതാശ്വാസ നിധിയിലേക്ക്\nസ്‌പോര്‍ട്ട്‌സ് ഹബ്ബിൻെറ മുകളിലത്തെ നിരയിലെ ടിക്കറ്റ് നിരക്ക് 1000 രൂപയാണ്. ഇവിടെ വിദ്യാര്‍ത്ഥികള്‍ക്കും ക്ലബുകള്‍ക്കും ടിക്കറ്റ് നിരക്കില് 50 ശതമാനം ഇളവ് നല്‍കും. താഴത്തെ നിരയില് 2000, 3000, 6000 രൂപയാണ് ടിക്കറ്റ് നിരക്ക്. ഇതില് 6000 രൂപയുടെ ടിക്കറ്റുകള് ഭക്ഷണമുള്‍പ്പടെയാണ്. മത്സര വരുമാനത്തില് നിന്നുള്ള നിശ്ചിത തുക മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന ചെയ്യുമെന്ന് കെ.സി.എ സെക്രട്ടറി അഡ്വ: ശ്രീജിത്ത് വി നായര് അറിയിച്ചു.\nമത്സരത്തിൻെറ ജനറല് കണ്‍വീനറായി ബി.സി.സി.ഐ അംഗം ജയേഷ് ജോര്‍ജിനെ തെരഞ്ഞെടുത്തു. വിനോദ് എസ് കുമാര്, രജിത്ത് രാജേന്ദ്രന് എന്നിവരാണ് ജോയിന്റ് ജനറല് കണ്‍വീനര്‍മാര്. കെ.സി.എ പ്രസിഡണ്ട് സജന് കെ വര്‍ഗീസ് സ്റ്റിയറിങ്ങ് കമ്മിറ്റി ചെയര്‍മാന്. കെ.സി.എ സെക്രട്ടറി അഡ്വ: ശ്രീജിത്ത് വി നായരാണ് വെന്യൂ ഡയരക്ടര്.\nലോധ കമ്മിറ്റിയുടെ ശുപാര്‍ശ പ്രകാരമുള്ള സുപ്രീം കോടതിയുടെ വിധിക്കനുസൃതമായി ബൈലോ ഭേദഗതി ചെയ്യ്തു രജിസ്റ്റര് ചെയ്യാനും കെ.സി.എ പ്രത്യേക ജനറല് ബോഡി യോഗം തീരുമാനിച്ചു. ഇംഗ്ലണ്ട് എ - ഇന്ത്യ എ ഏകദിന മത്സരങ്ങള്‍ക്കും തിരുവനന്തപുരം വേദിയാകും.\nജനുവരി 13 ന് ഇംഗ്ലണ്ട് എ ടീം തിരുവനന്തപുരത്തെത്തും. ജനുവരി 23, 25, 27,29, 31 തിയതികളിലാണ് ഇന്ത്യ എ - ഇംഗ്ലണ്ട് എ ഏകദിന മത്സരങ്ങള്. ഇതിന് മുന്നോടിയായി ജനുവരി 19നും 21നും ബോര്‍ഡ് പ്രസിഡണ്ട്‌സ് ഇലവനെതിരെ വാം അപ്പ് മത്സരങ്ങളും നടക്കും.\nTAGS:India vs West Indies Greenfield Cricket sports news malayalam news\nNews Summary - india west indies odi trivandrum- Sports news


മായാത്ത ഓര്‍മ്മകളില് മോനിഷ; വിടവാങ്ങിയിട്ട് കാല്‍നൂറ്റാണ്ട് | PravasiExpress\nHome India മായാത്ത ഓര്‍മ്മകളില് മോനിഷ; വിടവാങ്ങിയിട്ട് കാല്‍നൂറ്റാണ്ട്\nമായാത്ത ഓര്‍മ്മകളില് മോനിഷ; വിടവാങ്ങിയിട്ട് കാല്‍നൂറ്റാണ്ട്\nമലയാളത്തിന്റെ മുഖശ്രീ മോനിഷ ഉണ്ണി ഓര്‍മ്മയായിട്ട് ഇന്നേക്ക് ഇരുപത്തിയഞ്ച് വര്ഷം. നീണ്ട മുടിയും വിടര്‍ന്ന കണ്ണുകളുമായി വെള്ളിത്തിരയിലേക്ക് കടന്നുവന്ന താരമായിരുന്നു മോനിഷ, മികച്ച നര്‍ത്തകിയെന്നു കൂടി അംഗീകാരം നേടിയ നടിയായിരുന്നു മോനിഷ ഉണ്ണി.\n‘നമ്മെ മതിമറപ്പിക്കും വിധം പ്രതിഭ കൊണ്ടു ഭ്രമിപ്പിച്ച നക്ഷത്രക്കുഞ്ഞ്’ എന്നായിരുന്നു മോനിഷയെ കുറിച്ചു സിനിമയിലേക്ക് കൈപിടിച്ചു കയറ്റിയ എം.ടി വാസുദേവന്‍നായര് പോലും പറഞ്ഞത്. പ്രേക്ഷകര് എന്നും മനസ്സില് സൂക്ഷിക്കുന്ന നൊമ്പരമാണ് മോനിഷയുടെ വിയോഗം. ഷൂട്ടിങ്ങിന് പോകുന്നതിനിടെ ഉണ്ടായ കാറപകടത്തിലാണ് മോനിഷ ലോകത്തോട് വിടപറഞ്ഞത്.ഇന്ത്യയിലെ തന്നെ ഏറ്റവും പ്രായം കുറഞ്ഞ ദേശീയ അവാര്‍ഡ് ജേതാവ് കൂടിയാണ് മോനിഷ. 1986 ല് പുറത്തിറങ്ങിയ നഖക്ഷതങ്ങളിലൂടെയാണ് മികച്ച നടിയ്ക്കുള്ള ദേശീയ പുരസ്‌കാരം മോനിഷയെ തേടിയെത്തിയത്.\nചുരുങ്ങിയ കാലം കൊണ്ട് ചുരുങ്ങിയ ചിത്രങ്ങളിലൂടെ പ്രേക്ഷകരുടെ പ്രീതി നേടാനും മോനിഷയ്ക്ക് കഴിഞ്ഞു. കോഴിക്കോട് ജില്ലിയിലെ പന്നിയങ്കരയിലാണ് മോനിഷ ഉണ്ണി ജനിച്ചത്. ചെറുപ്പകാലം മുതല് തന്നെ നൃത്തത്തില് അതീവ പ്രാവണ്യം നേടിയ മോനിഷയ്ക്ക് സിനിമയിലേയ്ക്കുള്ള വഴി തുറന്നതും നൃത്തത്തിലൂടെയായിരുന്നു. എം.ടി വാസുദേവന് നായരുടെ തിരക്കഥയില് ഹരിഹരന് ഒരുക്കിയ നഖകക്ഷതങ്ങളാണ് മോനിഷയുടെ ആദ്യ ചിത്രം. തുടര്‍ന്ന് നിരവധി സിനിമകള് , പെരുന്തച്ചനും കമലദളവും തുടങ്ങി ഇരുപത്തഞ്ചോളം ചിത്രങ്ങളില് വേഷമിട്ട് മലയാളത്തിന്റെ സ്നേഹം ഏറ്റുവാങ്ങിയ താരം ആയിരുന്നു മോനിഷ. മോനിഷ ഇല്ലാതായിട്ട് ഇരുപത്തിയഞ്ച് വര്‍ഷങ്ങള് പിന്നിടുമ്പോഴും ആ വിടര്‍ന്ന കണ്ണുകളും, ഐശ്വര്യം തുളുമ്പുന്ന മുഖവും മലയാളികള് മറന്നിട്ടില്ല..മലയാളത്തിന്റെ നഷ്ടം തന്നെയാണ് മോനിഷ എന്ന് ഇന്നും എല്ലാവരും വിശ്വസിക്കുന്നു.\nPrevious articleബോളിവുഡ് താരം ശശികപൂര് അന്തരിച്ചു\nNext articleRenowned Journalists honoured with Indywood Media Excellence Awards 2017 at Hyderabad


പി. പി. ചെറിയാൻ 2018-05-26 10:52:37am\nവാഷിങ്ടൻ: ഗ്യാസിന്റെ വിലയിൽ വൻ വർധനവ്. കഴിഞ്ഞ വർഷമുണ്ടായിരുന്നതിനേക്കാൾ 31 ശതമാനം വർധനവാണ് ഗ്യാസിന്റെ വിലയിൽ ഉണ്ടായിരിക്കുന്നത്. കഴിഞ്ഞ വർഷത്തെ മെമ്മോറിയൽ ഡേയിലുണ്ടായിരുന്ന ഗ്യാസിന്റെ വിലയേക്കൾ വൻവർധനവാണ് ഈ വർഷത്തെ മെമ്മോറിയൽ ഡേയിൽ ഉണ്ടായിരിക്കുന്നതെന്ന് ട്രിപ്പിൾ എ നടത്തിയ പഠനത്തിൽ ചൂണ്ടിക്കാണിക്കുന്നു.\nക്രൂഡോയിലിന്റെ വില രാജ്യാന്തര വിപണിയിൽ കുതിച്ചുയർന്നതോടെയാണ് അമേരിക്കയില് ശരാശരി വില 2.67 സെന്റായി ഉയർന്നു. മെമ്മോറിയൽ ഡേ വീക്കിൽ 41.5 മില്യൻ അമേരിക്കക്കാരാണ് റോഡുമാർഗം ദീർഘയാത്ര നടത്തുന്നതിന് തയ്യാറെടുക്കുന്നതെന്ന് സർവ്വേയിൽ പറയുന്നു.\nന്യൂയോർക്ക്, ന്യൂജഴ്സി, ഷിക്കാഗോ തുടങ്ങി പതിനഞ്ചോളം സംസ്ഥാനങ്ങളിൽ ഗ്യാസിന്റെ വില ഇതിനകം3ഡോളറിൽ കവിഞ്ഞിട്ടുണ്ട്. വാഷിങ്ടനിൽ കഴിഞ്ഞവർഷം ഇതേസമയം 2.85 ആയിരുന്ന ഗ്യാസിന്റെ വില നിലവിൽ 3.45 ആയി വർധിച്ചിട്ടുണ്ട്. കലിഫോർണിയ, ഹവായ എന്നിവിടങ്ങളിൽ 3.70 ഡോളറാണ് ഒരു ഗ്യാലൻ ഗ്യാസിന്റെ വില. ഗ്യാസിന്റെ വില ഉയർന്നതോടെ നിത്യോപയോഗ സാധനങ്ങളുടെ വിലയും വർധിച്ചിട്ടുണ്ട്.\nഗ്യാസ് വില ഇത്ര വർധിച്ചിട്ടും രാഷ്ട്രീയ പാർട്ടികളോ സംഘടനകളോ പ്രതിഷേധിക്കുകയോ, ഭരണകക്ഷിയെ കുറ്റപ്പെടുത്തുകയോ ചെയ്യുന്നില്ലെന്നത് പ്രത്യേകം ശ്രദ്ധിക്കേണ്ടതാണ്.


ഇന്ന് ഇളവുകളുടെ ദിവസം; ശനിയും ഞായറും കടുത്ത നിയന്ത്രണം | Catholic Church News Malayalam\nHome News ഇന്ന് ഇളവുകളുടെ ദിവസം; ശനിയും ഞായറും കടുത്ത നിയന്ത്രണം\nഇന്ന് ഇളവുകളുടെ ദിവസം; ശനിയും ഞായറും കടുത്ത നിയന്ത്രണം\nകോവിഡ് വ്യാപനത്തെ തുടര്‍ന്ന് പ്രഖ്യാപിച്ച ലോക്ക്ഡൗണിനിടയില് സംസ്ഥാനത്ത് ഇന്ന് നിയന്ത്രണങ്ങളില് ഇളവ്. രാവിലെ ഏഴ് മുതല് വൈകിട്ട് ഏഴുവരെ അവശ്യസേവനങ്ങള് നല്‍കുന്ന കടകള്‍ക്കൊപ്പം വസ്ത്രങ്ങള്, സ്റ്റേഷനറി, ആഭരണം, കണ്ണടകള്, ശ്രവണ സഹായികള്, പാദരക്ഷകള്, പുസ്തകങ്ങള് എന്നിവ വിപണനംചെയ്യുന്ന കടകള്‍ക്ക് വളരെ കുറച്ച് ജീവനക്കാരെ ഉപയോഗിച്ച് തുറന്ന് പ്രവര്‍ത്തിക്കാനാണ് അനുമതി.\nവാഹന ഷോറൂമുകളില് സൂക്ഷിച്ചിട്ടുള്ള വാഹനങ്ങളുടെ അത്യാവശ്യ പരിപാലനത്തിനായി രാവിലെ7മുതല് ഉച്ചയ്ക്ക്2വരെ പ്രവര്‍ത്തിക്കാനും അനുമതിയുണ്ട്. ഇന്ന് അറ്റക്കുറ്റ പണികള് നടത്തുന്ന കടകള്‍ക്കും മൊബൈല് ഫോണ് റിപ്പയര് കടകള്‍ക്കും പ്രവര്‍ത്തിക്കാം. അതേ സമയം 12, 13 തീയതികളില് ലോക്ഡൗണ് നിയന്ത്രണങ്ങള് കര്‍ശനമാക്കിയിട്ടുള്ളതിനാല് ഹോട്ടലുകളില്‍നിന്ന് ഹോം ഡെലിവറി മാത്രമേ അനുവദിഅനുവദിക്കൂ. ഈ ദിവസങ്ങളില് ടേക്ക് എവേ, പാഴ്സല് സൗകര്യങ്ങള് അനുവദിക്കില്ലെന്ന് സര്‍ക്കാര് ഉത്തരവിറക്കി.\nമ്യാന്മറിൽ സൈന്യം ഏഴു വൈദികരെ തട്ടിക്കൊണ്ടു പോയി\nജോസഫ് ചിന്തകൾ 192: ജോസഫ് – സ്വർഗ്ഗം ലക്ഷ്യമാക്കി ജീവിച്ചവൻ\nഫാ. സ്റ്റാൻ സ്വാമിയുടെ ആശുപത്രി വാസം നീട്ടി മുംബൈ ഹൈക്കോടതി\nമഹാമാരിയിൽ വിശ്വാസികൾക്ക് പ്രതീക്ഷയുമായി ബ്രസീലിന്റെ തെരുവോരങ്ങളിലൂടെ ഒരു വൈദികൻ\n‘കോവിഡ് അലാറം’ വികസിപ്പിച്ച് ഗവേഷകർ


മണിക്കൂറുകള് ഒരു കഷണം ബ്രെഡിനുവേണ്ടി കാത്തു നിന്ന് അവർ| women| manorama news| manorama online| breaking news\nമണിക്കൂറുകള് ഒരു കഷണം ബ്രെഡിനുവേണ്ടി കാത്തു നിന്ന് അവർ; കരുതലായി റിതിക\nമനോരമ ലേഖകൻ May 22, 2020 10:42 PM IST\nസൂറത്തില് അതിഥിത്തൊഴിലാളികളും പൊലീസും തമ്മില് ഏറ്റുമുട്ടുന്ന രംഗം കണ്ടപ്പോള് സമാധാനത്തോടെയിരിക്കാന് കഴിയാതെ വന്ന ഒരു കുടുംബത്തിന്റെ കഥയാണിത്. വിപിന് കൗശിക് ആ കുടുംബത്തിന്റെ നാഥനാണ്. അദ്ദേഹത്തിന്റെ പെണ്‍മക്കള് കഥയിലെ പ്രധാന കഥാപാത്രങ്ങളും.\nകുറേദിവസങ്ങളായി മാധ്യമങ്ങളില് നിറഞ്ഞുനില്‍ക്കുന്നത് അതിഥിത്തൊഴിലാളികളുടെ പലായനത്തിന്റെ കഥകളാണ്. യാത്രയ്ക്കിടെ മരിച്ചുവീഴുന്നവരുടെ ദുരന്തങ്ങള്. പൊലീസുമായുള്ള സംഘര്‍ഷത്തില് പരുക്കേല്‍ക്കുന്നവര്. അവരുടെ കണ്ണീരിന്റെയും യാതനയുടെയും ദുരിതങ്ങളുടെയും കഥകള്. എന്തുകൊണ്ടാണ് ഇവരുടെ സുഗമ യാത്രയ്ക്ക് സര്‍ക്കാര് സൗകര്യം ഒരുക്കാത്തതെന്ന് വിപിന് ചോദിക്കുന്നു; അദ്ദേഹത്തിന്റെ കുടുംബാംഗങ്ങളും. ദുരിതങ്ങള് തീരാതെ തുടരുന്നതിനിടെ, കൗശിക് ബെംഗളൂരുവിലുള്ള മകളെ വിളിച്ച് സഹായം അഭ്യര്‍ഥിച്ചു. പാംങ്കുരി കൗശിക്കിനെ. പാംങ്കുരിയും ഭര്‍ത്താവ് ഹിരേന് ശര്‍മയും ഉടന് അച്ഛന്റെ ദൗത്യത്തില് പങ്കുചേര്‍ന്നു. ഇരുവരും ബെംഗളൂരുവില് ഒരു സോഫ്റ്റ് വെയര് സ്ഥാപനത്തിലാണ് ജോലി ചെയ്യുന്നത്.\nഎങ്ങനെയാണ് അതിഥി തൊഴിലാളികള്‍ക്ക് സൗകര്യം എത്തിക്കുന്നത് എന്നതിനെക്കുറിച്ച് തുടക്കത്തില് പാംങ്കുരിക്കും ഭര്‍ത്താവിനും ഒരു ഐഡിയയും ഇല്ലായിരുന്നു. അവസാനം ഒരു വെബ്സൈറ്റ് അവര് തയാറാക്കി. അടുത്ത ഒരാഴ്ചയ്ക്കകം വേണ്ട സോഫ്റ്റ് വെയര് സജ്ജീകരണങ്ങളൊക്കെ തയാറാക്കി. രാജ്യത്തിന്റെ വിവിധ ഭാഗങ്ങളില് എവിടെയൊക്കെ എത്രയെത്ര അതിഥി തൊഴിലാളികളാണ് കുടുങ്ങിക്കിടക്കുന്നതെന്ന് വേഗം അറിയാന് കഴിയുമെന്നതാണ് വെബ്സൈറ്റിന്റെ മെച്ചം. ഒരു ഗ്രാഫിക് ഡിസൈനറെ പാംങ്കുരി തങ്ങളുടെ കൂട്ടായ്മയിലേക്ക് കൊണ്ടുവന്നു. ലോഗോകളും പോസ്റ്ററുകളും തയാറാക്കി. വ്യാപകമായി പ്രചരിപ്പിച്ചു. അവസാനമാണ് കൗശിക് കുടുംബത്തിലെ മൂത്ത മകള് റിതികയും പദ്ധതിയുടെ ഭാഗമാകുന്നത്. യുഎസില് ഗവേഷണം ചെയ്യുകയാണ് 32 വയസ്സുകാരിയായ റിതിക. വെബ്സൈറ്റിന്റെ ഉള്ളടക്കം റിതികയാണ് തയാറാക്കിയത്.\nഞാനും കുടുങ്ങിക്കിടക്കുകയാണ്- അമേരിക്കയില് നിന്ന് റിതിക പറയുന്നു. അതുകൊണ്ടുതന്നെ തൊഴിലാളികളുടെ പ്രശ്നം മറ്റാരേക്കാളും എനിക്കു നന്നായി അറിയാം. മാധ്യമ സിനിമാ പഠനമാണ് റിതികയുടെ വിഷയം. ഇപ്പോള് ചിക്കാഗോയിലാണ്. ആദ്യദിവസങ്ങളില് കുടുംബവുമായി ബന്ധപ്പെട്ട് ആശയവിനിമയം നടത്തിയശേഷമാണ് റിതിക ഒറ്റരാത്രി കൊണ്ട് ഉള്ളടക്കം തയാറാക്കിയത്. മേയ് ആറിന് വെബ്സൈറ്റ് പ്രത്യക്ഷപ്പെട്ടു. ലോക്ഡൗണ് മൂവ്മെന്റ് എന്ന പേരില്. വരൂ, നമുക്ക് തിരിച്ചുപോകാം എന്ന ടാഗ് ലൈനോടോകൂടി.\nകുടുങ്ങിയ അതിഥിത്തൊഴിലാളികളെ അധികാരികളുമായി ബന്ധപ്പെടുത്തുകയാണ് വെബ്സൈറ്റിന്റെ ലക്ഷ്യം. അങ്ങനെ അവരുടെ സുരക്ഷിത യാത്ര സാധ്യമാക്കുക. ഏതാനും ദിവസത്തിനകം മുംബൈയിലെ കാമാത്തിപുരയില് നിന്ന് 4,000 നിര്‍മാണ തൊഴിലാളികള് ബന്ധപ്പെട്ടു. അവര്‍ക്ക് ബിഹാറിലേക്കാണ് പോകേണ്ടിയിരുന്നത്. മണിക്കൂറുകള് ഒരുകഷണം ബ്രെഡിനുവേണ്ടി കാത്തുനില്‍ക്കുന്ന അവസ്ഥയിലായിരുന്നു അവര്. അവരെ രക്ഷിച്ചുകൊണ്ട് കൗശിക് കുടുംബത്തിന്റെ വെബ്സൈറ്റിനു ശുഭ തുടക്കവുമായി.\nതുടക്കത്തില് അധികാരികള് പ്രതികരിച്ചില്ലെങ്കിലും എംഎല്‍എയുടെ സഹായത്തോടെ തൊഴിലാളികളുടെ മടക്കയാത്രയ്ക്കുള്ള ഒരുക്കങ്ങള് നടക്കുന്നു. രാജ്യത്തെ 51 സ്ഥലങ്ങളില് കുടുങ്ങിക്കിടക്കുന്നവരുടെ വിവരങ്ങള് കൗശിക് കുടുംബത്തിന്റെ വെബ്സൈറ്റിലുണ്ട്. 10,000 ല് അധികം തൊഴിലാളികള്. അവരെയെല്ലാം ലക്ഷ്യസ്ഥാനത്ത് എത്തിക്കുന്നതുവരെ ആ കുടുംബത്തിന് ഉറക്കമില്ല. നിരന്തരം അവര് നിസ്വാര്‍ഥമായി പ്രവര്‍ത്തിക്കുകയാണ്. ഇനിയൊരു ദുരന്തം ഉണ്ടാകാതിരിക്കാന്. കണ്ണീര്‍ക്കഥകള് ആവര്‍ത്തിക്കാതിരിക്കാന്.\nEnglish Summary: Across Continents A Family's Unites To Help Stranded Migrants


(Coronavirus Kerala):സംസ്ഥാനത്ത് ഇന്ന് 152 പേര്‍ക്ക് കൂടി കൊവിഡ്\nസംസ്ഥാനത്ത് ഇന്ന് 152 പേര്‍ക്ക് കൂടി കൊവിഡ്; 98 പേര് വിദേശത്തുനിന്ന് വന്നവര്\nBy വെബ്ഡെസ്ക് • 24/06/2020 at 6:01PM\nകൊവിഡ് അവലോകന യോഗത്തിന് ശേഷം മുഖ്യമന്ത്രിയുടെ വാര്‍ത്താ സമ്മേളനം.\nസംസ്ഥാനത്ത് ഇന്ന് 152 പേര്‍ക്ക് കൂടി കൊവിഡ് സ്ഥിരീകരിച്ചു. 81 പേര് രോഗമുക്തിനേടി, രോഗം വന്നവരില് 98 പേര് വിദേശത്തുനിന്ന് വന്നവരാണ്. മറ്റ് സംസ്ഥാനങ്ങളില്‍നിന്ന് 46 പേരും സമ്പര്‍ക്കം വഴി 8 പേര്‍ക്കും രോഗം വന്നു. മറ്റ് സംസ്ഥാനങ്ങളില്‍നിന്നുള്ളവരുടെ കണക്ക്: ഡല്‍ഹി 15, ബംഗാള് 12, മഹാരാഷ്ട്ര 5. തമിഴ്്‌നാട് 5, കര്‍ണാടകം4, ആന്ധ്രപ്രദേശ്് 3, ഗുജറാത്ത് 1 ഗോവ 1\nപോസറ്റീവ് ആയവരുടെ ജില്ല തിരിച്ചുള്ള കണക്ക്:\nപത്തനംതിട്ട 25, കൊല്ലം 18, കണ്ണൂര് 17, പാലക്കാട് 16, തൃശൂര് 15, ആലപ്പുഴ 15, മലപ്പുറം 10, എറണാകുളം 8, കോട്ടയം 7, ഇടുക്കി 6, കാസര്‍ക്കോട് 6, തിരുവനന്തപുരം 4, കോഴിക്കോട് 3, വയനാട് 2.\nഇന്ന് 4941 സാമ്പിള് പരിശോധിച്ചു. ഇതുവരെ 3603 പേര്‍ക്ക് സംസ്ഥാനത്ത് രോഗം സ്ഥിരീകരിച്ചു. 1691 പേര് ഇപ്പോള് ചികിത്സിയലുണ്ട്. 154751 പേര് നിരീക്ഷണത്തിലുണ്ട്. 2282 പേര് ആശുപത്രികളിലാണ്. ഇന്ന് മാത്രം 288 പേരെ ആശുപത്രിയിലാക്കി. ഇതുവരെ 158827 സാമ്പിള് പരിശോധനയ്ക്ക് അയച്ചു. 4005 ഫലം വരാനുണ്ട്. സെന്റിനല് സര്‍വയലന്‍സിന്റെ ഭാഗമായി 40537 സാമ്പിള് ശേഖരിച്ചു. 39113 രോഗമില്ല എന്ന് ഉറപ്പാക്കി. ഹോട്ട്‌സ്‌പോട്ടുകളുടെ എണ്ണം 111 ആണ്.\nAlso Read: നിരീക്ഷണത്തിലിരിക്കെ പുറത്തിറങ്ങി ലോറി ഡ്രൈവർ; പിന്നാലെ കൊവിഡ് സ്ഥിരീകരണം; ആശങ്കയിൽ കോഴിക്കോട്\nകൊറോണ വൈറസ് സ്ഥിരീകരിച്ച വ്യക്തി നിരീക്ഷണത്തിലിരിക്കുമ്പോൾ ക്വാറന്റൈൻ ലംഘിച്ചതായി റിപ്പോർട്ട്. മലപ്പുറം താനൂര് സ്വദേശിയാണ് ക്വാറന്റൈനിൽ കഴിയാതെ പുറത്തിറങ്ങി നടന്നത്. മീൻ ലോറി ഡ്രൈവറായ ഈ വ്യക്തി ജൂൺ നാലിന് ആന്ധ്രാ പ്രദേശിൽ നിന്നും മടങ്ങിയെത്തിയ ശേഷം ക്വാറന്റൈനിൽ കഴിയാതെ കോഴിക്കോട് പുതിയാപ്പ ഹാര്‍ബറിലും മറ്റിടങ്ങളിലും എത്തിയതായിട്ടാണ് വിവരം. ലോറി ഡ്രൈവർക്ക് രോഗം സ്ഥിരീകരിച്ചതിനെ തുടർന്ന് ഹാർബർ ഉൾപ്പെടുന്ന 75-ാം വാര്‍ഡ് കണ്ടൈൻറ്മെൻറ് സോണാക്കി മാറ്റി.\nആന്ധ്രാ പ്രദേശിൽ നിന്നും തിരികെ എത്തിയ വ്യക്തി തിരുവനന്തപുരത്തും പോയതായി വിവരമുണ്ട്. ചുമയും മറ്റും അനുഭവപെട്ടതിനെ തുടർന്ന് 17 ന് സ്രവ പരിശോധനയും നടത്തിയിരുന്നു.ഇതിന് ശേഷവും ക്വാറന്റൈനിൽ കഴിയാതെ ശനിയാഴ്ച്ച മൽസ്യം കൊണ്ട് പോകാനായി പുതിയാപ്പ ഹാര്‍ബറിൽ എത്തിയിരുന്നു. ഹാർബറിലെ കാന്റീനിൽ നിന്നും ഭക്ഷണം കഴിച്ചിരുന്നതായും കണ്ടെത്തി. ഞായറാഴ്ച്ച കാന്റീൻ തുറക്കാത്തതിനാൽ ഓട്ടോയിൽ പുതിയാപ്പ പാവാങ്ങാട് റോഡിലെ ഒരു ഹോട്ടലിലുമെത്തിയിരുന്നു. രോഗം കണ്ടെത്തിയതോടെ ഹോട്ടൽ അടച്ചിടാനും ജീവനക്കാരോട് നിരീക്ഷണത്തിൽ കഴിയാനും നിർദേശിച്ചിട്ടുണ്ട്. ഇദ്ദേഹം സഞ്ചരിച്ച ഓട്ടോ കണ്ടെത്താനായില്ല.


ഡീസല് വില വര്‍ധനവിന്റെ പശ്ചാത്തലത്തില് ടിക്കറ്റ് നിരക്ക് കുറക്കേണ്ടതില്ലെന്ന് ദേവസ്വം മന്ത്രി അഭിപ്രായപ്പെട്ടു\n18 Sep, 2018 at 03:08 PM\nനിലയ്കല് - പമ്പ റൂട്ടില് കെ.എസ്.ആര്.ടി.സി ടിക്കറ്റ് നിരക്ക് വര്‍ധനവ് നടപ്പാക്കിയതില് അപാകതയുണ്ടായെന്ന് ഗതാഗത മന്ത്രി എ.കെ ശശീന്ദ്രന്. അയ്യപ്പ ഭക്തര്‍ക്ക് പ്രയാസമുണ്ടാകാത്ത വിധം പ്രശ്നം പരിഹരിക്കുമെന്നും മന്ത്രി അറിയിച്ചു. അതേസമയം, നിലവില് ടിക്കറ്റ് നിരക്ക് കുറക്കേണ്ട സാഹചര്യമില്ലെന്ന് ദേവസ്വം മന്ത്രി കടകംപള്ളി സുരേന്ദ്രന് പറഞ്ഞു.\nനിലയ്ക്കല് - പമ്പ റൂട്ടില് പോയ വര്‍ഷം 31 രൂപ ആയിരുന്ന ടിക്കറ്റ് നിരക്ക് ഇത്തവണ 40 ആക്കി വര്‍ധിപ്പിച്ചത് പ്രതിഷേധത്തിനിടയാക്കിയിരുന്നു. ഇതെത്തുടര്‍ന്നാണ് പ്രശ്നപരിഹാരത്തിനായി ദേവസ്വം പ്രസിഡന്റും, കെ.എസ്.ആര്.ടി.എസി എം.ഡിയും ഗതാഗത മന്ത്രിയുടെ സാന്നിധ്യത്തില് ചര്‍ച്ച നടത്തിയത്. ടിക്കറ്റ് നിരക്ക് നിശ്ചയിച്ചതില് അപാകതയില്ലെങ്കിലും അത് നടപ്പാക്കിയതില് തെറ്റുപറ്റിയതായി ഗതാഗത മന്ത്രി സമ്മതിച്ചു.\nഇതു സംബന്ധിച്ച് ഹൈക്കോടതിയുടെ മുമ്പിലുള്ള കേസില് 21ന് വിധി വന്ന ശേഷം അന്തിമ തീരുമാനമെടുക്കും. ഏതായാലും തീര്‍ഥാടകരെ ബുദ്ധിമുട്ടിക്കില്ല. മറ്റിടങ്ങളില് നിന്ന് വരുന്ന തീര്‍ഥാടകരെ നിലയ്ക്കലില് ഇറക്കാതെ അതേ ബസില് തന്നെ പമ്പയിലേക്ക് വിടുന്നതിന്റെ സാധ്യത പരിശോധിക്കും കാര്യത്തില് കൂടുതല് ചര്‍ച്ച വേണം. ഡീസല് വില വര്‍ധനവിന്റെ പശ്ചാത്തലത്തില് ടിക്കറ്റ് നിരക്ക് കുറക്കേണ്ടതില്ലെന്നാണ് ദേവസ്വം മന്ത്രി അഭിപ്രായപ്പെട്ടത്.\nSabarimaladevaswamksrtc fareministry of transportation


UK Malayalam Pathram - christiano ronaldo\nപോര്‍ച്ചുഗീസ് ഫുട്‌ബോള് ഇതിഹാസം ക്രിസ്റ്റിയാനോ റൊണോള്‍ഡോ സ്പാനിഷ് വമ്പന്‍മാരായ റയല് മാഡ്രിഡ് വിടുന്നു. തന്നെ വിടാതെ പിന്തുടരുന്ന നികുതി വെട്ടിപ്പ് കേസാണ് റയല് വിടാന് റൊണാള്‍ഡോയെ പ്രേരിപ്പിക്കുന്നത്. സ്പാനിഷ് ദിനപത്രമായ മാര്‍സയാണ് ഇക്കാര്യം റിപ്പോര്‍ട്ട് ചെയ്യുന്നത്.\nറയല് പ്രസിഡന്റായ ഫ്‌ളെറെന്റിനോ പെരസിനെയും ക്ലബ് ഡയറക്ടര് ജോസ് എയ്ഞ്ചല് സാഞ്ചസിനെയും ക്ലബ് വിടുന്ന കാര്യം റൊണാള്‍ഡോ അറിയിച്ചുകഴിഞ്ഞതായും മാഴ്‌സ സഥിരീകരിക്കുന്നു. റയല് വിടുന്ന റൊണാള്‍ഡോ ഇംഗ്ലീഷ് പ്രീമയര് ലീഗിലെ തന്റെ പഴയ ക്ലബായ മാഞ്ചസ്റ്റര് യുണൈറ്റഡിലേക്കോ ഫ്രഞ്ച് ക്ലബ് പാരിസ് സെന്റ് ജര്‍മെനിലേക്കോ മൊണോക്കോയിലേക്കോ ചേക്കേറുമെന്നാണ് കരുതപ്പെടുന്നത്.\n180 മില്യണ് യൂറോയാണത്രെ (1200 കോടി രൂപ) റൊണാള്‍ഡോയ്ക്ക് റയല് വിലയിട്ടിരിക്കുന്നത്. ട്രാന്‍സ്ഫര് ഫീസിന് പുറമെ റൊണാള്‍ഡോയുടെ വേതനമടക്കം 400മില്യണ് യൂറോയോളം ടീമിന് ചിലവ് വരുമെന്നാണ് കരുതപ്പെടുന്നത്. ആ തുക നല്‍കാന് തയ്യാറാകുന്ന ക്ലബുകള്‍ക്ക് റൊണാള്‍ഡോയെ വിട്ടുനല്‍കാനാണ് റയലിന്റെ തീരുമാനം.\nക്രിസ്റ്റ്യാനോ റൊണാള്‍ഡോയ്‌ക്കെതിരെ 14.7 ദശലക്ഷം യൂറോയുടെ (ഏകദേശം 106 കോടി രൂപ) നികുതി വെട്ടിപ്പു കേസ് ആണ് ഇപ്പോള് നിലവിലുളളത്. 201114 കാലയളവില് നാലു കേസുകളിലായി റൊണാള്‍ഡോ ഇത്രയും തുക വെട്ടിച്ചെന്നാണു കേസ്. 2010ല് രണ്ടു കമ്പനി മാതൃകകള്‍ക്കു രൂപം നല്‍കി വരുമാനം മറച്ചുവയ്ക്കാന് റൊണാള്‍ഡോ ശ്രമിച്ചെന്നു മഡ്രിഡിലെ പബ്ലിക് പ്രോസിക്യൂട്ടര് ഓഫിസ് പുറത്തിറക്കിയ പത്രക്കുറിപ്പില് പറയുന്നു.


മാന് ബുക്കര് ഇന്റര്‍നാഷണല് പുരസ്‌കാരം അറേബ്യന് എഴുത്തുകാരി ജോഖ അല്‍ഹാര്‍ത്തിക്ക് | PravasiExpress\nHome Lifestyle Books മാന് ബുക്കര് ഇന്റര്‍നാഷണല് പുരസ്‌കാരം അറേബ്യന് എഴുത്തുകാരി ജോഖ അല്‍ഹാര്‍ത്തിക്ക്\nലണ്ടന്: ഈ വര്‍ഷത്തെ മാന് ബുക്കര് ഇന്റര്‍നാഷണല് പുരസ്‌കാരം അറേബ്യന് എഴുത്തുകാരിയായ ജോഖ അല്‍ഹാര്‍ത്തിക്ക്. അല്‍ഹാര്‍ത്തിയുടെ ‘സെലസ്റ്റിയല് ബോഡീസ്’ എന്ന നോവലിനാണ് പുരസ്‌കാരം.50,000 പൗണ്ട് (ഏകദേശം 44.31 ലക്ഷം രൂപ) ആണ് സമ്മാനതുക. നോവല് ഇംഗ്ലീഷിലേക്ക് മൊഴിമാറ്റിയ മെരിലിന് ബൂത്തുമായി സമ്മാനതുക പങ്കുവയ്ക്കും. ബുക്കര് ഇന്റര്‍നാഷണല് പുരസ്‌കാരം നേടുന്ന ആദ്യ അറേബ്യന് എഴുത്തുകാരിയാണ് അല്‍ഹാര്‍ത്തി.\nഇംഗീഷിലേക്ക് പുസ്തകം വിവര്‍ത്തനം ചെയ്യുന്ന ആദ്യ ഒമാന് എഴുത്തുകാരിയും അല്‍ഹാത്തിതന്നെയാണ്.2010-ല് പ്രസിദ്ധീകരിച്ച ലേഡീസ് ഓഫ് ദി മൂണ് ആണ് അല്‍ഹാത്തിയുടെ ആദ്യ പുസ്തകം.\nഅധിനിവേശ കാലത്തിന് ശേഷമുള്ള ഒമാന്റെ സാമൂഹിക- രാഷ്ട്രീയ പശ്ചാത്തലത്തില് മൂന്ന് ഒമാനി സഹോദരിമാരുടെ കഥ പറയുന്നതാണ് സെലസ്റ്റിയല് ബോഡീസിന്റെ ഇതിവൃത്തം. മായ, അസ്മ, ഖവ്‍ല എന്നിവരാണ് നോവലിലെ പ്രധാനകഥാപാത്രങ്ങൾ. ഇംഗ്ലീഷിലേക്ക് മൊഴിമാറ്റം ചെയ്യപ്പെട്ട കൃതിയാണ് മാന് ബുക്കര് ഇന്റര്‍നാഷണല് പുരസ്‌കാരത്തിന് പരിഗണിക്കുന്നത്.\nPrevious articleദിലീപിന്റെ ‘ദേ പുട്ടി’ൽ നിന്നും നിന്നും പഴകിയ ഭക്ഷണം പിടിച്ചെടുത്തു\nNext articleപ്രവാസികള്‍ക്ക് യു എ ഇ യിൽ സ്ഥിര താമസം; ഗോൾഡ് കാർഡ് പ്രഖ്യാപനവുമായി ഷെയ്ഖ് മുഹമ്മദ്


പിറവത്ത് സഹതാപം ഏശില്ല: വിഎസ് | Piravam Byelection, VS, MJ Jacob, Anoop Jacob, പിറവം ഉപതിരഞ്ഞെടുപ്പ്, വിഎസ്, അനൂപ് ജേക്കബ്, എംജെ ജേക്കബ് - Malayalam Oneindia\nPublished: November 24 2011, 12:48 [IST]\nകൊച്ചി: പിറവം ഉപതെരഞ്ഞെടുപ്പ് സര്‍ക്കാരിന്റെ പ്രവര്‍ത്തന വിലയിരുത്തലാകുമെന്നു പ്രതിപക്ഷ നേതാവ് വി.എസ്. അച്യുതാനന്ദന്. സഹതാപതരംഗം ഇവിടെ ഏശില്ല. സര്‍ക്കാരിന്റെ ഇതുവരെയുള്ള പ്രവര്‍ത്തനവും മുന്‍കാല ഉമ്മന്‍ചാണ്ടി സര്‍ക്കാരിന്റെ പ്രവര്‍ത്തനവും ജനങ്ങള്‍ക്കു വിലയിരുത്താനുള്ള അവസരമാകും പിറവത്തുണ്ടാകുകയെന്നും അദ്ദേഹം വ്യക്തമാക്കി.\nമുല്ലപെപരിയാര് വിഷയത്തില് തമിഴനാടുമായി വിലപേശല് നടത്താതെ ഡാം പണിയുകയാണ് വേണ്ടത്. വിഷയത്തില് കേന്ദ്രം കൃത്യമായ നിലപാട് എടുക്കണം. ഐസ്‌ക്രീം കേസില് ഡിസംബര് 22ന് കോടതി പറയുന്നത് അനുസരിച്ച് തുടര് നടപടി സ്വീകരിക്കും.\nകര്‍ഷകര്‍ക്ക് പലിശരഹിത വായ്പ നല്‍കും വളത്തിന്റെ വില കുറച്ചുമാണ് സഹായിക്കേണ്ടതെന്നും വി.എസ് പറഞ്ഞു. കൊച്ചിയില് മാധ്യമങ്ങളുമായി സംസാരിക്കുകയായിരുന്നു വി.എസ്. എല്.ഡി.എഫിന്റെ പിറവം ഉപതെരഞ്ഞെടുപ്പ് കണ്‍വന്‍ഷന് വി.എസ് വ്യാഴാഴ്ച തുടക്കംകുറിക്കും. എല്‍ഡിഎഫ് സ്ഥാനാര്‍ഥി എം.ജെ. ജേക്കബ് ഉള്‍പ്പെടെ പ്രമുഖ നേതാക്കള് കണ്‍വെന്‍ഷനില് പങ്കെടുക്കും.\nഅതേസമയം, യു.ഡി.എഫിന്റെ ഉപതെരഞ്ഞെടുപ്പ് കണ്‍വന്‍ഷന് ടി.എം ജേക്കബിന്റെ 30ാം ചരമദിനമായ 29ന് സര്‍വ്വമത പ്രാര്‍ഥനയോടെയാണ് ആരംഭിക്കുക.\ntm jacob by election mj jacob anoop jacob ഉപതിരഞ്ഞെടുപ്പ് അനൂപ് ജേക്കബ് എംജെ ജേക്കബ് vs achuthanandan\nOpposition leader V S Achuthanandan on Thursday said the Piravam bypolls would evaluate the performance of the UDF Government led by Chief Minister Oommen Chandy. He said this while inaugurating the LDF convention as part of the Piravam bypolls.


Common Viral Infections During Pregnancy : ഗര്‍ഭകാല അണുബാധ ഇവയെല്ലാമാണ്; അറിഞ്ഞിരിക്കേണ്ട അപകടം ഇതെല്ലാം - Malayalam BoldSky\n| Updated: Tuesday, April 20, 2021, 8:49 [IST]\nഒരു കുഞ്ഞിനെ പ്രസവിക്കുന്നതും കുഞ്ഞിനെ പരിപാലിക്കുന്നതും ഒരു സ്ത്രീയുടെ ജീവിതത്തിലെ ഏറ്റവും വിലയേറിയ അനുഭവമാണ്. ഗര്‍ഭകാലം ഒരിക്കലും ഒരു രോഗാവസ്ഥയല്ല. ഗര്‍ഭകാലത്തെന്നപോലെ, അമ്മ കഴിക്കുന്നതെല്ലാം പ്രസവശേഷം കുഞ്ഞിന് ലഭിക്കുന്നുണ്ട്. അതുപോലെ തന്നെയാണ് രോഗങ്ങളും. ഗര്‍ഭാവസ്ഥയില് നിങ്ങളില് ചില വൈറല് അണുബാധകളോ രോഗങ്ങളോ ഉണ്ടായാല് അത് കുട്ടിയിലേക്ക് എത്തുന്നതിനുള്ള സാധ്യതയുണ്ട്.\nഗര്‍ഭകാലത്ത് വൈറല് അണുബാധ ഏതൊക്കെയെന്നും ഏതൊക്കെ തരത്തിലാണ് ഉണ്ടാവുന്നത് എന്നും നമുക്ക് നോക്കാവുന്നതാണ്. ഇക്കാലത്ത്, ഗൈനക്കോളജിസ്റ്റുകള് ഗര്‍ഭിണികളെ സാധാരണ അണുബാധകളില് നിന്ന് പ്രതിരോധിക്കാന് വളരെയധികം സഹായിക്കുന്നുണ്ട്. അതിനാല് ഗര്‍ഭകാലത്ത് അണുബാധയ്ക്കുള്ള സാധ്യത കുറയുന്നു. മിക്ക അണുബാധകളും കുഞ്ഞിനെ ബാധിക്കുന്നില്ല, എന്നിരുന്നാലും, ജനനസമയത്ത് അല്ലെങ്കില് മറുപിള്ളയിലൂടെ പകരാനുള്ള സാധ്യതയുണ്ട്.\nഇത് സംഭവിക്കുകയാണെങ്കില് അത് ഗുരുതരമായ പ്രത്യാഘാതങ്ങള്‍ക്ക് കാരണമാവുകയും മാസം തികയാതെയുള്ള പ്രസവം പോലുള്ള സങ്കീര്‍ണതകളിലേക്ക് നയിക്കുകയും ചെയ്യും. എന്തൊക്കെയാണ് ഇത്തരത്തിലുള്ള അണുബാധകള് എന്ന് നമുക്ക് നോക്കാവുന്നതാണ്.\nവരിക്കെല്ല-സോസ്റ്റര് എന്ന വൈറസ് മൂലമുണ്ടാകുന്ന വൈറല് അണുബാധയാണ് ചിക്കന്‍പോക്‌സ്. ഗര്‍ഭാവസ്ഥയുടെ ആദ്യ സമയത്തില് ഒരു ഗര്‍ഭിണിയായ സ്ത്രീക്ക് ചിക്കന്‍പോക്‌സ് ബാധിക്കുമ്പോള്, വൈറസ് മറുപിള്ളയെ മറികടന്ന് കുഞ്ഞിനെ ഗുരുതരമായ സങ്കീര്‍ണതകളിലേക്ക് നയിച്ചേക്കാം. ഇത് തലച്ചോറിന്റെ സെറിബ്രല് കോര്‍ട്ടക്‌സിന്റെ കോശനഷ്ടം, കാലിലെ വൈകല്യങ്ങള്, ഹൈഡ്രോനെഫ്രോസിസ് എന്നറിയപ്പെടുന്ന വൃക്ക പ്രശ്‌നം, റെറ്റിനയിലെ അസാധാരണതകള് എന്നിവ പോലുള്ള കുട്ടികളില് ജനന വൈകല്യങ്ങള്‍ക്ക് കാരണമാകും. പ്രസവസമയത്ത് കുഞ്ഞ് ചിക്കന്‍പോക്‌സിന് വിധേയമായാല്, ഇത് കേന്ദ്ര നാഡീവ്യവസ്ഥയില് പ്രശ്‌നങ്ങള്‍ക്ക് കാരണമാകും.\nഹെപ്പറ്റൈറ്റിസ്, പോളിയോവൈറസ്, കോക്‌സാക്കിവൈറസ് തുടങ്ങിയ വൈറസ് ഉപഗ്രൂപ്പുകളെയാണ് ഹെപ്പറ്റൈറ്റിസ് വൈറസ് കൂടുതലായി കാണുന്നത്. ഈ വൈറസുകള് ചര്‍മ്മം, ശ്വാസകോശം, കേന്ദ്ര നാഡീവ്യൂഹം എന്നിവയെ ബാധിക്കുകയും അമ്മയ്ക്കും കുഞ്ഞിനും മാരകമാണെന്നതാണ് സത്യം. ഹെപ്പറ്റൈറ്റിസ് എ, ബി എന്നിവ സാധാരണ വൈറല് അണുബാധയാണ്, അവ ആദ്യ ഘട്ടത്തില് ചികിത്സിച്ചില്ലെങ്കില് അപകടകരമാണ്.\nഹെപ്പറ്റൈറ്റിസ് എ അണുബാധ\nഹെപ്പറ്റൈറ്റിസ് ബി യുമായി താരതമ്യപ്പെടുത്തുമ്പോള്, ഹെപ്പറ്റൈറ്റിസ് എ ഒരു മിതമായ വൈറസാണ്, മാത്രമല്ല മലിനമായ മലമൂത്ര വിസര്‍ജ്ജനം അല്ലെങ്കില് മലം എന്നിവയിലൂടെയാണ് മനുഷ്യ ശരീരത്തിലേക്ക് ഇത് പകരുന്നത്. ഗര്‍ഭകാലത്ത് ഈ വൈറല് അണുബാധയുടെ സാധാരണ ലക്ഷണങ്ങളില് ക്ഷീണം, മഞ്ഞപ്പിത്തം, വിശപ്പ് കുറയല്, വയറുവേദന, പനി, വയറിളക്കം, ഓക്കാനം എന്നിവ ഉള്‍പ്പെടുന്നു. ഈ അണുബാധ അമ്മയ്ക്കും കുഞ്ഞിനും ദീര്‍ഘകാല പാര്‍ശ്വഫലങ്ങള് ഉണ്ടാക്കുന്നില്ല എന്നതാണ് നല്ല വാര്‍ത്ത. ഹെപ്പറ്റൈറ്റിസ് എ വാക്‌സിന് ഉപയോഗിച്ച് അമ്മയ്ക്ക് രോഗപ്രതിരോധം നല്‍കുന്നത് വഴി പ്രതിരോധം തീര്‍ക്കാന് സാധിക്കുന്നുണ്ട്.\nഹെപ്പറ്റൈറ്റിസ് ബി വൈറല് അണുബാധ\nഇത് വളരെ ഗുരുതരമായ വൈറല് അണുബാധയാണ്, ഇത് കരളിന്റെ പ്രവര്‍ത്തനത്തെ ബാധിക്കുന്നു. ലക്ഷണങ്ങള് ഹെപ്പറ്റൈറ്റിസ് എ യില് ഏതാണ്ട് സമാനമാണ്; എന്നിരുന്നാലും, ഹെപ്പറ്റൈറ്റിസ് ബിയില് ഇവ കൂടുതല് കഠിനമാണ്. ഇതിന് അടിയന്തിര ചികിത്സ ആവശ്യമാണ്, അല്ലെങ്കില് കരള് കാന്‍സര്, കരള് തകരാറ്, മരണം എന്നിവയുള്‍പ്പെടെ അമ്മയില് നിരവധി പാര്‍ശ്വഫലങ്ങള് ഉണ്ടാക്കുന്നുണ്ട്. ഇത് തന്നെയാണ് ശ്രദ്ധിക്കേണ്ടതും. അതുകൊണ്ട് തന്നെ ഇത്തരം കാര്യങ്ങള് വളരെയധികം ശ്രദ്ധിക്കണം.\nസൈറ്റോമെഗലോവൈറസ് അല്ലെങ്കില് സിഎംഡബ്ല്യു മോശമായ അണുബാധയ്ക്ക് കാരണമാകുന്നു. ഈ ഹെര്‍പ്പസ് വൈറസ് സാധാരണയായി നവജാതശിശുക്കളെയും ചെറിയ കുട്ടികളെയും ബാധിക്കുന്നു. നഴ്‌സറികളിലും ഡേ കെയര് സെന്ററുകളിലും ജോലി ചെയ്യുന്ന ഗര്‍ഭിണികള്‍ക്ക് കൂടുതല് അപകടസാധ്യതയുണ്ട്. അതിനാല്, അവര് നല്ല ശുചിത്വം പാലിക്കുകയും മൂത്രത്തിലോ ഉമിനീരിലോ എത്തുമ്പോഴെല്ലാം അണുനാശിനി ഉപയോഗിക്കുകയോ ചെയ്യേണ്ടതാണ്. 0.5% -1.5 ശതമാനം ജനനങ്ങളെ ബാധിക്കുന്ന ഏറ്റവും സാധാരണമായ വൈറസാണ് ഇത്. സിഎംഡബ്ല്യുവിന്റെ 40% അമ്മയില് ഉണ്ടാവുന്ന അണുബാധകള് ഉണ്ടാകുന്നത് ഇത്തരത്തിലുള്ള അണുബാധ മൂലമാണെന്ന് ഗവേഷണങ്ങള് സൂചിപ്പിക്കുന്നു.\nകൂടുതല് വൈറല് അണുബാധകള് ഗര്‍ഭിണികളെ ബാധിക്കുന്നതായി അറിയപ്പെടുന്നു. നിങ്ങളുടെ ഗര്‍ഭാവസ്ഥയില് അണുബാധ ഉറവിടങ്ങള് ഒഴിവാക്കുന്നത് തീര്‍ച്ചയായും ബുദ്ധിമുട്ടാണെങ്കിലും, രോഗപ്രതിരോധം നേടുകയും നല്ല ശുചിത്വം പാലിക്കുകയും ചെയ്യുന്നതിലൂടെ നിങ്ങള്‍ക്ക് അണുബാധ നേടാനുള്ള സാധ്യത കുറയ്ക്കാന് കഴിയും. മുകളില് സൂചിപ്പിച്ച ഏതെങ്കിലും ലക്ഷണത്തിന്റെ ആദ്യ ലക്ഷണത്തില്, ഉടന് തന്നെ ഡോക്ടറെ കാണുന്നതിന് ശ്രദ്ധിക്കേണ്ടതാണ്.\nബ്ലാക്ക്ഫംഗസ്, വൈറ്റ് ഫംഗസ്, യെല്ലോ ഫംഗസ്; ഏറ്റവും അപകടകരവും ഗുരുതരവും ഏത്\nYellow Fungus : വൈറ്റ് ഫംഗസിന് പുറമേ യെല്ലോ ഫംഗസും; ഏറ്റവും അപകടകാരി, ലക്ഷണങ്ങള് ഇതാ\nRead more about: infection pregnant ഗര്‍ഭിണി അണുബാധ\nHere in this article we are discussing about some common viral infections during pregnancy you should be aware of. Takealook.


ഒന്നാം പ്രതി റോയി ഡാനിയേലുമായി അന്വേഷണ സംഘം തമിഴ്നാട്ടിലേക്ക് പോയി.\nPublished on : 10 Sep, 2020 , 2:41 am\nപത്തനംതിട്ട: പോപ്പുലർ ഫിനാൻസ് തട്ടിപ്പ് കേസിൽ പ്രതികളുടെ റിയൽ എസ്റ്റേറ്റ് നിക്ഷേപം കേന്ദ്രീകരിച്ച് അന്വേഷണം തുടങ്ങി. കൂടുതൽ തെളിവുകൾ ശേഖരിക്കാനായി ഒന്നാം പ്രതി റോയി ഡാനിയേലുമായി അന്വേഷണ സംഘം തമിഴ്നാട്ടിലേക്ക് പോയി. പോപ്പുലർ ഉടമകളുടെ വകയാറിലെ വീട്ടിലും വിവിധ ശാഖകളിലും പൊലീസ് നടത്തിയ റെയിഡിൽ ഏക്കർ കണക്കിന് ഭൂമിയുടെ പ്രമാണങ്ങൾ കണ്ടെത്തിയിരുന്നു.\nതമിഴ്നാട്ടിലും ആന്ധ്ര പ്രദേശിലും പ്രതികളുടെ പേരിൽ റിയൽ എസ്റ്റേറ്റ് നിക്ഷേപം നടന്നിട്ടുണ്ട്. ഈ സ്ഥലങ്ങളിൽ നേരിട്ടെത്തി തെളിവുകൾ ശേഖരിക്കുകയാണ് അന്വേഷണ സംഘത്തിന്റെ ലക്ഷ്യം. ഇതിനു വേണ്ടിയാണ് റോയി ഡാനിയലിനെ തമിഴ്നാട്ടിലേക്ക് കൊണ്ടുപോയത്.\nകേസിലെ മറ്റ് പ്രതികളായ പ്രഭ തോമസ്, റിനു മറിയം, റേബ മേരി എന്നിവരെ സംസ്ഥാനത്തിനുള്ളിലെ സ്ഥലങ്ങളിലെത്തിച്ചാണ് തെളിവെടുപ്പ് നടത്തുക. വിദേശ ബാങ്കുകളിലെ അക്കൗണ്ട് രേഖകളും പരിശോധനയിൽ പിടിച്ചെടുത്തു. എന്നാൽ ഈ അക്കൗണ്ടുകളിൽ നിക്ഷേപം ഉണ്ടോ എന്നറിയാൻ ബാങ്കുകളെ നേരിട്ട് സമീപിക്കേണ്ടി വരും.\nപോപ്പുലറിന്റെ വിവിധ ശാഖകളിലെ മാനേജർമാർ സാമ്പത്തിക ക്രമക്കേട് നടത്തിയെന്ന് പ്രതികൾ മൊഴി നൽകിയിരുന്നു. ഈ സാഹചര്യത്തിൽ അന്വേഷണ സംഘം മുഴുവൻ ബ്രാഞ്ച് മാനേജർമാരുടെയും മൊഴി രേഖപ്പെടുത്തും.


‘ഇത് പുണ്യദിനം; അഭയയെ കാമഭ്രാന്തന്മാര് കൊലപ്പെടുത്തിയിട്ട് 28 വര്‍ഷം’; കത്തോലിക്ക സഭക്ക് പണത്തിന്റെ ധാര്‍ഷ്ട്യമെന്ന് ലൂസി കളപ്പുര\n‘ഇത് പുണ്യദിനം; അഭയയെ കാമഭ്രാന്തന്മാര് കൊലപ്പെടുത്തിയിട്ട് 28 വര്‍ഷം’; കത്തോലിക്ക സഭക്ക് പണത്തിന്റെ ധാര്‍ഷ്ട്യമെന്ന് ലൂസി കളപ്പുര\nസിസ്റ്റര് അഭയക്ക് നീതി നടപ്പിലാക്കി കൊണ്ട് വിധി വന്ന ഈ ദിനത്തെ പുണ്യദിനം എന്ന് വിളിക്കാമെന്ന് സിസ്റ്റര് ലൂസി കളപ്പുരക്കല്. സ്വര്‍ഗം സ്വപ്‌നം കണ്ട് ജീവിക്കാന് തുടങ്ങിയ ഒരു കൊച്ചു കന്യാസ്ത്രീയെ ഈ കാമഭ്രാന്തന്മാര് മഠത്തിനകത്ത് കൊലപ്പെടുത്തിയിട്ട് 28 വര്‍ഷം കഴിഞ്ഞു. ബീന എന്ന കുട്ടിയുടെ അഭയ എന്ന പേര് പോലും യാദൃശ്ചികമായിരിക്കാമെന്നും ലൂസി കളപ്പുരക്കല് റിപ്പോര്‍ട്ടര് ടിവിയോട് പ്രതികരിച്ചു. ഇനി ഈ ലോകത്ത് ഇതില് കൂടുതല് സന്തോഷിക്കാന് കഴിയുന്ന ദിവസം ഉണ്ടായിരിക്കില്ലെന്നും ലൂസി കളപ്പുരക്കല് പറഞ്ഞു. […]\n22 Dec 2020 1:34 AM GMT\nസിസ്റ്റര് അഭയക്ക് നീതി നടപ്പിലാക്കി കൊണ്ട് വിധി വന്ന ഈ ദിനത്തെ പുണ്യദിനം എന്ന് വിളിക്കാമെന്ന് സിസ്റ്റര് ലൂസി കളപ്പുരക്കല്. സ്വര്‍ഗം സ്വപ്‌നം കണ്ട് ജീവിക്കാന് തുടങ്ങിയ ഒരു കൊച്ചു കന്യാസ്ത്രീയെ ഈ കാമഭ്രാന്തന്മാര് മഠത്തിനകത്ത് കൊലപ്പെടുത്തിയിട്ട് 28 വര്‍ഷം കഴിഞ്ഞു. ബീന എന്ന കുട്ടിയുടെ അഭയ എന്ന പേര് പോലും യാദൃശ്ചികമായിരിക്കാമെന്നും ലൂസി കളപ്പുരക്കല് റിപ്പോര്‍ട്ടര് ടിവിയോട് പ്രതികരിച്ചു.\nഇനി ഈ ലോകത്ത് ഇതില് കൂടുതല് സന്തോഷിക്കാന് കഴിയുന്ന ദിവസം ഉണ്ടായിരിക്കില്ലെന്നും ലൂസി കളപ്പുരക്കല് പറഞ്ഞു. ‘കത്തോലിക്ക സഭ നേതൃത്വത്തിനൊരു ധാഷ്ട്യമുണ്ട് അഹങ്കാരമുണ്ട്. കോടികള് പണമുണ്ട് എന്നതിന്റെ അഹങ്കാരമുണ്ട്. എന്നിട്ട് അല്‍ത്താരയില് കയറിനിന്ന് നിങ്ങള് വിശുദ്ധരാണെന്ന് പഠിപ്പിക്കുന്നതിന് തിരശീല വീണിരിക്കുകയാണ്. എല്ലാ പൗരന്മാരും ഒരു പോലെയാണ്. പ്രധാനമന്ത്രിക്കും ഇവിടെ ഒരേ അവകാശമാണ്.’ കത്തോലിക്ക സഭ കണ്ണ് തുറക്കണമെന്നും ലൂസി കളപ്പുരക്കല് പറഞ്ഞു.\nകത്തോലിക്കാ സഭാ നേതൃത്വം അഭയ കേസിലെ കൊലപാതകികളെ രക്ഷിക്കാന് നിരന്തരമായ ശ്രമങ്ങളാണ് കഴിഞ്ഞ 28 വര്‍ഷമായി നടത്തുന്നതെന്ന് നേരത്തെ ലൂസി കളപുരക്കല് ആരോപിച്ചിരുന്നു.\nഇന്ന് പോലും വിശുദ്ധ കുര്‍ബാന അര്‍പ്പിക്കുന്നത് പ്രതികളെ രക്ഷിക്കാന് വേണ്ടിയുള്ളതാണെന്നുമായിരുന്നു ലൂസി കളപ്പുരക്കലിന്റെ പ്രതികരണം.


കഴിഞ്ഞ മൂന്ന് വർഷത്തിനുള്ളിൽ സംസ്ഥാനത്ത് നടന്നത് 20 രാഷ്ട്രീയ കൊലപാതകങ്ങൾ\nMay 30, 2020, 01:11 pm IST\nApr 21, 2019, 10:08 am IST\nകണ്ണൂർ: മുഖ്യമന്ത്രി പിണറായി വിജയന്റെ നേതൃത്വത്തിൽ ഇടത് സർക്കാർ അധികാരത്തിലേറി മൂന്ന് വർഷത്തിനുള്ളിൽ മാത്രം കേരളത്തിന്റെ ക്രമസമാധാന നിലതകർത്തുകൊണ്ട് നടന്നത് 20 രാഷ്ട്രീയ കൊലപാതകങ്ങൾ. കൊല്ലപ്പെട്ടവരിലേറെയും ബി.ജെ.പി പ്രവർത്തകർ. ഭൂരിഭാഗം കേസിലെയും പ്രതികളാകട്ടെ സി.പി.എം പ്രവർത്തകരും.\nആയിരം ദിനങ്ങൾക്കിടയിൽ കേരളത്തിൽ വികസനത്തിന്റെ പെരുമഴ പെയ്യിച്ചു എന്നവകാശപ്പെടുന്ന ഇടത് ഭരണത്തിനിടയിൽ നടന്നത് ഇരുപത് രാഷ്ട്രീയ കൊലപാതകങ്ങളാണ്. 2016 ല് ഒന്‍പതും 2017 ല് അഞ്ചും 2018 ല് നാലും 2019 ല് രണ്ടും കൊലപാതകങ്ങളാണ് സംസ്ഥാനത്ത് ഉണ്ടായത്. അതിൽ പകുതിയും നടന്നത് സി.പി.എം സ്വാധീനമേഖലയായ കണ്ണൂർ ജില്ലയിലും.\nകണ്ണൂർ ജില്ലയിൽ നടന്ന പത്ത് രാഷ്ട്രീയ കൊലപാതകങ്ങളിൽ ആറും നടത്തിയത് സി.പി.എമ്മുകാർ ഒരെണ്ണമാകട്ടെ എസ്.ഡി.പി.ഐയും. ഇതിൽ ഭൂരിഭാഗവും ഇരയായത് ആർ.എസ്.എസ് -ബി.ജെ.പി പ്രവർത്തകരും. ഏറ്റവുമൊടുവിൽ കാസർകോട് പെരിയയിലെ ഇരട്ടക്കൊലപാതങ്ങളിലെത്തി നിൽക്കുന്നു ആ കണക്കുകകൾ. സംസ്ഥാനത്തെ ക്രമസമാധാന നില അവതാളത്തിലാണെന്നതിന്റെ സൂചന തന്നെയാണ് വർധിച്ച രാഷ്ട്രീയ കൊലപാതകങ്ങൾ.\nഭരണ കക്ഷിയിലെ പ്രധാന പാർട്ടിയായ സി.പി.എം തന്നെ സംസ്ഥാനത്ത് നടന്ന ഭൂരിഭാഗം രാഷ്ട്രീയ കൊലപാതകങ്ങളിലും പ്രതിസ്ഥാനത്ത് ഉണ്ട് എന്നത് ക്രമസമാധാനത്തെക്കുറിച്ചുള്ള ആശങ്കകൾ വർധിപ്പിക്കുന്നു.


നടുക മാത്രമേ വേണ്ടു, പരിചരണം ചെടിച്ചട്ടിയുടെ ഉത്തരവാദിത്തം; വരുന്നൂ അദ്ഭുത ചെടിച്ചട്ടി | Self Watering Smart pot for Indoor\nനടുക മാത്രമേ വേണ്ടു, പരിചരണം ചെടിച്ചട്ടിയുടെ ഉത്തരവാദിത്തം; വരുന്നൂ അദ്ഭുത ചെടിച്ചട്ടി\nഐബി June 26, 2021 07:51 AM IST\nവിലയില് വലിയ കുറവുണ്ടാകുമെന്നാണ് കമ്പനി അവകാശപ്പെടുന്നത്\nനമ്മള് മറന്നാലും ചെടിച്ചട്ടി അതിനുള്ളിലെ ചെടിയുടെ കാര്യം മറക്കില്ല\nഓഫീസുകളുടെയും വീടുകളുടെയും അകത്തളങ്ങളെ മനോഹരമാക്കുന്ന വിധത്തില് അകത്തളച്ചെടികളുടെ പ്രധാന്യം ഏറിവരികയാണ്. ഓരോ വീടിന്റെയും രൂപത്തിനും ഭംഗിക്കും നിറത്തിനുമെല്ലാം യോജിച്ച വിധത്തിലുള്ള ചെടികളും ചെടിച്ചട്ടികളും ഇന്ന് വിപണിയില് ലഭ്യമാണ്. ഓഫീസുകളിലും മറ്റുമുള്ള ഇന്‍ഡോര് ചെടികള്‍ക്ക് പലപ്പോഴും വേണ്ടത്ത ശ്രദ്ധ ലഭിച്ചെന്നു വരില്ല. അവധിദിനങ്ങളില് നന ലഭിക്കാതെ ചെടികള് വാടിയുണങ്ങാം. എന്നാല്, ചെടിയെ പൂര്‍ണമായും വെള്ളമൊഴിച്ചു പരിപാലിക്കുന്ന ചെടിച്ചട്ടിയുണ്ടെങ്കിലോ? സസ്യ പരിപാലനം കൂടുതല് എളുപ്പമാകുമല്ലേ! അത്തരത്തിലുള്ള സെല്‍ഫ് വാട്ടറിങ് പോട്ടുകള് ഉടന് വിപണിയിലെത്തും.\nകോഡെലാറ്റിസ് എന്ന ബഹുരാഷ്ട്ര കമ്പനി പുറത്തിറക്കുന്ന സെല്‍ഫ് വാട്ടറിങ്, സെല്‍ഫ് കെയറിങ് പോട്ടുകള് സസ്യപരിപാലകര്‍ക്ക് ഏറെ ഗുണപ്രദമാകുന്നതാണ്. ഈ വര്‍ഷത്തെ പരിസ്ഥിതി ദിനത്തിലാണ് കമ്പനി ക്ലോറോഫില് എന്ന ഹൈടെക് ചെടിച്ചട്ടിയുടെ വരവ് പ്രഖ്യാപിച്ചത്.\nനമ്മള് മറന്നാലും ചെടിച്ചട്ടി അതിനുള്ളിലെ ചെടിയുടെ കാര്യം മറക്കില്ല. വെള്ളം, വളം തുടങ്ങിയവയെല്ലാം എപ്പോഴൊക്കെ നല്‍കണമെന്ന് ചട്ടി കൃത്യമായി ഓര്‍മിപ്പിക്കും. ഈ ഹൈടെക് ചെടിച്ചട്ടി ബാല്‍ക്കണി, ടെറസ്, അകത്തളം എന്നിങ്ങനെ എവിടെയും വയ്ക്കാം. മാര്‍ക്കറ്റില് ലഭ്യമായ ഹൈടെക് ചെടിച്ചട്ടികളെ അപേക്ഷിച്ച് വിലയില് വലിയ കുറവുണ്ടാകുമെന്നാണ് കമ്പനി അവകാശപ്പെടുന്നത്. ബാറ്ററിയോ ഇലക്ട്രോണിക് സംവിധാനങ്ങളോ ഇല്ലാതെയാണ് ഈ സ്മാര്‍ട്ട് ചെടിച്ചട്ടിയുടെ പ്രവര്‍ത്തനം. അതേസമയം, ഉടമയെ ആപ്ലിക്കേഷനിലൂടെ വിവരങ്ങള് അറിയിച്ചുകൊണ്ടിരിക്കും.\nസെല്‍ഫ് വാട്ടറിങ് സംവിധാനമുള്ള ചെടിച്ചട്ടിയാണെങ്കില് പ്രത്യേക ശ്രദ്ധ നല്‍കേണ്ടിവരികയുമില്ല. ചട്ടിക്കുള്ളിലെ പ്രത്യേക അറയില് ഒഴിച്ചുനല്‍കുന്ന വെള്ളം ആവശ്യാനുസരണം ചെടിക്ക് നല്‍കുക എന്നത് ചെടിച്ചട്ടിയുടെ തന്നെ ഉത്തരവാദിത്തമാണ്. ആവശ്യമായ സമയത്ത് ആവശ്യ അളവില് മാത്രം വെള്ളം നല്‍കുക എന്നതാണ് ഇതിലൂടെ ഉദ്ദേശിക്കുന്നത്.\nക്യുആര് കോഡ് വഴിയാണ് ക്ലോറോഫിലിന്റെ ഡാറ്റാ കൈമാറ്റം. ഓരോ ക്ലോറോഫില് സ്മാര്‍ട്ട് പോട്ടിലും ക്യുആര് കോഡുണ്ട്. ഇത് സ്‌കാന് ചെയ്യുന്നതിലൂടെ ചെടിയുടെ വിവരങ്ങള്, ഈര്‍പ്പം, ലൊക്കേഷന്, നടീല് മിശ്രിതത്തിന്റെ വിവരങ്ങള് എന്നിവയെല്ലാം ഉടമയ്ക്കു ലഭിക്കും.\nഅകത്തള ഉദ്യാനത്തെ കൂടുതല് സ്മാര്‍ട്ട് ആക്കാന് ഈ വര്‍ഷം സെപ്റ്റംബറില് ക്ലോറോഫില് സ്മാര്‍ട്ട് പോട്ട് വിപണിയിലെത്തിയേക്കും.\nEnglish summary: Self Watering Smart pot for Indoor


കൊറിയയില് സാസംങ് ഗ്യാലക്‌സി നോട്ടിന്റെ ബാറ്ററി പൊട്ടിത്തെറിച്ചു\nWednesday 6th February 2013 3:21pm\nകൊറിയ: വിപണിയില് ഉപഭോക്താക്കളുടെ മനം കവര്‍ന്ന സാസംങ് ഗ്യാലക്‌സി നോട്ടിന്റെ ബാറ്ററി പൊട്ടിത്തെറിച്ചു. കൊറിയയിലെ ഇച്ചിയോണയിലാണ് സംഭവം. കഴിഞ്ഞ മാര്‍ച്ചിലും ഇതേ സംഭവം കൊറിയയില് നടന്നിട്ടുണ്ട്. അന്ന് ഒരു സ്‌കൂള് വിദ്യാര്‍ത്ഥിയുടെ ബാഗില് നിന്നായിരുന്നു സാസംങ് ഗ്യാലക്‌സി നോട്ടിന്റെ ബാറ്ററി പൊട്ടിതെറിച്ചത്.\nഎന്നാല് സാസംങ് ഗ്യാലക്‌സി നോട്ടിലുപയോഗിക്കുന്ന ബാറ്ററി ലിഥിയം അയേണ് ആണെന്നും ബാഹ്യ സമ്മര്‍ദ്ദം താങ്ങാന് കഴിയാത്തതിനാലും, അന്തരീക്ഷ ഊഷ്മാവില് പെട്ടെന്നുണ്ടാകുന്ന വ്യത്യാസം കൊണ്ടോ ആണ് ഇത്തരം സംഭവങ്ങള് ഉണ്ടാകുന്നതെന്ന് കൊറിയയിലെ സാസംങ് വക്താവ് പറഞ്ഞു. ഇതിനെപറ്റി കൂടുതല് അന്വേഷണം നടത്തുമെന്നും അദ്ദേഹം കൂട്ടിചേര്‍ത്തു.\nബാറ്ററി പൊട്ടിത്തെറിച്ച് പരുക്കേറ്റ മധ്യവയസ്‌കന് ഇപ്പോള് ആശുപത്രിയില് ചികിത്സയിലാണുള്ളത്. ഇയാളുടെ പോക്കറ്റില് നിന്നാണ് പൊട്ടിതെറിച്ചത്. ഇയാളുടെ പരുക്ക് സാരമല്ലെന്നും അപകടനില തരണം ചെയ്തിട്ടുണ്ടെന്നും ആശുപത്രി അധികൃതര് പറഞ്ഞു.


പ്രളയം: മരണം 121 : Deepika.com Kerala News\nതിരുവനന്തപുരം: പ്രളയത്തിൽ സംസ്ഥാനത്തു മരണസംഖ്യ 121 ആയി ഉയർന്നു. ഉരുൾപൊട്ടൽ ദുരന്തമുണ്ടായ മലപ്പുറം കവളപ്പാറയിൽനിന്ന് ഇന്നലെ കൂടുതൽ മൃതദേഹങ്ങൾ കണ്ടെടുത്തതോടെയാണു മരണസംഖ്യ ഉയർന്നത്.\nമണ്ണിനടിയിൽ പെട്ട 21 പേരെ ഇനിയും കണ്ടെത്താനുണ്ടെന്നാണു സർക്കാരിന്‍റെ കണക്കുകൾ. മലപ്പുറത്തു 13 പേരെയും വയനാട്ടിൽ ഏഴു പേരെയും ഇനിയും കണ്ടെത്താനുണ്ട്. കോട്ടയത്തു കാണാതായ ഒരാളെ ഇതുവരെ കണ്ടെത്തിയിട്ടില്ല.\nമഴ മാറിയതോടെ ദുരിതാശ്വാസ ക്യാന്പുകളിൽനിന്ന് ആളുകൾ വീടുകളിലേക്കു മാറിക്കഴിഞ്ഞു. വീടുകൾ തകർന്നവർ മാത്രമാണ് ക്യാന്പുകളിൽ കഴിയുന്നത്. 14,916 കുടുംബങ്ങളിലായി 47,622 പേർ മാത്രമാണ് ക്യാന്പുകളിലുള്ളത്. സംസ്ഥാനത്താകെ 14,542 വീടുകളാണു തകർന്നത്. ഇതിൽ 1789 എണ്ണം പൂർണമായി തകർന്നിരുന്നു.


By: Saranya Sasidharan Published on: 24 May, 2022 10:31 AM IST\n7th Pay Commission: The basic salary of employees will be increased to Rs 26,000\nമാധ്യമ റിപ്പോർട്ടുകൾ പ്രകാരം, ഏറ്റവും പ്രധാനപ്പെട്ട ഏഴാം ശമ്പള കമ്മീഷൻ അപ്‌ഡേറ്റിൽ മിനിമം വേതനം 26,000 രൂപയായി ഉയർത്തുന്നത് സംബന്ധിച്ച് കേന്ദ്ര കാബിനറ്റ് ഉടൻ തീരുമാനിക്കും. ആയിരക്കണക്കിന് കേന്ദ്ര സർക്കാർ ജീവനക്കാർ ഫിറ്റിംഗ് ഫാക്‌ടർ വർധിപ്പിക്കണമെന്ന് ദീർഘകാലമായി ആവശ്യപ്പെട്ടിരുന്നു. അതിന് മറുപടി എന്നോണമാണ് ഈ തീരുമാനം.\nബന്ധപ്പെട്ട വാർത്തകൾ : PM Kisan Update! പതിനൊന്നാം ഗഡുവിൻ്റെ തിയതി പുറത്ത് വിട്ടു\nസർക്കാർ ഫിറ്റ്‌മെന്റ് ഫാക്ടർ ഉയർത്തിയാൽ കേന്ദ്രസർക്കാരിന്റെ ശമ്പളം അതേപടി ഉയരും. മറുവശത്ത്, സർക്കാർ ഇതുവരെ ഒരു തിരഞ്ഞെടുപ്പ് നടത്തിയിട്ടില്ല. കേന്ദ്ര സർക്കാർ ജീവനക്കാരുടെ ഏറ്റവും കുറഞ്ഞ വേതനം നിലവിൽ പ്രതിമാസം 18,000 രൂപയാണ്. ഫിറ്റ്‌മെന്റ് ഘടകം കൂടുന്നതോടെ ഇത് 26,000 രൂപയായി ഉയരും.\nഎന്നാൽ ഇത്തരമൊരു വർധനവുണ്ടാകണമെങ്കിൽ കേന്ദ്രസർക്കാരിന് ഫിറ്റ്‌മെന്റ് ഫാക്ടർ 2.57 ഇരട്ടിയിൽ നിന്ന് 3.68 മടങ്ങായി വർധിപ്പിക്കേണ്ടിവരും.\nഫിറ്റ്‌മെന്റ് ഫാക്ടർ കണക്കുകൂട്ടൽ നിങ്ങൾക്ക് എങ്ങനെ കണക്കാക്കാം എന്നത് ഇതാ:\nകേന്ദ്രസർക്കാർ ഫിറ്റ്‌മെന്റ് ഫാക്ടർ 3.68 ആയി ഉയർത്തിയാൽ ജീവനക്കാരുടെ അടിസ്ഥാന ശമ്പളം26,000 രൂപയാകും.\nഉദാഹരണത്തിന്, സർക്കാർ ജീവനക്കാരുടെ കുറഞ്ഞ ശമ്പളം 18,000 രൂപയാണെങ്കിൽ, 2.57 ഫിറ്റ്‌മെന്റ് ഘടകം അനുസരിച്ച് അലവൻസുകൾ ഒഴികെ കുറഞ്ഞ ശമ്പളം 46,260 രൂപയായിരിക്കും.\nബന്ധപ്പെട്ട വാർത്തകൾ : Bank Customers Warning! ഇത് ശ്രദ്ധിക്കുക അല്ലെങ്കിൽ പണം നഷ്‌ടപ്പെടും\nഫിറ്റ്‌മെന്റ് ഘടകം 3.68 ആണെങ്കിൽ, ശമ്പളം 95,680 രൂപയായി ഉയരും (26000X3.68 = 95,680).\n2017 ജൂണിൽ, 34 മാറ്റങ്ങളോടെ ഏഴാം ശമ്പള കമ്മീഷന്റെ നിർദേശങ്ങൾ കേന്ദ്രമന്ത്രിസഭ അംഗീകരിച്ചു. കുറഞ്ഞ അടിസ്ഥാന ശമ്പളം 7,000 രൂപയിൽ നിന്ന് 18,000 രൂപയായി ഉയർത്താൻ പുതുക്കിയ ശമ്പള സ്കെയിലുകൾ വ്യവസ്ഥ ചെയ്യുന്നു. എന്നാൽ, ഏറ്റവും ഉയർന്ന ശമ്പളമായ സെക്രട്ടറി 90,000 രൂപയിൽ നിന്ന് 2.5 ലക്ഷം രൂപയായി ഉയർത്തി. ക്ലാസ് 1 ഓഫീസർമാരുടെ അടിസ്ഥാന ശമ്പളം 56,100 രൂപയായിരുന്നു.\nഅതിനാൽ, ഫിറ്റ്‌മെന്റ് ഘടകത്തെക്കുറിച്ച് സർക്കാർ ഔദ്യോഗിക പ്രഖ്യാപനം നടത്തുന്നതുവരെ, ഒന്നും ഉറപ്പിച്ച് പ്രഖ്യാപിക്കാൻ കഴിയില്ല എന്ന് പറയട്ടെ...\nവരും ദിവസങ്ങളിൽ വന്നേക്കാവുന്ന വാർത്തകൾക്കായി കാത്തിരിക്കുകയല്ലാതെ ഫെഡറൽ ഗവൺമെന്റിലെ ജീവനക്കാർക്ക് മറ്റ് മാർഗമില്ല.\nബന്ധപ്പെട്ട വാർത്തകൾ : Pradhan Mantri Mandhan Yojana: ഈ ആളുകൾക്ക് കേന്ദ്ര സർക്കാരിന്റെ 36000 രൂപ വാർഷിക പെൻഷൻ ലഭിക്കും, ഉടൻ അപേക്ഷിക്കുക\nEnglish Summary: 7th Pay Commission: The basic salary of employees will be increased to Rs 26,000


UUKMA News ഇന്ന് ഗാന്ധി ജയന്തി; രാഷ്ട്രപിതാവിന്റെ 150-)മത് ജന്മദിന സ്മരണ പുതുക്കി പ്രവാസികളും ഇന്ന് ഗാന്ധി ജയന്തി; രാഷ്ട്രപിതാവിന്റെ 150-)മത് ജന്മദിന സ്മരണ പുതുക്കി പ്രവാസികളും\n1 GBP = 94.72\nഇന്ന് ഒക്ടോബര് രണ്ട്, ഗാന്ധി ജയന്തി. ഇന്ത്യന് സ്വാതന്ത്രസമരത്തെ നയിച്ച ഋഷിതുല്യനായ രാഷ്ട്രപിതാവിന്റെ സ്മരണയില് രാജ്യമിന്ന് രാഷ്ട്രപിതാവിന്റെ 150 )മത് ജന്മദിനം ആഘോഷിക്കുകയാണ്. ഭാരതം ആ പുണ്യ ജന്മത്തിനോട് കടപ്പെട്ടിരിക്കുന്നു. അദ്ദേഹത്തിനോടുള്ള ബഹുമാനാര്‍ത്ഥം ഐക്യരാഷ്ട്രസഭ ഇതേ ദിവസം അന്താരാഷ്ട്ര അഹിംസാദിനമായാണ് ആചരിക്കുന്നത്. രാജ്യം മുഴുവനും മഹാത്മാവിന്റെ ജന്മദിന സ്മരണ പുതുക്കുമ്പോൾ പ്രവാസികളും ഗാന്ധി ജയന്തി ആഘോഷിക്കുകയാണ്.\n1869 ഒക്ടോബര് രണ്ടിന് ഗുജറാത്തിലെ പോര്‍ബന്തറിലാണ് മോഹന്‍ദാസ് കരംചന്ദ് ഗാന്ധി ജനിച്ചത്. സൂര്യനസ്തമിക്കാത്ത സാമ്രാജ്യമെന്ന് വീമ്പ് പറഞ്ഞ് നടന്ന ബ്രിട്ടീഷുകാരന്റെ മുഷ്‌കിനെ അഹിംസാ വൃതത്തിലൂടെ പിടിച്ചു കുലുക്കിയ മഹാത്യാഗി. രാഷ്ട്രപിതാവിന്റെ സ്മരണയില് രാജ്യം ഇന്ന് ഗാന്ധി ജയന്തി ആഘോഷിക്കുന്നു. ഗാന്ധിജിയോടുള്ള അഹിംസയിലൂടെയും സത്യഗ്രഹമെന്ന ശക്തിയേറിയ സമരമുറയിലൂടെയും ഇന്ത്യയെ സ്വാതന്ത്ര്യത്തിന്റെ പൊന്‍പുലരിയിലേക്ക് നയിച്ച ഗാന്ധി പിന്നീട് ബാപ്പുജിയെന്ന് ബഹുമാനത്തൊടെ ആളുകള് വിളിക്കുവാന് തുടങ്ങി.\nഓരോ ഇന്ത്യക്കാരന്റെയും ആത്മാഭിമാനത്തിന്റെ പ്രതീകമെന്നൊന്നുണ്ടെങ്കില് അത് ഗാന്ധിജിയാണ്. ഭാരത സ്വാതന്ത്ര്യത്തിനായും മാനവ മൈത്രിക്കായും അദ്ദേഹം നയിച്ച ജീവിത ചര്യ ചരിത്രത്തില് തങ്ക ലിപികളാല് രേഖപ്പെടുത്തിയവയാണ്. 1920-22 കാലഘട്ടത്തില് നിസ്സഹകരണ പ്രസ്ഥാനത്തിലൂടെ ബ്രിട്ടീഷ് ഭരണാധികാരികളെ അങ്കലാപ്പിലാഴ്ത്താന് ഗാന്ധിജിക്ക് സാധിച്ചു. ജനങ്ങള് സ്‌കൂളുകളും കോളേജുകളും കോടതികളും ബഹിഷ്‌കരിച്ചു. നിസ്സഹകരണ പ്രസ്ഥാനം ശക്തി പ്രാപിച്ചപ്പോള് ഭരണാധികാരികള് ഗാന്ധിജിയെ അറസ്റ്റ് ചെയ്തു. ഗാന്ധിജിക്ക് ആറ് വര്‍ഷം തടവ് നല്‍കിയ കോടതി നടപടികള് ലോകത്തിലെ എല്ലാ രാജ്യങ്ങളും സശ്രദ്ധം വീക്ഷിക്കുകയായിരുന്നു.\n1930-31 കാലഘട്ടത്തിലെ ഉപ്പു സത്യാഗ്രഹം ലോകമെങ്ങും ശ്രദ്ധിക്കപ്പെട്ടു. ഉപ്പ് നിര്‍മ്മിക്കുന്നത് സര്‍ക്കാരിന്റെ കുത്തകയാക്കിയ നടപടിക്കെതിരെ ഗാന്ധിജി നടത്തിയ നിയമ ലംഘനമായിരുന്നു അത്. എഴുപത്തിയൊമ്പത് അനുയായികള്‍ക്കൊപ്പം സബര്‍മതി ആശ്രമത്തില് നിന്ന് ദണ്ഡിയെന്ന തീരപ്രദേശത്തേക്ക് യൌവ്വനത്തിന്റെ ചുറുചുറുക്കോട് അറുപത്തിരണ്ടുകാരനായ ഗാന്ധി നടത്തിയ യാത്ര ഇന്ത്യന് സ്വാതന്ത്ര്യ സമര ചരിത്രത്തിലെ വര്‍ണോജ്ജ്വലമായ ഏടാണ്. ദിനവും കാല്‍നടയായി 15 മേലോളം യാത്രചെയ്താണ് ഗാന്ധിജി ദണ്ഡിയിലെത്തിയത്.\n‘തൊട്ടുകൂടാത്തവരെ’ ഒഴിച്ചു നിര്‍ത്തി ഭിന്നിപ്പിച്ചു ഭരിക്കുക എന്ന ബ്രിട്ടീഷ് തന്ത്രത്തിനെതിരെയും ഗാന്ധിജി അഹിംസയുടെ പാതയില് പടപൊരുതി. ഹിന്ദു-മുസ്ലീം ഐക്യത്തില് അടിയുറച്ചു നിന്ന ഗാന്ധിജി തൊട്ടു കൂടാത്തവരെ ‘ഹരിജനങ്ങള്’ എന്ന് സംബോധന ചെയ്തത് മറ്റൊരു മാറ്റത്തിന്റെ തുടക്കമായി. ഗാന്ധിജി ആരംഭിച്ച ‘ഹരിജന്’, ‘ഹരിജന്-സേവക്’, ‘ഹരിജന്-ബന്ധു’ എന്നീ പ്രസിദ്ധീകരണങ്ങളും ഭിന്നിപ്പിച്ചു ഭരിക്കല് തന്ത്രത്തിന് തിരിച്ചടിയായി. 1942 ലെ ക്വിറ്റ് ഇന്ത്യ പ്രക്ഷോഭമാണ് സ്വാതന്ത്ര്യത്തിലേക്ക് ഇന്ത്യയെ നയിച്ചത്.\nഅഹിംസാ മാര്‍ഗ്ഗത്തിലൂടെയാണ് ഗാന്ധിജി ക്വിറ്റ് ഇന്ത്യാ പ്രക്ഷോഭം തുടങ്ങിയത് എങ്കിലും ഇത് പിന്നീട് അക്രമ മാര്‍ഗ്ഗത്തിലേക്കും വഴുതി വീണിരുന്നു. ‘പ്രവര്‍ത്തിക്കുക അല്ലെങ്കില് മരിക്കുക’ എന്ന ഗാന്ധിജിയുടെ സന്ദേശം ദേശത്തെയാകെ ഇളക്കി മറിച്ചു. ലാത്തിയടികളും വെടിയുണ്ടകളും ജനമുന്നേറ്റത്തെ തടയാന് പര്യാപ്തമായിരുന്നില്ല.\nസ്വാതന്ത്ര്യപ്രാപ്തിക്ക് ശേഷം, 1948 ജനുവരി 30 ന് ഗാന്ധിജി വെടിയേറ്റു മരിച്ചു. മാഹാത്മാവിന്റെ മരണത്തിനു ശേഷം ഐന്‍സ്റ്റീന് പറഞ്ഞത് ഇതുപോലൊരു മനുഷ്യന് ഭൂമിയില് മജ്ജയും മാംസവുമോടെ ജീവിച്ചിരുന്നു എന്ന് പറഞ്ഞാല് ഒരുപക്ഷെ ഭാവി തലമുറകള് വിശ്വസിച്ചെന്നു വരില്ല. അതേ സത്യമാണ് അതു തെളിയുക്കന്നതാണ് അദ്ദേഹത്തിന്റെ സന്ദേശം ലോകം മുഴുവന് പ്രചരിക്കുന്നതിനു കാരണം. ഇന്നും ലോകമെമ്പാടും ഗാന്ധിയന് തത്വങ്ങള് അംഗീകരിക്കപ്പെടുകയും പിന്തുടരുകയും ചെയ്യുന്നു എന്നതിന്റെ വ്യക്തമായ തെളിവാണ് ഗാന്ധിജയന്തി ദിനം അന്താരാഷ്ട്ര അഹിംസാ ദിനമായി ആചരിക്കുന്നത്.\nഗാന്ധിജിയെന്ന പേരില് അറിയപ്പെട്ടു. ഭാരതത്തില് ജനിച്ച് ലോകത്തിനു മുഴുവന് പ്രകാശമായിത്തീര്‍ന്ന ആ മഹാത്മാവിന്റെ ജന്മദിനം ഇന്ന് നാടെങ്ങും ആഘോഷിക്കുകയാണ്. ഓരോ ഇന്ത്യക്കാരനും അഭിമാനം കൊണ്ട് പുളകം കൊള്ളുന്ന നാമമാണ് ഗാന്ധിജി എന്നത്. ഭാരതത്തിന്റെ ഓരോ ശ്വാസത്തിലും ഇന്നും ബാപ്പുജി ജീവിക്കുന്നു. ആ മഹാ പുരുഷന്റെ നാമത്തില് എല്ലാ പ്രിയ വായനക്കാര്‍ക്കും യുക്മ ന്യൂസിന്റെ ഗാന്ധിജയന്ധി ആശംസകള്.


കൃഷി കല്യാൺ അഭിയാൻ വയനാട്ടിൽ തുടങ്ങി\nകേന്ദ്ര കൃഷി മന്ത്രാലയം പ്രത്യേക പരിഗണനാ ജില്ലയായി തിരഞ്ഞെടുത്ത വയനാട് ജില്ലയിൽ നടപ്പാക്കുന്ന കൃഷി കല്യാൺ അഭിയാൻ പ്രവർത്തനം തുടങ്ങി. വയനാട് ജില്ലയിലെ കൃഷി അനുബന്ധ പ്രവർത്തനങ്ങൾ കേരള കാർഷിക സർവ്വകലാശാലക്ക് കീഴിലെ അമ്പലവയൽ കൃഷി വിജ്ഞാന കേന്ദ്രമാണ് ഏകോപിപ്പിച്ച് നടപ്പിലാക്കുന്നത്. 2022 ഓട് കൂടി ജില്ലയിലെ കർഷകരുടെ വരുമാനം ഇരട്ടിയാക്കുകയെന്നതാണ് കൃഷി കല്യാൺ അഭിയാൻ പദ്ധതിയുടെ ലക്ഷ്യം.ഇതിന്റെ ഭാഗമായി ജൂൺ ഒന്ന് മുതൽ ജൂലൈ 31 വരെയുള്ള രണ്ട് മാസക്കാലയളവിൽ വിവിധ പരിപാടികൾ നടത്തും.\nനൂതന കാർഷിക സാങ്കേതിക വിദ്യകൾ, അനുബന്ധ പദ്ധതികൾ എന്നിവയെക്കുറിച്ച് കർഷകർക്ക് അവബോധം നൽകും. കൃഷി വകുപ്പ് , മണ്ണ് സംരംക്ഷണ വകുപ്പ് , മൃഗ സംരംക്ഷണ വകുപ്പ് , ആത്മ എന്നിവയുമായി സഹകരിച്ച് പത്തിന കർമ്മ പദ്ധതി കാർഷിക അനുബന്ധ മേഖലയിൽ നടപ്പാക്കും. വയനാട് ജില്ലയിലെ നാല് ബ്ലോക്കുകളിൽ ഓരോ പഞ്ചായത്തിലെ തിരഞ്ഞെടുത്ത ഗ്രാമങ്ങളിൽ വിവിധ വിഷയങ്ങളിൽ ക്ലാസ്സുകളും പരിശീലന പരിപാടികളും സംഘടിപ്പിക്കും.\nപൊഴുതന ഗ്രാമപഞ്ചായത്തിൽ പരിപാടിയുടെ ഉദ്ഘാടനം എൻ.സി. പ്രസാദ് നിർവ്വഹിച്ചു. അമ്പലവയൽ കൃഷി വിജ്ഞാന കേന്ദ്രം മേധാവി ഡോ.. എൻ.ഇ. സഫിയ അധ്യക്ഷത വഹിച്ചു. ആട് വളർത്തൽ എന്ന വിഷയത്തിൽ ജില്ലാ മൃഗസംരക്ഷണ വകുപ്പ് ഓഫീസർ ഡോ: മീരാ മോഹൻദാസ് ക്ലാസ്സെടുത്തു.\nEnglish Summary: krishi kalyan started


വാഹനത്തിന്റെ പാര്‍ട്‌സിനും ആക്സസറിക്കും 60 ശതമാനം വിലക്കുറവ്; ആമസോണിൽ ഓഫറിന്റെ പെരുമഴ | Amazon Announce Big Offer For Vehicle Parts and Accessories On Great Indian Sale\nOct 12, 2021, 12:21 PM IST\nകാറുകളുടെയും ബൈക്കുകളുടെയും ടയറുകള്‍ക്കും ഈ ഉത്സവ സീസണില് ആമസോണ് ഇളവുകള് പ്രഖ്യാപിച്ചിട്ടുണ്ട്.\nഇന്ത്യയില് വരാനിരിക്കുന്ന ഉത്സവ സീസണ് ഉപയോക്താക്കള്‍ക്ക് ഒപ്പം ആഘോഷിക്കാനുള്ള ഒരുക്കത്തിലാണ് ഓണ്‍ലൈന് ഷോപ്പിങ്ങ് പ്ലാറ്റ്‌ഫോമായ ആമസോണ്. ഇതിന്റെ ഭാഗമായി ഇലക്ട്രോണിക്‌സ്, സ്മാര്‍ട്ട് ഫോണ്, ആഭരണങ്ങള് എന്നിവയ്‌ക്കൊപ്പം വാഹനങ്ങളുടെ പാര്‍ട്‌സുകള്‍ക്കും ആക്‌സസറികള്‍ക്കും വമ്പന് ഓഫറുകളാണ് ഇത്തവണ ഒരുക്കിയിരിക്കുന്നത്.\nഇരുചക്ര വാഹനങ്ങളുടെ ആക്‌സസറിയില് ഹെല്‍മറ്റിനാണ് പ്രധാനമായും ഓഫര് ഒരുക്കിയിട്ടുള്ളത്. വേഗ, സ്റ്റീല്‍ബേഡ് തുടങ്ങിയ ബ്രാന്റുകളുടെ ഹെല്‍മറ്റാണ് ആമസോണിലൂടെ വില്‍പ്പനയ്ക്ക് എത്തിയിട്ടുള്ളത്. ഇവയ്ക്ക് 25 ശതമാനം വരെയുള്ള ആനുകൂല്യങ്ങളാണ് പ്രഖ്യാപിച്ചിട്ടുള്ളത്. ഒക്ടോബര് 14, 15 ദിവസങ്ങളിലാണ് ഹെല്‍മറ്റിന് ഈ ഓഫര് ഒരുക്കിയിട്ടുള്ളതെന്നാണ് ആമസോണ് അറിയിച്ചിട്ടുള്ളത്.\nകാറുകളുടെയും ബൈക്കുകളുടെയും ടയറുകള്‍ക്കും ഈ ഉത്സവ സീസണില് ആമസോണ് ഇളവുകള് പ്രഖ്യാപിച്ചിട്ടുണ്ട്. രണ്ട് വാഹനങ്ങളുടെയും ടയറുകള്‍ക്ക് 15 ശതമാനം വരെ വിലയിളവാണ് നല്‍കുന്നത്. ഒക്ടോബര് 20,21 തീയതികളില് ഇത് ലഭ്യമാക്കുമെന്നാണ് വിവരം. അതേസമയം, ടയര് ഇന്‍ഫ്‌ളേറ്ററിന് 30 ശതമാനം വരെ ഓഫറും പ്രഖ്യാപിച്ചിട്ടുണ്ട്. 15,16 തീയതികളില് ഇത് ഒഫര് വിലയില് സ്വന്തമാക്കാം.\nവാഹനങ്ങള് ഉപയോഗിക്കുന്നവര്‍ക്ക് ഏറ്റവും മികച്ച മറ്റൊരു ഓഫറും ആമസോണ് ഗ്രേറ്റ് ഇന്ത്യന് സെയിലിലൂടെ ഒരുക്കുന്നുണ്ട്. കാറുകളുടെയും ബൈക്കുകളുടെയും വിവധ പാര്‍ട്‌സുകള്‍ക്കും ആക്‌സസറികള്‍ക്കും 60 ശതമാനം വരെ വില ഇളവ് നല്‍കുമെന്നാണ് ആമസോണ് ഉറപ്പുനല്‍കിയിട്ടുള്ളത്. ഒക്ടോബര് 21, 22 എന്നീ രണ്ട് ദിവസങ്ങളിലായായിരിക്കും ഈ ആനുകൂല്യം ലഭ്യമാക്കുകയെന്നും ആമസോണ് അറിയിച്ചിട്ടുണ്ട്.\nവാഹനം കഴുകുന്നതിനും വൃത്തിയാക്കുന്നതിനുമുള്ള വസ്തുകള് 199 രൂപ മുതലുള്ള വിലയില് ലഭ്യമാക്കുന്നുണ്ട്. ഇതിനൊപ്പം വാഹനങ്ങളില് ഉപയോഗിക്കുന്ന വാക്വം ക്ലീനറുകള്‍ക്ക് 20 ശതമാനം വരെ ഇളവ് ഉറപ്പാക്കും. ഇത് യഥാക്രമം 23,24 ദിവസങ്ങളിലും 28,29 തീയതികളിലുമാണ് നല്‍കുന്നത്. 399 രൂപ മുതല് ആരംഭിക്കുന്ന വിവിധ ബ്രാന്റുകളുടെ എന്‍ജിന് ഓയിലുകളും 29,30 തീയതികളില് ആമസോണില് ലഭ്യമാക്കും.\nContent Highlights: Amazon Announce Big Offer For Vehicle Parts and Accessories On Great Indian Sale


ലിജോ ജോസ് പെല്ലിശ്ശേരിയുടെ ചുരുളി എത്തുന്നു, ഇന്ന് ആറു മണിക്ക്! വരുന്നത് ട്രെയിലർ? - Samakalika Malayalam\nലിജോ ജോസ് പെല്ലിശ്ശേരിയുടെ ചുരുളി എത്തുന്നു, ഇന്ന് ആറു മണിക്ക്! വരുന്നത് ട്രെയിലർ?\nLast Updated: 01st July 2020 03:35 PM | A+A A- |\nപുതിയ ചിത്രം പ്രഖ്യാപിച്ചത് വലിയ വിവാദങ്ങൾക്ക് കാരണമായതിന് പിന്നാലെ വീണ്ടും ആരാധകരെ അമ്പരപ്പിക്കുകയാണ് ലിജോ ജോസ് പെല്ലിശ്ശേരി. തന്റെ പുതിയ ചിത്രം ചുരുളിയുടെ പോസ്റ്റർ പങ്കുവെച്ചാണ് സിനിമ പ്രേമികളെ കുഴപ്പിക്കുന്നത്. നിഗൂഢതകളോടെയാണ് പോസ്റ്റർ എത്തുന്നത്.\nഇന്ന് വൈകിട്ട് ആറു മണിക്ക് എന്ന അറിയിപ്പോടെയാണ് പോസ്റ്റർ. നേരത്തെ ചിത്രീകരണം പൂർത്തിയാക്കിയ ചിത്രം റിലീസിന് ഒരുങ്ങുകയാണോ എന്നറിയാനാണ് ഇപ്പോൾ ആരാധകർ കാത്തിരിക്കുന്നത്. അതിനിടെ ചിത്രത്തിന്റെ ട്രെയിലറാണ് ഇന്ന് വൈകിട്ട് ആറു മണിക്ക് എത്തുന്നത് എന്നാണ് സിനിമ മേഖലയിൽ നിന്നുള്ളവർ തരുന്ന വിവരം. ചെമ്പൻ വിനോദ്, ജോജു ജോർജ്, സൗബിൻ ഷാഹിർ, വിനയ് ഫോർട്ട് തുടങ്ങിയവരാണ് ചിത്രത്തിലെ പ്രധാന വേഷത്തിൽ എത്തിയത്. ജെല്ലിക്കെട്ട് സിനിമയുടെ ഷൂട്ടിന് പിന്നാലെ ചുരുളിയുടേയും ചിത്രീകരണം പൂർത്തിയാക്കിയിരുന്നു.\nപുതിയ സിനിമകളും ഓൺലൈൻ റിലീസും വേണ്ടെന്ന നിർമാതാക്കളുടെ നിലപാടിനെതിരെ ലിജോ ജോസ് രംഗത്തെത്തിയിരുന്നു. താൻ സ്വതന്ത്ര സംവിധായകനാണെന്നും തന്റെ സിനിമ തനിക്ക് ശരിയെന്ന് തോന്നുന്ന എവിടെയും പ്രദര്‍ശിപ്പിക്കുമെന്നുമാണ് അദ്ദേഹം പറഞ്ഞത്. സിനിമ എന്നത് പണമുണ്ടാക്കാനുള്ള ഉപാധിയല്ലെന്നും തന്റെ കാഴ്ചപ്പാട് വ്യക്തമാക്കാനുള്ള മാധ്യമമാണെന്നുമാണ് ലിജോ പറഞ്ഞത്. തുടർന്ന് പുതിയ ചിത്രവും അദ്ദേഹം പ്രഖ്യാപിച്ചിരുന്നു.\nലിജോ ജോസ് പെല്ലിശ്ശേരി പോസ്റ്റർ ചുരുളി


രാജ്യത്തെ മുഴുവന് ആളുകള്‍ക്കും വാക്‌സിന് പ്രഖ്യാപിച്ച് യുഎഇ - Express Kerala\nഅബുദാബി: രാജ്യത്തെ മുഴുവന് ആളുകള്‍ക്കും വാക്‌സിന് പ്രഖ്യാപിച്ച് യു.എ.ഇ. ഇതോടെ എല്ലാവര്‍ക്കും വാക്‌സിനേഷന് പ്രഖ്യാപിക്കുന്ന ആദ്യ രാജ്യങ്ങളില് ഒന്നായി മാറുകയാണ് യു.എ.ഇ. രാജ്യത്ത് 3,601 പേര്‍ക്ക് കൂടി രോഗം സ്ഥിരീകരിച്ചു. ഏഴ് പേര് കോവിഡ് ബാധിച്ച് മരിച്ചു.\nയു.എ.ഇയുടെ ദേശീയ ദുരന്തനിവാരണ സമിതിയാണ് രാജ്യത്തെ മുഴുവന് പൗരന്മാര്‍ക്കും കോവിഡ് വാക്‌സിന് നല്‍കുമെന്ന് പ്രഖ്യാപിച്ചത്. വാക്‌സിന് എടുത്ത് കോവിഡിന്റെ വ്യാപനത്തെ തടയാനാണ് യു.എ.ഇയുടെ തീരുമാനം. വാക്‌സിന് സ്വീകരിക്കുന്ന ഓരോരുത്തരും കോവിഡ് പ്രതിരോധത്തില് പങ്കാളിയാവുകയാണെന്ന് ദേശീയ ദുരന്തനിവാരണ സമിതി ചൂണ്ടിക്കാട്ടി. നേരത്തേ ജനസംഖ്യയുടെ അമ്പത് ശതമാനം പേര്‍ക്ക് വാക്‌സിന് നല്‍കുന്ന ദേശീയ വാക്‌സിന് യഞ്ജമാണ് യു.എ.ഇ പ്രഖ്യാപിച്ചിരുന്നത്.\nഇതുവരെ 26,77,675 പേരാണ് വാക്‌സിന് സ്വീകരിച്ചത്. നിലവില് വാക്‌സിന് വിതരണ നിരക്കില് ലോകത്ത് ഏറ്റവും മുന്‍നിരയില് നില്‍ക്കുന്ന രാജ്യമാണ് യു.എ.ഇ. അതിനിടെ, രാജ്യത്തെ കോവിഡ് കണക്കുകളുടെ ആധികാരികത ചോദ്യം ചെയ്യുന്ന സോഷ്യല് മീഡിയ പ്രചരണങ്ങള് അധികൃതര് തള്ളി. യു.എ.ഇ പുറത്തുവിടുന്ന കണക്കുകള് കൃത്യമാണെന്ന് അധികൃതര് പറഞ്ഞു.\nവ്യാപനം തടയാനായി ദുബൈ ഹെല്‍ത്ത് അതോറിറ്റി ദന്ത പരിശോധനാ കേന്ദ്രങ്ങളില് നിയന്ത്രണം ഏര്‍പ്പെടുത്തിയിട്ടുണ്ട്. അടിയന്തര ദന്ത ചികില്‍സകളാകും ഡി.എച്ച്.എയുടെ ഡെന്റല് കേന്ദ്രങ്ങളില് ലഭ്യമാവുക. 3,601 പേര്‍ക്ക് കൂടി രോഗം സ്ഥിരീകരിച്ചതോടെ മൊത്തം രോഗബാധിതര് രാജ്യത്ത് 2,85,147 ആയി. മരണസംഖ്യ 805 ആയി. 3890 പേര്‍ക്ക് രോഗം ഭേദമായി. മൊത്തം രോഗമുക്തര് 2,59,194 ആയി.\nനാളെ മുതല് സുപ്രീം കോടതി ജഡ്ജിമാര്‍ക്ക് വാക്‌സിന് ലഭിക്കും\nരാജ്യത്ത് 15,510 പേര്‍ക്ക് കോവിഡ് സ്ഥിരീകരിച്ചു; 106 മരണം


ഇറാഖിലെ കിര്‍കൂക്കില് ഐ.എസ് ആക്രമണം; നിരവധി മരണം | iraq conflict | Madhyamam\nHomechevron_rightNewschevron_rightWorldchevron_rightഇറാഖിലെ കിര്‍കൂക്കില് ...\ndate_range 21 Oct 2016 10:38 PM GMT\nഇറാഖിലെ കിര്‍കൂക്കില് ഐ.എസ് ആക്രമണം; നിരവധി മരണം\nബഗ്ദാദ്: ഇറാഖിലെ എണ്ണ സമ്പുഷ്ട മേഖലയായ കിര്‍കൂക്കിലെ വിവിധ കേന്ദ്രങ്ങളില് ഐ.എസിന്‍െറ ആക്രമണം. ആക്രമണത്തില് ആറു പൊലീസുകാരും 16 സിവിലിയന്മാരും കൊല്ലപ്പെട്ടു. സൈന്യം തിരിച്ചടിച്ചതോടെ 12 ഭീകരര് മരിച്ചതായും റിപ്പോര്‍ട്ടുണ്ട്. മൂസിലില്‍നിന്ന് ഇറാഖ് സൈന്യത്തിന്‍െറ ശ്രദ്ധ തിരിക്കാനാണ് ആക്രമണമെന്നാണ് കരുതുന്നത്. വെള്ളിയാഴ്ച രാവിലെ മാരകായുധങ്ങളും സ്ഫോടകവസ്തുക്കളുമായത്തെിയ ഭീകരസംഘം കിര്‍കൂക്കിലെ സര്‍ക്കാര് കെട്ടിടങ്ങളും പവര് പ്ളാന്‍റും പൊലീസ് ആസ്ഥാനങ്ങളും ആക്രമിക്കുകയായിരുന്നു. ഓണ്‍ലൈന് വഴിയാണ് ആക്രമണം നടത്തിയ കാര്യം ഐ.എസ് സ്ഥിരീകരിച്ചത്. മധ്യ കിര്‍കൂക്കില് മുന് പൊലീസ് ആസ്ഥാനം തകര്‍ക്കാന് പദ്ധതിയിട്ട മൂന്നു ഭീകരര് സുരക്ഷാസേനയുമായുണ്ടായ ഏറ്റുമുട്ടലില് കൊല്ലപ്പെട്ടു.\nവടക്കന് മേഖലയിലെ നിര്‍മാണം നടക്കുന്ന പവര്‍പ്ളാന്‍റും സര്‍ക്കാര് കെട്ടിടങ്ങളും ഐ.എസ് തകര്‍ത്തു. പവര്‍പ്ളാന്‍റിനു നേരെയുള്ള ഭീകരരുടെ വെടിവെപ്പില് മൂന്ന് ഇറാനികളുള്‍പ്പെടെ 16 തൊഴിലാളികള് കൊല്ലപ്പെട്ടു. പിന്നീട് ചാവേറുകള് പൊട്ടിത്തെറിക്കുകയായിരുന്നുവെന്ന് അധികൃതര് അറിയിച്ചു. സര്‍ക്കാര് നിലയങ്ങള് ലക്ഷ്യമിട്ടായിരുന്നു ഐ.എസിന്‍െറ പ്രധാന ആക്രമണം. കിര്‍കൂക്കിലെ വിവിധ മേഖലകളില് വെടിവെപ്പ് തുടരുകയാണ്.\nആക്രമണം നടന്ന് മണിക്കൂറുകള്‍ക്കു ശേഷവും വെടിയൊച്ച നിലച്ചിട്ടില്ളെന്നും ഭീകരര് തെരുവിലൂടെ സഞ്ചരിക്കുന്നതായും ദൃക്സാക്ഷികള് പറഞ്ഞു. അതേസമയം, സ്ഥിതിഗതികള് നിയന്ത്രണാതീതമാണെന്ന് കിര്‍കൂക് ഗവര്‍ണര് അറിയിച്ചു.\nകിര്‍കൂക്കിലെ സര്‍ക്കാര് മന്ദിരവും പ്രമുഖ ഹോട്ടലും പിടിച്ചെടുത്തതായി ഐ.എസ് അവകാശപ്പെട്ടെങ്കിലും സര്‍ക്കാര് നിഷേധിച്ചു. സംഭവത്തെ തുടര്‍ന്ന് മേഖലയില് നിരോധാജ്ഞ പ്രഖ്യാപിച്ചതായും ജുമുഅ നമസ്കാരം ഒഴിവാക്കിയതായും പള്ളികള് അടച്ചതായും പ്രാദേശിക മാധ്യമങ്ങള് റിപ്പോര്‍ട്ട് ചെയ്തു.\nബഗ്ദാദില്‍നിന്ന് 290ഉം മൂസിലില്‍നിന്ന് 170ഉം കി.മീ. അകലെയാണ് കിര്‍കൂക്. രാജ്യത്തിന്‍െറ തെക്കന് മേഖലയിലെ മൂസില് തിരിച്ചുപിടിക്കാന് ഐ.എസിനെതിരെ സൈന്യം ശക്തമായ പോരാട്ടം തുടരുകയാണ്.


പ്രവാസി ഇന്ത്യക്കാര്‍ക്ക് ആശ്വാസ വാര്‍ത്ത; പാസ്പോര്‍ട്ട് എടുക്കാനും പുതുക്കാനും ഇനി പി.ആര്.ഒ മുഖേന അപേക്ഷിക്കാം you-can-now-apply-through-pro-to-get-and-renew-your-passport\nHome Gulf പ്രവാസി ഇന്ത്യക്കാര്‍ക്ക് ആശ്വാസ വാര്‍ത്ത; പാസ്പോര്‍ട്ട് എടുക്കാനും പുതുക്കാനും ഇനി പി.ആര്.ഒ മുഖേന അപേക്ഷിക്കാം\nപ്രവാസി ഇന്ത്യക്കാര്‍ക്ക് ആശ്വാസ വാര്‍ത്ത; പാസ്പോര്‍ട്ട് എടുക്കാനും പുതുക്കാനും ഇനി പി.ആര്.ഒ മുഖേന അപേക്ഷിക്കാം\nഅബുദാബി: പ്രവാസി ഇന്ത്യക്കാര്‍ക്കു പാസ്പോര്‍ട്ട് എടുക്കാനും പുതുക്കാനുമുള്ള അപേക്ഷകള് കമ്പനി പ്രതിനിധികള് (പി.ആര്.ഒ) മുഖേന നല്‍കാന് യു.എ.ഇ ഇന്ത്യന് എംബസി അനുമതി നല്‍കി. ദൂര പ്രദേശങ്ങളില് ഉള്ളവര്‍ക്ക് പാസ്പോര്‍ട്ട് സേവന കേന്ദ്രമായ ബി.എല്.എസില് എത്താനുള്ള ബുദ്ധിമുട്ട് ഒഴിവാക്കാനും കൊവിഡ് പശ്ചാത്തലത്തിലെ തിരക്കു കുറയ്ക്കുന്നതിനുമാണ് ഈ തീരുമാനം.\nകമ്പനി പ്രതിനിധിയെ ചുമതലപ്പെടുത്തിയതായി എംബസിയെ അറിയിക്കുന്ന കത്തും പൂരിപ്പിച്ച അപേക്ഷയോടൊപ്പം ഹാജരാക്കണം. ഇത്തരം അപേക്ഷ കൈകാര്യം ചെയ്യാന് ബി.എല്.എസില് പ്രത്യേക കൗണ്ടര് തുറക്കും. പുതുക്കിയതും റദ്ദാക്കിയതുമായ പാസ്പോര്‍ട്ട് സ്വീകരിക്കാനും പി.ആര്.ഒമാരെ അനുവദിക്കും. പി.ആര്.ഒ കമ്പനി തിരിച്ചറിയല് കാര്‍ഡ് കാണിക്കണം. നേരത്തെ 60നു മുകളിലും 12നു താഴെയുമുള്ളവരും ഗര്‍ഭിണികളും ബി.എല്.എസില് നേരിട്ട് എത്തുന്നതില്‍നിന്ന് ഒഴിവാക്കിയിരുന്നു.\nPrevious articleഉറക്കം ലഭിക്കാൻ ശ്രദ്ധിക്കേണ്ട ചില കാര്യങ്ങൾ…\nNext articleകുറഞ്ഞ വരുമാനക്കാര്‍ക്ക് സൗജന്യമായി ഡ്രൈവിങ് ലൈസന്‍സ് അനുവദിക്കാന് ദുബൈ


പൂജാമുറിയില് വാസ്തുദോഷം വേണ്ട | Vastu Tips That Are Important For Puja Room - Malayalam BoldSky\n| Published: Thursday, May 17, 2018, 22:09 [IST]\nവാസ്തു നമ്മുടെയെല്ലാം ജീവിതത്തില് പ്രധാന സ്ഥാനം വഹിയ്ക്കുന്ന ഒന്നാണ്. പ്രധാനമായും വീടു പണിയുമ്പോഴാണ് നാം വാസ്തു നോക്കാറ്. സ്ഥലം വാങ്ങുമ്പോഴും വീടു പണിയുമ്പോഴുമാണ് വാസ്തു പ്രാധാന്യം കൂടുതല് നാം കണക്കാക്കാറും.\nഎന്നാല് വാസ്തുവിന് ഇതിലും പ്രധാനപ്പെട്ട സ്ഥാനമുണ്ടെന്നതാണ് വാസ്തവം. ചില വാസ്തു പിഴവുകള് നമ്മുടെ ജീവിതത്തിലും കുടുംബത്തിലുമെല്ലാം പ്രശ്‌നങ്ങളും ഐശ്വര്യക്കേടുമുണ്ടാക്കുമെന്നും പൊതുവേ പറയപ്പെടുന്നു.\nപല വീടുകളിലും, പ്രത്യേകിച്ചു ഹൈന്ദവ ഭവനങ്ങളില് പ്രധാനപ്പെട്ട ഒന്നാണ് പൂജാമുറി. വീടിന്റെ ഐശ്വര്യമാണ് പൂജാമുറിയെന്നാണ് വിശ്വാസം. ദേവീദേവന്മാരുടെ ഇരിപ്പിടം മാത്രമല്ലെന്നര്‍ത്ഥം.\nപൂജാമുറിയിലും വാസ്തു ഏറെ പ്രധാനപ്പെട്ട ഒന്നാണ്. പൂജാമുറിയിലെ ചില വാസ്തു പിഴവുകള് വീടിന്റെ ഐശ്വര്യം തന്നെ കെടുത്തിക്കളയും. പല ദോഷങ്ങളും വരുത്തും.\nപൂജാമുറിയില് വാസ്തു പ്രകാരം ചെയ്യേണ്ടതും ഒഴിവാക്കേണ്ടതുമായ ചില കാര്യങ്ങളെക്കുറിച്ചറിയൂ,\nപൂജാമുറിയുടെ നിറവും ദൈവങ്ങളുടെ ചിത്രങ്ങളും കൃത്യമല്ലാത്ത അറേഞ്ച്‌മെന്റുകളുമെല്ലാം വാസ്തു പ്രകാരം വീടിനും കുടുംബാംഗങ്ങള്‍ക്കുമെല്ലാം ദോഷം വരുത്തുന്ന ചിലതു തന്നെയാണ്. പല പ്രശ്‌നങ്ങള്‍ക്കും ഇത് ഇടയാക്കും.\nബാത്‌റൂമിനും ടോയ്‌ലററിനു എതിര് വശത്തായോ അല്ലെങ്കില് ഇവയുടെ ചുമരിനോടു ചേര്‍ന്നോ പൂജാറൂം പണിയരുത്. ഇത് വാസ്തു പ്രകാരം ദോഷങ്ങള് കൊണ്ടുവരും. ദൈവങ്ങളോടുള്ള ആദരക്കുറവാണ് ഇതു സൂചിപ്പിയ്ക്കുന്നതും. ഇതുപോലെ ദുര്‍ഗന്ധം പൂജാമുറിയിലേയ്ക്കു വരാനും പാടില്ല.\nപൂജാമുറിയില് ധാരാളം വിഗ്രഹങ്ങളും ഫോട്ടോകളും വയ്ക്കുന്നതാണ് പലരുടേയും പതിവ്. എന്നാല് ഇത് നല്ലതല്ലെന്നാണ് വാസ്തു പറയുന്നത്. ഇത് പ്രാര്‍ത്ഥനാസമയത്തും നമ്മുടെ ശ്രദ്ധ തെറ്റിയ്ക്കും. ഇതുപോലെ ഒരു ദൈവത്തിന്റെ തന്നെ ഒന്നിലധികം വിഗ്രഹമോ ഫോട്ടോകളോ വയ്ക്കാതിരിയ്ക്കുക.\nകറുപ്പ്, ചാരം, നീല എന്നീ നിറങ്ങള് പൂജാമുറിയില് ഒഴിവാക്കുന്നതാണ് നല്ലത്. ഇത് ഡിപ്രഷന്, ആശകള് നശിയ്ക്കുക തുടങ്ങിയവയെ സൂചിപ്പിയ്ക്കുന്നു. പ്രാര്‍ത്ഥിയ്ക്കുമ്പോള് ഇവ മനസിനു സുഖം നല്‍കുകയുമില്ല.\nപൂജാമുറിയില് ഇരുന്നു പ്രാര്‍ത്ഥിയ്ക്കുന്നതാണ് നല്ലത്. നിന്നു തിരക്കിട്ടു പ്രാര്‍ത്ഥിയ്ക്കുകയല്ല. ഇതുപോലെ പൂജാമുറിയില് ജൂട്ട് അഥവാ ചണം കൊണ്ടു നിര്‍മിച്ച ഇരിപ്പിടങ്ങള് അരുത്.\nബെഡ്‌റൂമിലോ ഇതിനോടു ചേര്‍ന്നോ പൂജാമുറി\nബെഡ്‌റൂമിലോ ഇതിനോടു ചേര്‍ന്നോ പൂജാമുറി നല്ലതല്ലെന്നും വാസ്തു പറയുന്നു. ഇതും ദോഷകരമാണ്.\nപ്രാര്‍ത്ഥിയ്ക്കുമ്പോഴോ പൂജ ചെയ്യുമ്പോഴോ ഭഗവാന് നൈവേദ്യം അര്‍പ്പിയ്ക്കുന്നത് നല്ലതാണ്. ഇത് പുഷ്പമോ ഫലങ്ങളോ ആകാം.\nപൂജാമുറിയില് കര്‍ട്ടനിടുകയാണെങ്കില് നല്ല വൃത്തിയായി സൂക്ഷിയ്ക്കുക. രാത്രി കിടക്കും മുന്‍പ് കര്‍ട്ടന് കൊണ്ട് പൂജാമുറി മൂടുക, അതായത് കര്‍ട്ടന് നിവര്‍ത്തിയിട്ടു പൂജാമുറി മറയ്ക്കുക.\nRead more about: vastu spirituality സ്പിരിച്വാലിറ്റി ആത്മീയത\nVastu Tips That Are Important For Puja Room\nVastu Tips That Are Important For Puja Room, Read more to know about,\nStory first published: Thursday, May 17, 2018, 22:09 [IST]


ഒന്നരലക്ഷം രൂപ തട്ടിയെടുത്തു; മോന്‍സനെതിരെ ഒരു പരാതികൂടി - ഇ വാർത്ത | evartha\nഒന്നരലക്ഷം രൂപ തട്ടിയെടുത്തു; മോന്‍സനെതിരെ ഒരു പരാതികൂടി\nവ്യാജ പുരാവസ്തു കാണിച്ചുള്ള തട്ടിപ്പ് കേസില് അറസ്റ്റിലായ മോന്‍സണ് മാവുങ്കലിനെതിരെ ഒരു തട്ടിപ്പ് കേസ് കൂടി. തന്റെ പക്കൽ നിന്നും ഒന്നരലക്ഷം രൂപ തട്ടിയെടുത്തതായി ആലപ്പുഴ തുറവൂര് സ്വദേശി ബിജു കോട്ടപ്പള്ളിയാണ് പരാതിയുമായി പോലീസിനെ സമീപിച്ചത്. 2017 ഡിസംബര് മാസം 29 ന് തന്റെ കൈയില് പണമില്ലെന്ന് പറഞ്ഞ് മോന്‍സണ് ഒന്നരലക്ഷം രൂപ ആവശ്യപ്പെട്ടു.\nസഹോദരന് വഴിയാണ് തന്നെ ഇയാള് ബന്ധപ്പെട്ടത്. ആ സമയം തനിക്ക് സ്വര്‍ണം പണയംവച്ചെങ്കിലും പണം തരണമെന്നും 20 ദിവസത്തിനകം തിരിച്ചു തരുമെന്നും മോന്‍സണ് ഉറപ്പുനല്‍കി.ഇത് കേട്ടപ്പോൾ ഭാര്യയുടെ സ്വര്‍ണം പണയം വച്ച് 2018 ജനുവരിയില് പണം നല്‍കി. പക്ഷെ ഒരു വര്‍ഷത്തിന് ശേഷവും പണം തിരികെ തന്നില്ലെന്നാണ് പരാതിയില് പറയുന്നത്.\nപണം തിരികെ ചോദിച്ചപ്പോള് മോന്‍സണ് തനിക്ക് ഒരു വണ്ടി കൈമാറി , ഇത് പൊളിക്കാന് ഇട്ടിരിക്കുന്ന വണ്ടിയാണെന്ന് പിന്നീടാണ് മനസിലായതെന്നും ബിജു ആരോപിക്കുന്നു. പണയംവച്ച സ്വര്‍ണം തിരിച്ചെടുക്കാന് പലിശ സഹിതം ഒരു ലക്ഷത്തി തൊണ്ണൂറായിരം രൂപ വേണമെന്നും പൊലീസ് നടപടി സ്വീകരിക്കണം എന്നുമാണ് പരാതിക്കാരന്റെ ആവശ്യം.\nTopics: Alappuzha Complaint Faraud case